
e Ascultă-ţi corpul prietenul tău cel mai bun 

e Ascultă-ţi corpul în continuare! 

e Ascultă-ţi corpul! - joc de cărţi 

e Cine eşti tu? 

* îți mulțumesc, Dumnezeul meu! 

+ Corpultău iţi spune: “lubeşte-te!” 

+ Cele 5 răni care ne împiedică să fim noi înşine 
+ Un an de conştientizări prin metoda Asculă-ţi corpul 
* iubire, iubire, iubire 

+ Despre cancer - o carte care dă speranţă 

e Ascultă, mănâncă şi încetează să te controlezi 


e Colecţia Ascultă-ţi corpul : 


Despre relaţiile intime 

Despre responsabilitate, angajament şi culpabilitate 
Despre frici şi credinţe 

Despre relaţiile părinţi-copii 

Despre bani şi abundență 

Despre emoţii, sentimente şi iertare 

Despre senzualitate şi sexualitate 


Pentru detalii despre preţ şi despre alte apariţii 


editoriale vă invităm să consultaţi şi catalogul de la 
finalul cărţii 

Prolog 


Au trecut deja 14 ani de când am scris prima mea 
lucrare despre rănile sufletului. Am hotărât că a sosit 
timpul să vă împărtășesc numeroasele descoperiri pe 
care le-am făcut de atunci și, mai ales, să pun accentul 
pe vindecarea acestor răni, care provoacă atât de 
multe suferințe. 


Cele cinci răni care ne împiedică să fim noi înșine 
(Editura Ascendent, www.edituraascendent.ro) continuă 
să fie o carte de succes atât în ţările francofone cât și 
în multe alte țări. Astăzi, când scriu aceste rânduri 
cartea a fost tradusă în 16 limbi. Se pare că nu a fost 
suficient faptul că am dedicat un întreg capitol 
vindecării rănilor, deoarece încă mai primesc multe 
întrebări despre: Cum reușim să ne vindecăm de 
aceste râni? 


Înainte de a merge mai departe doresc însă să vă atrag 
atenţia că este foarte important să fi citit această carte, 
deoarece nu voi mai relua aici toate informaţiile pe care 
această carte le conține. În primul capitol voi face o 
scurtă trecere în revistă a principalelor caracteristici, 
pentru reîmprospătarea memoriei, dar insist asupra 
importanţei faptului de a fi citit sau recitit Cele cinci răni 
care ne împiedică să fim noi înşine. Ego-ul este atât de 
speriat când aude despre aceste răni încât face tot ce 
poate pentru a ne împiedica să înțelegem și să 
interpretam corect ceea ce citim sau auzim despre ele. 


Voi reveni - în Capitolul trei - cu mai multe detalii 
despre enorma influență a ego-ului în menţinerea 
rănilor. 

Pe parcursul acestei lecturi este posibil să ai câteodată 
impresia că nu exprim aceleași lucruri ca în prima 
carte. Te-aș ruga în acest caz să nu te îngrijorezi prea 
tare, pentru că în ultimii 14 ani am descoperit foarte 
multe subtilități, pe care le prezint în această lucrare. 


După mii de ateliere susținute de către formatoarele 
noastre și de către mine în toţi aceşti ani, pot să fiu 
acum mult mai precisă pe subiectul rănilor, datorită 
atât observaţiilor noastre cât și a mărturiilor 
participanţilor la aceste ateliere. 


Vei învăța din această carte cum să ameliorezi acea 
parte umană care continuă să creadă că un anume gest 
reprezintă o respingere, că un alt comportament 
reprezintă un abandon şi așa mai departe pentru toate 
cele cinci răni. Realitatea este cu totul alta. Când ești cu 
inima deschisă, ai în plus o privire de ansamblu mult mai 
clară, poţi privi evenimentele și oamenii cu alţi ochi. 


O persoană poate să-ţi vorbească într-un anume fel 
încât să te simţi respins, când în realitate acea 
persoană nu face decât să-și exprime nişte nevoi 
personale sau doar propriile limite. Pe măsură ce vei 
deveni capabil să observi că resimți o rană, vei 
descoperi că gesturile sau vorbele respective te vor 
răni din ce în ce mai puţin și îți vor provoca tot mai 
puţină suferinţă. 


Am întâlnit multe persoane care îmi spuneau că după 
ce și-au descoperit anumite răni — citind sau în cadrul 
atelierelor — au fost șocați sau chiar descurajați când 
au aflat lucruri neplăcute despre ei înșiși. Prima lor 

reacție a fost de a încerca să se descotorosească, să 
ienore aceste lucruri. 


Este important să nu te autoiluzionezi că de acum 
înainte vei cunoaște toate trucurile necesare pentru a 
nu te mai simţi rănit. Sunt convinsă că atâta timp cât un 
Om revine pe Pământ o face pentru că rănile sale îl 
împiedică să fie el însuși, să fie centrat, să fie cu inima 
deschisă. A vrea să-ți elimini aceste răni e mai degrabă 
un semn de respingere decât de acceptare, așa cum o 
persoană care vrea să slăbească se auto-respinge în loc 
să se accepte așa cum este. Știm că și dacă reuşim să ne 
debarasăm de ceva sau de cineva pentru că nu reușim 
să-l acceptăm, acel ceva (sau cineva) va reveni în forţă. 
Câteodată sub o altă formă, dar ne va provoca aceleaşi 
suferințe. A cunoaște ce rană ţi se activează și cum să o 
accepţi, te va ajuta să nu te mai foloseşti de masca 
asociată acestei răni. Vei fi plăcut surprins să descoperi 
că poţi să pui imediat un balsam pe acea rană și să-ţi 
alini suferința. Acest balsam se numește acceptare. Pe 
măsură ce apare acceptarea, rănile se diminuează și dor 
din ce în ce mai puţin atunci când sunt activate. 


Presupun că ești la curent cu puterea acceptării, 
pentru că acest subiect se regăsește în toate cărțile și 
conferințele mele precum și în cadrul atelierelor. 
Continuăm să vorbim neîncetat despre acceptare 
pentru ca ego-ul accesează mai ales suferințele din 
trecut și ne face să uităm ceea ce auzim din nou. 


La fel ca în toate celelalte cărți ale mele am să continui 
să mă adresez cititorilor la persoana doua, singular. 
Vreau, de asemenea, să precizez că atunci când 

folosesc genul masculin mă adresez și cititoarelor. Voi 
face precizările necesare atunci când va fi cazul. 


Pentru a te ajuta să devii mai conștient de gradul de 
importanţă al fiecăreia dintre rănile tale — ceea ce 
reprezintă un alt obiectiv major al acestei cărți — voi da 
numeroase exemple de răni activate. De-a lungul anilor 
mi s-a întâmplat de multe ori să-i întreb pe oameni 
familiarizați cu subiectul: Eşti conștient de rana care ţi-a 
fost atinsă în situaţia pe care mi-o descrii? Persoana 
respectivă mă privea surprinsă, pentru că nu observase 
decât propria nerăbdare, de exemplu. lată așadar un 
bun exemplu de ego care ne împiedică să fim conştienţi 
de fiecare dată când o rană ne este activată. Cum ai 
putea să începi să-ți vindeci rănile în condiţiile în care 
ești doar rareori conștient că suferi? 


Acum nu-ţi rămâne decât să-ți deschizi mai mult inima 
pentru a continua lectura. Vei remarca că la sfârșitul 
fiecărui capitol se află o pagină goală, unde vei putea 
să-ți notezi ceea ce DECIZI să aplici în viața ta de zi cu zi 
din cele învățate în capitolul respectiv. Îți reamintesc 
că pentru a determina schimbări concrete și pozitive în 
viaţa ta, trebuie să TE DECIZI să acţionezi diferit în viața 
cotidiană. Trebuie, de asemenea, să accepţi că nu ai 
putut să faci schimbările până acum. 


Doua lucruri sunt infinite, Universul și Prostia 
Omenească. În ceea ce priveşte Universul, 


încă nu sunt sigur. 


Albert Einstein 

CAPITOLUL UNU 
Recapitularea celor cinci răni. 


Pentru început, îți amintesc că venim toţi pe lume cu 
răni pe care trebuie să învăţăm să ni le acceptăm. 
Acestea s-au dezvoltat pe parcursul a numeroase 
încarnări și în funcţie de planul nostru de viață, unele 
vor fi mai acute decât altele. Suferința are un grad 
diferit pentru fiecare și cea mai mare parte dintre noi 
nu știm de unde vine și nici cum să o împiedicăm. Tot 
ceea ce știm este că numeroase situații și persoane ne 
fac să reacționăm și să suferim. De aceea este atât de 
interesant să descoperim sursa suferințelor noastre. 


De ce se numesc ele răni ale sufletului? Pentru că 
sufletul nu mai poate să fie îndepărtat de planul său de 
viață repetabilă atunci când ne lăsăm ego-ul să ne 
conducă viaţa. Sufletul suferă, pentru că scopul 
reîncarnărilor sale este de a trăi în dragoste adevărată 
și acceptare de sine pentru a ajunge să-și trăiască 
divinitatea. Sufletul nostru suferă în moduri diferite, în 
funcție de rănile sale. Este deprimant faptul că ne 
lăsăm ego-ul să ne convingă că ne ajută să suferim mai 
puțin, când în realitate el ne face să suferim mai mult. 


Pentru Ego este imposibil să simtă 
suferinţa Sufietului. 
El trăieşte doar pentru el însuși. 
Cea mai mare satisfacţie a sa este de a avea dreptate 

Modul preferat de ego pentru a ne face să evităm 
“uferința generată de o rană este de a ne convinge să 
purtăm o mască, de fiecare dată când acea rană ne 
este activată. El crede sincer că astfel ne protejează și 
nu realizează că procedând astfel nu facem decât să ne 
întreținem și să ne alimentăm rănile. Cu cât o rană este 
alimentată cu atât ne face mai rău. Cu cât acționăm 
mai rapid și mai puternic cu atât reacția durează mai 
mult. 


De ce există atâtea sinucideri? De ce există milioane de 
oameni care devin dependenți de substanţe care îi 
adorm, care îi împiedică să fie conștienți de o 
problemă adevărată — țigări, dulciuri, jocuri, alcool, 
droguri, medicamente? De ce există din ce în ce mai 
multe boli, în ciuda progreselor științelor medicale? De 
ce există atâtea divorțuri și separări? Pentru că 
oamenii nu vor să simtă toată durerea din sufletul lor. 


Din păcate, negarea acestei dureri nu face decât să o 
intensifice. Poţi să faci comparaţia cu o rană fizică: 
plaga este deschisă și se infectează pe zi ce trece. Chiar 
dacă încerci să o acoperi ca să nu se mai vadă, infecția 
progresează și durerea se înteţește până la limita de 
suportabilitate. Îți rămân două posibilități: moartea 
sau acțiunea pentru vindecare. lată unde a ajuns 
umanitatea! E momentul să devenim conștienți de cât 
de urgent trebuie să acţionăm pentru a ajunge să trăim 
o viaţă fericită și nu o viaţă în suferință 


După atâţia ani de observaţie și după ce am ascultat o 
mulțime de oameni povestindu-mi problemele lor — 
personale sau profesionale — mi-am dat seama cât este 

de evident faptul că atragem anumite comportamente 
şi atitudini din partea celorlalți în funcţie de rănile 
noastre. Am ajuns să înțeleg că avem cu toții cel puțin 
patru din cele cinci răni. Suferim cu toții de respingere, 
abandon, trădare și nedreptate. Se pare că doar rana 
de umilinţă nu o are toată lumea. Cea mai mare parte 
dintre oameni admite că are cel puţin două dintre cele 
patru răni menționate, cele care sunt cele mai 
evidente și cele mai dureroase. În funcţie de 
schimbările petrecute de-a lungul vieţii noastre putem 
să constatăm că unele răni par să se diminueze, iar 
altele par să se agraveze. 


Eu personal, provin dintr-o familie numeroasă. Părinţii 
mei au făcut tot ce le-a stat în putință pentru cei 
unsprezece copii, muncind mult, dar fără să fie atât de 
prezenţi și atenţi la nevoile noastre pe cât ne-am fi 
dorit noi. Nu prea aveau timp să ne facă complimente 
și să ne asculte. Atunci cum de unii dintre noi s-au 
simţit mai degrabă respinși, alţii abandonaţi ori trădaţi, 
iar alţii au suferit de nedreptate. Unii dintre noi au 
suferit și de umilință. Acum știu că nu ceea ce erau sau 
făceau părinții noștri ne provoca anumite suferințe 
asociate cu anumite răni. Era percepția noastră 
personală a atitudinii lor. 


Percepția noastră sau propria noastră 
interpretare a faptelor ne provoacă 
întotdeauna suferință și 
nu ceea ce cineva este sau spune. 

In cartea despre răni am explicat cum în spatele 
trădării se află abandonul și cum în spatele nedreptăţii 
“e ascunde respingerea, fără ca noi să trăim aceste răni 
cu aceeași intensitate. Te sfătuiesc să-ţi amintești acest 
lucru atunci când vei simţi nedreptate sau trădare. 
incercând să afli de ce ţi-e frică pentru tine într-o 
situaţie care te rănește vei descoperi că fricile de a fi 
respins sau abandonat sunt cele mai înspăimântătoare 
și mai dureroase. Acum am această certitudine pentru 
că cele două răni importante și vizibile la mine au fost 
întotdeauna trădarea și nedreptatea. Am crezut multă 
vreme că nu sufăr sau că sufăr prea puţin de abandon 
şi de respingere. Abia în ultimi zece ani am început să 
admit că frica de a fi respinsă și frica de a fi 
abandonată erau chiar mai prezente decât frica de a fi 
trădată sau frica de a cădea victimă unei nedreptăți. 


Îți mai amintesc și faptul că frica de a respinge, de a 
abandona, de a trăda pe cineva sau de a fi nedrept cu 
cineva este tot atât de importantă ca frica de ce ar 
putea să-ți facă ei ție. Vei realiza, de asemenea, faptul 
că te rănești și singur, la fel de dureros. Te respingi, te 
abandonezi, te umilești, te trădezi și ești nedrept cu 
tine însuți în aceeași măsură în care trăiești lucrurile 
astea cu ceilalți. În cadrul atelierelor Ascultă-ţi Corpul 
noi numim acest mare adevăr Triunghiul Vieţii. 

aceeași 
măsura 


Eu mă iubesc 


Triunghiul Vieţii ilustrează faptul că ceilalți sunt cu 


tine așa cum eşti tu cu ei și cum ești cu tine însuţi. 
Gradul de suferință, fricile și emoțiile sunt identice . 


Vom face un scurt breviar cu caracteristicile fiecărei 
răni și a fiecărei măști la care să te raportezi pe tot 
parcursul acestei cărți. Amintește-ţi că purtăm o mască 
ca urmare a activării unei răni — de către tine însuţi sau 
de către altcineva - pentru a ne proteja. Ego-ul ne 
joacă feste făcându-ne să credem că nu avem nicio 
rană și este convins că negând rana, aceasta va durea 
mai puţin. Facem tot posibilul să ignorăm rana și mai 
ales să nu o simţim, crezând că astfel ceilalți nu o vor 
vedea și nu o vor simţi. 

Caracteristicile fiecărei măști diferă puţin de cele 
descrise în prima mea carte, deoarece includ și 
rezultatele tuturor cercetărilor și observaţiilor din 
ultimi ani. 


RANA DE RESPINGERE 


Apariţia rănii: De la concepție până la vârsta de un an. 
Copil care se simte respins de către părintele de același 
sex şi nu crede în dreptul său la existenţă. 


Mască: Fugar 
Frica lui cea mai mare: Panica 


Atitudinea şi comportamentul rănii și a măștii active: 


e  Fugarulcrede profund că nu valorează nimic sau nu 
mare lucru. Este constant nemulțumit de ceea ce 
este. Se consideră nul și crede că nu valorează ni- 
mic. Are foarte puţină stimă de sine. 


e Este convins că dacă nu ar exista deloc n-ar fi mare 
lucru. Se consideră diferit față de restul familiei. 


e Se simte neînțeles și rupt de restul lumii, chiar și de 
umanitate. Se simte adesea singur, neliniştit și fe- 
bril când nimerește într-un grup. 


e Și-a dezvoltat mai multe moduri de fugă (astral, 
droguri, alcool, somn, plecări precipitate, jocuri vir- 
tuale etc.) 


e Se protejează în mod inconștient utilizând negarea. 
Se rupe ușor de lumea exterioară, refugiindu-se în 
lumea sa imaginară sau în astral. Se poate chiar în- 

treba ce caută pe Pământ sau dacă nu cumva a ate- 
rizat într-o familie care nu este a sa. 


Când e singur este invadat de emoţii, mai ales de 
diverse frici. 


Acordă puțină importanţă lucrurilor materiale. Se 
simte atras mai mult de zona spirituală sau de cea 
intelectuală. 


Posedă o imaginaţie bogată dar din păcate o 
folosește pentru a-și crea scenarii de respingere. 


Crede, conștient sau nu, că fericirea nu poate dura 
prea mult. 


Vorbește în general puţin și se retrage dacă 
nimerește într-un grup. Îi este frică că deranjează 
sau că nu pare suficient de interesant. Este consi- 
derat solitar și lăsat în pace. Cu cât se izolează cu 
atât pare că devine invizibil. 


În prezenţa cuiva care ridică tonul sau devine agre- 
siv părăsește imediat situația, înainte de a intra în 
panică. 

Când se simte privit, devine neliniștit, îngrijorat de 
el însuși. 


Are o energie nervoasă care îi conferă o mare ca- 
pacitate de muncă. Simte că există doar când este 
foarte ocupat, ceea ce îl ajută să se conecteze la 
lumea materială. 


E un perfecţionist, care îmbătrânind se panichează 
din ce în ce mai mult la gândul că n-ar fi capabil să 
facă faţă vieţii. Crede că și-a ratat existenţa. 

Frica de a fi respins îl face să devină obsesiv în 
anumite situaţii. 
Utilizează frecvent cuvinte de genul: nimic, nulita- 


te, a dispărea, inexistent, fără valoare etc. 


Aspectul fizic 
Corpul mic, îngust, foarte slab. 


Partea superioară a corpului contractată, retrasă 
O parte din corp mai mică 

îi lipsește o parte din corp (sâni, fese etc.) 
Prezintă scobituri (piept, spate, stomac) 

Are o parte a corpului asimetrică 

Ochii mici și privire fugară 

Cearcăne pronunţate 

Voce slabă, stinsa 

Probleme de piele (mai ales pe faţă) 


Preferă vestimentația de culoare neagră 

N lu/(/Z 


ji 


FIZICUL FUGARULUI 
RANA DE RESPINGERE 


Vindecarea celor 5 răni 


RANA DE ABANDON 


Apariția rănii: Între unu și trei ani, în relația cu 
părintele de sex opus. Copil care a suferit pentru că nu 
«e simțea susținut de către părintele de sex opus în 
relaţia afectivă. l-a lipsit „hrana”afectivă sau a primit o 
formă de afecţiune lipsită de căldură ori diferită de 
așteptările sale. 


Masca: Dependent 


Frica lui cea mai mare: Singurătatea 


Atitudinea și comportamentul rănii și a măștii active: 


Dependentului îi este foarte greu să „funcţioneze” 
singur, iar singurătatea îl înspăimântă. Caută întot- 
deauna prezenţa și afecțiunea altora. Are nevoie în 
primul rând de susţinerea celor din jur. 


Adeseori suferă de tristețe profundă (singur sau 
nu) fără să prea știe de ce. 


Când este singur plânge mult timp, fără să realizeze 
că de fapt își plânge singur de milă. 


Își provoacă inconștient boli sau situaţii dramatice 


doar pentru a atrage atenţia şi mila celorlalţi. Dez- 
voltă o atitudine de victimă, crezând sincer că este 
ghinionist. 


Fuzionează ușor cu ceilalți. Pătrunde în suferințele 
şi emoţiile lor, dar se folosește de acestea pentru a 
atrage atenţia asupra sa. 

Îşi evidenţiază partea de vedetă, de cele mai multe 
ori exprimată într-un mod dramatic, doar pentru a 
atrage atenţia. Într-un grup, îi place să vorbească 
despre el însuși. Raportează orice întâmplare la el 
însuși. 


Se agaţă fizic de alţii. Îi este dificil să facă sau să 
decidă ceva de unul singur. 


Cere întotdeauna părerea și ajutorul celorlalţi și de 
multe ori preferă să pară incapabil doar pentru a 
obține ajutor, nu pentru că nu ar putea reuși sin- 
gur. Până la urmă e foarte posibil să nu urmeze sfa- 
turile primite pentru că de fapt, el caută doar 
atenție. 


Când ajută pe cineva sau când face un servici cuiva 
o face doar în speranța că acesta se va ocupa de el. 


Are suișuri şi coborâșuri frecvente, astăzi vesel 
mâine trist. Se destabilizează ușor din cauza 
emoţiilor. 


Dificultatea de a termina o relaţie îl determină să 
facă tot felul de compromisuri ca să nu rămână sin- 
eur. 


Crede că dacă cineva este de acord cu el, aceasta 
este o dovadă de dragoste. 


În prezenţa unei persoane furioase sau agresive se 
înmoaie brusc și devine ca un copilaș speriat 


Îmbătrânind, spaima de singurătate crește. 
Deseori preferă să îndure o relaţie dificilă decât să 
rămână singur. 

Videcarea celor 5 răni 


Folosește preponderent cuvinte ca: singur, absent, 
nu mai suport, o las baltă etc. 


Aspectul fizic 

Corp longilin, subțire, fără tonus 

Sistem muscular nedezvoltat 

Braţe lungi, care se bălăngănesc pe lângă corp 
Umerii căzuţi 

Spatele curbat 

Părţi ale corpului căzute, flasce 

Ochi mari și triști 

Voce slabă, plângăcioasă 

Se sprijină foarte des de ceva sau de cineva. 


Preferă hainele largi , lălâi 


23 


Lise Bourbeau 


FIZICUL DEPENDENTULUI 
RANA DE ABANDON 


Vinle utea celor 5 răni 


RANA DE UMILINŢĂ 


Apariţia rănii: între unu și trei ani, în raport cu 
părintele care i-a reprimat orice formă de plăcere 
lizică. Această rană poate apărea în raport cu unul 
dintre părinţi — cel care se ocupă de dezvoltarea fizică 
și sexuală a copilului — sau în raport cu ambii părinți. 
Copil care a suferit umilirea din partea unui părinte 
pentru că a experimentat plăcerea simţurilor. 
Libertatea plăcerii i-a fost zdrobită de atitudinea 
represivă și dispreţuitoare a părintelui. A simţit rușinea 
faţă de acest părinte. 


Masca: Masochist 
Frica lui cea mai mare: Libertatea 


Atitudinea şi comportamentul rănii și a măștii active: 


e  Masochistul are un suflet de misionar, pe care îl 
manifestă adesea prin frică 


e | se pare că Dumnezeu (sau Paznicul moralei din 
familie) îl supraveghează şi îl judecă permanent. 
Face tot ce poate pentru a se arăta demn în faţa lui 
Dumnezeu sau în ochii celor pe care îi iubește. Cre- 
de că pentru a fi spiritual și demn, trebuie să 
ușureze suferinţele umanităţii. Din acest motiv își 
face o datorie din a-i servi pe cei la care ţine, pu- 
nându-i pe primul plan, înaintea sa. Pe de altă par- 
te, masochistul are dificultăți în a accepta mângâie- 
rile sau răsfăţul. 

Este foarte reținut în vorbire, pentru că a înţeles că 
n-are dreptul să spună lucruri care să-i deranjeze 
pe ceilalţi. Are chiar înclinația să-i scuze pe alții. 


Refuză să-și recunoască senzualitatea și plăcerile 
pe care aceasta i le procură. 


Respinge pulsiunile asociate cu plăcerile simțurilor 
pentru că se teme că va fi copleșit și îi va fi rușine. 


Îi este, de asemenea, teamă că va fi pedepsit dacă 
se bucură prea tare de viață. 


A avut mai multe întâmplări implicând sexualitatea, 
atât în copilărie cât și în adolescenţă. 


Face tot ce poate ca să nu fie niciodată liber, căci 
pentru el „a fi liber”înseamnă „a fi neîngrădit și a 
avea prea multe plăceri” 


Își reprimă astfel libertatea, punând nevoile 
celorlalți în prim plan și neavând astfel timp să se 
bucure de propria viață. Crede că prin plăcerile 
simţurilor se depărtează de spiritualitate. În plus, 
nu vrea să fie perceput ca lipsit de suflet. 


Îşi cunoaşte nevoile, dar nu și le ascultă, crezând că 
trebuie să se sacrifice pentru a se simţi împlinit. 


Se simte deseori maculat, grobian, indemn. Uneori 
chiar dezgustat de el însuși. 


Compensează însă și se recompensează mâncând, 
crezând că își face plăcere, dar rușinea și auto- 
culpabilizarea îi strică și această bucurie. 

Se îngrașă cu ușurință, pentru a-și găsi motive de a 
nu se bucura de plăcerea simţurilor. 

e  Aretalentul dea provoca amuzamentul altora, prin 
autoderiziune, umilindu-se singur. 


e  Esteatras de locuri în care nu se întâmplă mare lucru, 
căci nu este conștient de măreţia sufletului său. 


e Folosește cu precădere cuvinte ca: nedemn, mic, 
gras, porc, murdar etc. 


Aspectul fizic: 
e  Supraponderal, rubicond 
e  Taliescundă 
e Față rotundă, bucălată 
e Ochi mari, rotunzi cu privire de copil 
e  Gâtulgros 
e Mică umflătură de bizon în partea de sus a spatelui 
e  Parțiale corpului rotunjite 


e Se îmbracă deseori cu haine strâmte, ceea ce-i 
scoate în evidenţă rotunjimile 


e Îșipătează deseori hainele 


e Voce mieroasă 

FIZICUL MASOCHISTULUI 
RANA DE UMILINȚĂ 


Vindecarea celor 5 răni 


RANA DE TRĂDARE 


Apariția rănii: între doi și patru ani, în raport cu 
părintele de sex opus. Copil dezamăgit, fiindcă a simţit 
că așteptările sale de afecţiune nu îi sunt îndeplinite de 
către părintele de sex opus. S-a simțit trădat sau 
manipulat în zona sa dragoste - sexualitate. Și-a 
pierdut încrederea în acel părinte după ce a suportat 
promisiuni  neîndeplinite, minciuni sau semne de 
slăbiciune. Și-a judecat părintele ca incapabil de a-și 
asuma responsabilitatea. 


Mască: Controlant 
Fricile principale: disociere, separare și renegare 


Atitudinea și comportamentul rănii și a măștii active: 


e  Controlantul face totul pentru a-i convinge pe 
ceilalți de forța personalităţii sale. Își foloseşte 
calitățile de conducător pentru a-și impune voința. 


e Își neglijează vulnerabilitatea și încearcă să se arate 
puternic. Ține ca ceilalţi să știe de ce este el capa- 
bil. 


e Face în așa fel încât să fie considerat responsabil. 
Crede că a fi responsabil înseamnă a fi șef. În reali- 
tate este de fapt iresponsabil, căci îi acuză întot- 
deauna pe alţii și dă vina pe ei. Își găseşte cu 
ușurință scuze, astfel încât să scape de acuzații. 

Încearcă să fie special, important. Caută titluri și 
onoruri, încearcă să fie în centrul atenţiei. 


Este ușor impresionabil de cineva celebru și bogat, 
acordând imediat încredere unei astfel de persoa- 
ne. Uită să fie vigilent și în caz de dezamăgire devi- 
ne neîncrezător 


Reputația e foarte importantă pentru el și dacă 
și-o simte amenințată este gata să o distrugă pe a 
celui care i-o pune în pericol 


Minte cu ușurință pentru a scăpa basma curată, 
dar nu poate tolera ca cineva să-l mintă pe el. Nu îl 
deranjează subiectul minciunii, ci minciuna în sine. 
Exemplu: Dacă domnul își înșeală soţia, aceasta va 
fi mai deranjată de faptul că a fost minţită decât de 
faptul că domnul și-a găsit pe altcineva. 


Are foarte multe așteptări de la ceilalţi și este foar- 
te exigent. Atunci când delegă o activitate cuiva in- 
sistă ca lucrurile să fie făcute în felul său și în ritmul 
său, pentru a-și demonstra superioritatea și 
importanţa. Controlează întruna, din lipsă de în- 
credere. 


Îi place să prevadă totul, pentru a putea controla 
totul. Nu suportă ca ceva sau cineva să-i strice pla- 
nurile. Acceptă cu greu neprevăzutul. 


a 


Se crede indispensabil și îi place să creadă că 
ceilalți nu s-ar descurca fără el. 


Se destăinuie cu greu, pentru că nu are încredere în 
cei de sex opus. Se teme că ar putea profita de el. 

În nici un caz nu vrea să vorbească de greșelile sau 
de slăbiciunile sale. 


e Este un bun manipulator și profită pentru a-și 
controla partenerul. Refuză să admită că este în 
căutare de dovezi de dragoste din partea acestuia. 
Manipulează prin orice mijloc: bosumflări, șantaj, 
minciuni, seducţie, ţipete, ameninţări. Poate ajun- 
ge chiar la violenţă. 


e  Înţelege și acționează rapid, dar de multe ori după 
O judecată pripită. 


e E întotdeauna sigur pe el și încearcă să-și impună 
punctul de vedere în faţa celorlalţi. Îi place să aibă 
ultimul cuvânt. 


e Este ranchiunos. Poate să pună brusc capăt unei 
relaţii și să refuze apoi orice contact pentru o lungă 
perioadă de timp. 


e Este intolerant și lipsit de răbdare față de cei ce se 
mișcă mai încet. Nu ezită să-și manifeste furia. 


e Încearcă să pară independent pentru a evita frica 
de separare, de a fi abandonat. Îi critică pe cei 
dependenţi. 


e Folosește cu precădere cuvinte ca: asociat, diso- 
ciat, separat, părăsit, într-adevăr etc. 


Aspectul fizic: 


e Bărbatul arată forță și putere în partea superioară 
a corpului, are umerii mai largi decât șoldurile. 

La femeie şoldurile sunt mai largi decât umerii. 
Bazinul degajă forţă. 


Mușchi dominanțţi în mai multe zone ale corpului. 
Voce puternică. 
Piept bombat. 


Un surplus de greutate, nu pare gras, mai degrabă 
puternic. 


Tendinţă de a face burtă, cu vârsta. 
Ochi mari, privire intensă, seducătoare. 


Preferă hainele colorate 

A 


FIZICUL CONTROLANTULUI 
RANA DE TRĂDARE 


Lise Bourbeau 


RANA DE NEDREPTATE 


Apariţia rănii: între patru și șase ani, în relație cu 
părintele de același sex. Copil care a suferit din cauză 
că părintele de același sex a fost distant, rece. Nu a 
putut să se exprime, să fie el însuși în relaţia cu acel 
părinte. A reacționat renunțând la propria sensibilitate, 
impunându-și să evolueze și să fie perfect. Și-a blocat 
exprimarea individualității. 


Masca: Rigid 


Frica principală: indiferența 


Atitudinea şi comportamentul rănii şi a măștii active: 


Rigidul încearcă să pară vioi și dinamic, chiar și 
atunci când este obosit. 


Admite foarte greu că ar avea vreo problemă sau 
că îl deranjează ceva. Dacă admite existenţa unei 
probleme, se grăbește să adauge că nu e mare lu- 
cru, că se descurcă singur sau că deja a rezolvat. 


își folosește autocontrolul pentru a fi perfect și 
pentru a-și atinge idealul pe care singur și l-a stabi- 
lit sau acel ideal pe care ceilalți îl aşteaptă de la el. 


Face totul pentru a-și controla furia și o face 
conștient, de teamă să nu-şi piardă controlul. 


Poate încerca să-i controleze pe ceilalţi atunci când 
perfecțiunea îi este pusă la îndoială şi trebuie să se 
apere. 

e În ciuda faptului că vrea ca totul să fie perfect și 
echitabil, de multe ori el este cel care exagerează o 
acuzaţie sau un gest. Nu își dă seama cât de ne- 
drept poate să devină uneori față de alții sau chiar 
faţă de el însuși. 


e  Rigidul nu vrea să SIMTĂ. Își manifestă cu greu sen- 
timentele pentru că nu știe cum să-și gestioneze 
sensibilitatea. Îi este teamă că s-ar putea să-și 
piardă controlul și să nu mai fie perfect în ochii 
celorlalţi. 


e Pare de altfel rece și insensibil, pentru că încearcă 
să arate — altora, dar și sie însuși - că nimic nu-l 
atinge. Din acest motiv este incapabil să stabilească 
relații profunde, intime. 


e Se comportă foarte aspru cu corpul său și admite 
doar rareori că este bolnav. Aproape insensibil la 
frig sau la durere, se mândrește că nu are nevoie 
de medici sau medicamente. 


e Se crede apreciat mai ales pentru ceea ce face și 
pentru aspectul fizic. Nu are repaus până când to- 
tul nu este terminat și perfect. Înainte să-și permită 
vreo plăcere trebuie să simtă că o merită, muncind 
pentru ea. 


e  Pretinde mult de la el însuși, vrea să fie tot timpul 
performant și nu-și respectă limitele. De aceea nu 
tolerează leneșii. 


e Este specialist în auto-sabotaj, atunci când - după 
părerea lui - îi merge prea bine. 

e lutul trebuie să fie corect, justificat și explicabil. 
(ind este prins cu vreo greșeală se justifică imediat 
și de teama de a fi prins își pregătește justificările 
din timp. 


e Nu se poate abține să nu întrerupă pe cineva care 
face afirmaţii nedrepte, crezând sincer că astfel îl 
ajută. Îi critică cu uşurinţă pe cei care nu se com- 
portă așa cum i se pare lui că ar fi drept și corect, 
se critică ușor și pe sine. În opinia lui cunoștințele 
sunt mai importante decât sentimentele. Se 
mândrește cu memoria și cunoștințele sale. 


e Când își atinge limitele poate deveni foarte sarcas- 
tic, batjocoritor, încăpățânat şi intransigent. 


e Utilizează frecvent cuvinte ca: Într-adevăr, exact, 
nici o problemă, cu siguranţă, niciodată, trebuie, 
întotdeauna, corect, extraordinar, fantastic și mul- 
te superlative. 


Aspect fizic: 

e  Corpbine proporționat, cât de perfect se poate 
e Ținută dreaptă 

e Umeripătrați 

e  Părțiale corpului rigide (picioare, gât, spate) 

e  Mișcăririgide. 

e Apariție îngrijită și seducătoare 

e Mijloc subțire, strânscu centură sau cu hainele 


e  Faică puternică 

e  Abdomen plat, pecare și-l ţine supt 
e  Fese rotunde, bombate 

e Tencurat, luminos 

e Privire strălucitoare, vioaie, directă 


e Voce uscată, vorbire rapidă 

FIZICUL RIGIDULUI 
RANA DE NEDREPTATE 


Vindecarea celor 5 răni 


Activarea rănilor 


Atitudinile și comportamentele prezentate la 
descrierea fiecărei măști se manifestă în momentul 
când rana respectivă este activată și decidem să 
purtăm acea mască. De ce să purtăm o mască? Pentru 
că ego-ul nostru ne face să credem că adoptând 
comportamente diferite vom resimţi mai puţin durerea 
provocată de activarea rănii. În plus, credem că ceilalți 
nu ne vor observa rana. 


Putem face o comparaţie cu modul în care acoperim o 
rană fizică cu un pansament sau cu faptul de a lua un 
medicament înainte de apariția durerii. Putem 
pretinde astfel că nu există nici o problemă. Durerea 
fizică este o reflectare a unei durerii psihice și scopul ei 
este să ne atragă atenţia asupra adevăratei cauze a 
răului. 


Această carte îţi va indica mijloacele prin care vei îţi 
putea pune capăt suferinței de unul singur. Acest lucru 
nu va fi totuși posibil doar prin simpla lectură. Va 
trebui să înveţi cum să utilizezi metodele prezentate și 
pe măsură ce vei învăţa să le utilizezi vei reuși să-ţi 
atenuezi durerile fără ajutor din exterior. 


Vindecarea unei răni sufletești poate fi comparată cu 
vindecarea unei răni fizice. De exemplu, o persoană 
care poate să găsească mesajul corespunzător unei 
dureri fizice a trecut prin diverse stadii de învățare. La 
început, nu își dă seama și este în întregime 

dependentă de ajutor exterior (medicamente sau 
terapeut). Pe urmă devine conștientă că există un 
mesaj dincolo de durerea fizică și — continuând să 
urmeze tratamentul - încearcă să decodeze acest 
mesaj. Cu timpul, ajunge să decodeze mesajul 
respectiv și nu mai are nevoie de ajutor exterior. 


Cum se activează o rană? Se poate întâmpla în trei 
feluri, cum am menţionat mai devreme când vorbeam 
de, Triunghiul Vieţii” 


1. Eşti afectat de atitudinea sau comportamentul 
pe care cineva le are la adresa ta. 

2. Te simţi vinovat faţă de cineva, ţi-e teamă că-l 
vei răni și îi vei activa vreo rană prin ceea ce 
faci sau spui sau prin ceea ce intenţionezi să 
faci sau să spui. 

3. Suferi din cauza din a ceva ce-ţi faci sau cum 
ești cu tine însuți. 


Trecem zilnic de la o rană la alta, în funcţie de 
circumstanţe și de persoanele pe care le frecventăm. 
Am remarcat că în general, în viața profesională 
suferim cel mai adesea de respingere și de nedreptate, 
în timp ce în viața personală avem abandonul și 
nedreptatea. Umilinţa o trăim întotdeauna în raport cu 
noi înșine. Nu-i acuzăm pe ceilalți că ne umilesc. Voi 
explica asta în capitolul despre umilinţă. 


 —. > 0 o-a..———>— - 

După lectura acestui capitol am decis să aplic în viața 
mea următoarele: 


Lise Bourbeau 


CAPITOLUL DOI 
Întrebări freasente 
Acest capitol regrupează întrebări care ni se pun 


frecvent în atelierele și conferințele Școlii Ascultă-ți 
Corpul 


Copii adoptați trebuie să considere că rănile lor au 
fost activate de părinţii biologici sau de cei adoptivi? 


Rănile ni se activează iniţial de la concepere până la 
vârsta de șapte ani. Conform anumitor curente din 
psihologie ne dezvoltăm toate credințele până la 
vârsta de șapte ani. E sigur că cea mai mare parte a 
modului nostru de gândire, fricile, credinţele, 
sentimentele, deciziile, le trăim în mod inconștient. În 
ceea ce privește apariția sau activarea rănilor aceasta 
se prezintă atât prin relaţia cu părinţii adoptivi cât și cu 
cei biologici. De fapt, toți cei care au avut un rol 
important în primii șapte ani de viaţă au participat la 
„trezirea rănilor” existente înainte de naștere. Bunici, 
educatori, profesorii sau orice altă persoană 
importantă. Am ascultat cu atenție numeroase 
mărturii ale unor persoane adoptate, care la 
maturitate și-au găsit părinţii biologici. Pe măsură ce 
începeau să-i frecventeze și să petreacă mai mult timp 
cu ei descopereau o mare asemănare între rănile lor, 
deci și între emoţiile, fricile și credinţele lor. Un copil 
adoptat va avea întotdeauna o legătură foarte 
puternică cu părinții săi biologici, datorită faptului că 

i-a ales pentru această încarnare. Legătura lor genetică 
este la fel de importantă ca legătura dintre sufletele 
lor. Dacă ești copil adoptat, amintește-ți că experienţa 
unui abandon și a unei respingeri de mic copil face 
parte din planul tău de viață, pentru a te ajuta să 
accepţi aceste răni în viața ta. Îţi va fi foarte greu să le 
vindeci atâta timp cât nu îţi asumi responsabilitatea 
acestei alegeri. 


De la naștere, cei care se ocupă de un copil vor acţiona 
și vor reacţiona în raport cu acesta în funcție de ceea 
ce au de învăţat împreună. Absolut nimic nu este lăsat 
la întâmplare. Viaţa este atât de inteligentă încât 
trebuie neapărat să acceptăm această inteligență. Am 
auzit de multe ori câte o mamă plângându-se: Nu știu 
cum de îmi pierd controlul atât de repede cu fiica mea 
cea mică. Are talentul de a mă face să reacționez și să 
uit de bunele mele intenţii de a fi mai tolerantă cu ea. 
Nu înțeleg, mai ales că n-am avut deloc acest gen de 
probleme cu sora ei, care e cu doar trei ani mai mare. 


În acest caz, rănile se activează și la părinte și la copil. 
Mama își pierde controlul pentru că se simte respinsă 
de fiica ei. După asta se auto-acuză că este o mamă rea 
(răni de respingere și de nedreptate) și reacționează cu 
furie. Acest gen de reacție poate surveni chiar dacă fata 
nu scoate nici un cuvânt: o privire sau o anumită mimică 
ajung. Asta demonstrează foarte clar că suferința ne 
este provocată de interpretarea pe care o dăm faptelor. 
O rană activată la una indică faptul că acea rană a fost 
activată şi la cealaltă, în același moment și cu aceeași 
intensitate. La fel se întâmplă și în cazul unui copil 
adoptat. 

Precizez aici că nu este necesar să știm când și de către 
cine ne-au fost activate rănile în prima copilărie. E 
suficient să recunoaștem existenţa lor. Pe măsură ce 
devenim mai conștienți și învăţăm să ne acceptăm mai 
bine, multe evenimente din trecut ne devin mai clare. 


Dacă unul dintre părinţi a fost absent când eram mici, 
înseamnă că anumite răni nu ne-au fost activate? 


Din păcate, nu. Ştiu că unora le-ar fi plăcut să aibă 
această șansă, dar nu este cazul. Dacă de exemplu o 
mamă și-a crescut singură fiica, fără ca cineva să joace 
rolul tatălui, copilul va fi atins în rănile sale de abandon 
și de trădare. Rănile au putut să fie activate în moduri 
diferite: 


e Prin ceea ce mama a povestit despre absenţa 
tatălui. 


e Prin ceea ce fiica a observat la alți taţi, ai altor 
copii. 

e Prin intermediul unui frate mai mare sau a unei 
alte persoane de sex masculin din familie. 

e Prin imaginea pe care și-o face singură despre tatăl 
său. 


e Prin orice bărbat care poate reprezenta un tată în 
ochii ei, cum ar fi un profesor sau un prieten de 
familie. 

Lucrurile se petrec la fel pentru toţi cei care au avut un 
singur părinte în copilărie și în adolescență 


Mama mea a murit când aveam trei ani, iar tata s-a 
recăsătorit când aveam șase. Care dintre cele două 
mame mi-au activat mai mult rănile. 


În familiile reconstituite, toţi cei care joacă un rol 
parental au influențe asupra ta. În general, părinţii 
biologici activează răni mai profunde, dar de multe ori, 
noul părinte nu face decât să continue această 
activare. 


Amintește-ţi că atragem întotdeauna persoanele de 
care avem nevoie în fiecare moment al vieții noastre. 


Persoanele homosexuale ar trebui să inverseze rolul 
părinţilor? 


Nu, fie că vorbim de o femeie sau de un bărbat, 
homosexualitatea sa nu are nimic de-a face cu rănile. 
Preferința sexuală este un fapt foarte personal și de 
natură strict fizică, chiar dacă alegerea se face ca 
reacţie la relaţia cu unul dintre părinţi. 


Ceea ce este important — repet — nu este să știm cine a 
fost prima persoană care a activat unele râni, ci să 
recunoaștem că avem aceste răni și că părinţii noștri 
au fost aleşi în funcţie de planul lor de viaţă, care este 
strâns legat de al nostru. Ei participă întotdeauna la 
dezvoltarea noastră spirituală. 

Reacția la alegerea homosexualității unei persoane are 
legătură directă cu ceea ce acea persoană are de 
învățat. În general, dacă părinții acceptă cu ușurință 
această alegere, asta va ajuta propria acceptare, iar 
rănile sale nu se vor activa în sfera sexualității. Dacă 
unul sau ambii părinţi nu vor accepta, atunci se vor 
activa una sau mai multe răni. Putem determina aceste 
răni pe baza descrierii lor. 


În ceea ce privește partenerii, determinarea rănilor 
activate poate fi mai dificilă. De exemplu, când două 
femei trăiesc împreună, una poate juca mai pregnant 
un rol de bărbat. Dacă este cazul tău și ești considerată 
a fi femeia din cuplu, partenera ta poate să îţi 
retrezească suferinţele trăite cu mama ta dar și pe cele 
avute în raport cu tatăl tău. 


Sfatul meu, în acest gen de situaţii este să nu încerci să 
afli prea multe. Trebuie doar să-ți gestionezi corect 
fiecare rană, pe măsură ce se activează și asta îţi va 
îmbunătăți relația. Dacă îți  accepți ușor 
homosexualitatea vei fi mai puţin confuză și vei putea 
să-ți gestionezi mult mai ușor emoțiile trăite. 


Aud des că această confuzie se manifestă deseori și la 
cuplurile heterosexuale. O femeie poate spune că 
partenerul ei se comportă asemănător mamei ei și se 
întreabă cum să-și interpreteze rănile. Trebuie doar să 
se bazeze pe comportament, pentru că acesta îi va 
indica despre ce mască este vorba și ce rană îi 
corespunde. Verificând pe urmă cum și-a judecat 
partenerul în modul său de A FI va descoperii în final că 
la fel și-a judecat și tatăl. Confuzia vine din faptul că 


46 


Vindecarea celor 5 răni 


deși comportamentul este diferit, acuzația este 
aceeași. Voi reveni asupra acestui subiect, într-un alt 
capitol al acestei cărți. 


Auzim din ce în ce mai des de persoane transsexuale, 
bisexuale, intersexuale etc. Pe cine trebuie acestea să 
ia în considerare pentru activarea rănilor lor. 


Răspunsul este același. Părinţii ne activează 
întotdeauna anumite răni, fără să vrea, pentru ca noi 
să devenim conștienți de ceea ce avem de învăţat, la 
fel cum și ei au nevoie de noi pentru evoluția sufletului 
lor. Atunci când o persoană alege un mod de viaţă în 
afara normelor obișnuite, este  predispusă să 
experimenteze diferite forme de respingere, atât din 
partea altora cât și din partea sa (autorespingere). 


Cu toate astea, există milioane de oameni care se nasc 
cu o rană gravă de respingere, deși par să trăiască 
absolut conform normelor. Este deci preferabil să nu 
ne pierdem timpul căutând diferite detalii, ci să ne 
concentrăm pe atenuarea, vindecarea propriilor 
suferinţe, pentru că nimeni altcineva nu o poate face 
în locul nostru. 


Ce se întâmplă când este vorba de o mamă surogat? 
De către cine este influenţat copilul în privința rănilor 
sale? 


În cele nouă luni de sarcină legătura dintre cei doi este 
foarte puternică, pentru că fătul depinde în totalitate 
de mama purtătoare. El este deci influențat de ceea ce 

ea trăiește, de ceea ce ea simte. Pentru că nu există 
hazard, femeia disponibilă și dispusă să poarte acel 
copil îl va influenţa în funcţie de nevoile lui sufletești. 
După ce va pierde orice contact cu ea, copilul își va uita 
repede începutul de viață și va trăi experienţele de 
care are nevoie alături de mama care îl va crește. 


Acest gen de experiență poate fi trăit diferit. Unii copii 
se pot simţi respinși, alții abandonaţi sau nedreptăţiți. 
Pot exista copii care să considere această alegere de 
naștere demonstrează că nașterea lor este foarte 
dorită. 


În zilele noastre fecundaţia în vitro este des folosită. 
Ce influenţe poate avea această metodă asupra răni- 
lor sufletești ale copilului? 


Trebuie din nou să ne amintim că hazardul nu există și 
că totul ne este pre programat înainte de naștere, în 
conformitate cu planul nostru de viață. Putem 
considera că dacă sperma tatălui este fecundată de 
către mamă totul se petrece normal. Mai ales părinții 
respectivi trebuie să se întrebe ce au de învăţat din 
această experiență. Copilul va ști doar că a fost foarte 
dorit, ceea ce nu e întotdeauna cazul la ceilalți copii. 


Fecundaţia în vitro se poate face şi cu sperma unui 
necunoscut, fecundată de către mamă. În acest caz 
copilul va trăi aceleaşi stări ca şi când ar avea un tată 
absent sau dispărut. 

În situaţia în care o mamă surogat fecundează sperma 
tatălui, putem să consideram aceleași efecte ca în 
cazul mamei purtătoare. 


Este important să reținem că -— indiferent de 
circumstanțe -— sufletul copilului (și cel al părinţilor) 
aveau nevoie de aceste experienţe pentru a putea 
evolua în conformitate cu planul lor de viaţă. 


Doar ego-ul crede că suferințele ne sunt cazate de 
către ceilalți. Cât timp acceptăm să credem asta, 
considerându-ne victime, nici o dezvoltare spirituală 
nu este posibilă. 


Aţi spus că fiecare dintre noi avem cele patru răni, cu 
excepția umilinţei. Cum se face că eu sunt singura din 
familie care am această rană? 


Când spun avem toți patru răni din cinci asta nu 
înseamnă că sufletul nu are nevoie să accepte rana de 
umilință. Avem cu toții o memorie genetică moştenită 
din familie așa cum avem și o memorie celulară 
acumulată pe parcursul vieților trăite de sufletul nostru. 


Toate aceste vieți ne sunt folositoare pentru a învăța să 
acceptăm tot ce poate fi trăit pe această lume. Pe 
parcursul unor vieți, experimentăm și rana de umilință, 
pentru a ne verifica nivelul de acceptare al ei 


Persoana care a pus această întrebare credea că este 
singura din familie care suferă de aceasta rană. 
Căutând mai atent în genealogia familiei va găsi — 

loarte probabil — o persoană care îi seamănă mult și 
care este și ea la fel de afectată. intuiţia îmi spune că 
atunci când cineva seamănă foarte mult cu un 
străbunic, de exemplu, este de fapt același suflet care 
s-a reîncarnat pentru încerca să completeze un proces 
de acceptare ce nu care nu a fost încheiat. 


Văd adesea oameni care nu pot accepta rana de 
umilință a unui membru de familie și îi spun lucruri de 
genul: De ce îi lași să profite de tine în halul acesta PEști 
prea bun! Sau: De ce te îngrași atât? Ar trebui să ţii 
puțin regim! 


Dacă te simţi criticat — în gând sau în cuvinte — cei 
rotofei care au mai multe caracteristici ale măști de 
masochist, vei ști că încă nu ai acceptat 
comportamentul şi aspectul fizic ale rănii de umilinţă. 
S-ar putea ca rana să reapară mai târziu sau să fie 
amânată pentru o viaţă viitoare. 


E la fel pentru persoanele care au de exemplu doar 
faţa rotundă și nici un alt semn vizibil al acestei răni. 
Dacă se controlează să nu se îngrașe, din cauza măști 
de rigid, înseamnă că n-au intrat în procesul de 
acceptare. 


E mult mai înţelept să facem faţă lecţiilor pe care 
trebuie să le învăţăm. Astfel, nu evităm doar să retrăim 
aceleași suferinţe și în alte vieţi, dar cel mai mare 
beneficiu al acceptării de sine și de alții este fericirea 
pe care o resimţim. 

Gemenii au aceleași răni? 


Până nu de mult se credea că gemenii falşi erau diferiți, 
„vând fiecare o personalitate distinctă și că gemenii 
identici erau identici din toate punctele de vedere, atât 
fizic cât și ca trăsături de caracter. Unii cercetători susțin 
acum că gemenii identici nu sunt identici 100%, mai ales 
in ceea ce privește modul de viață pe care îl adoptă și al 
bolilor pe care le au. De exemplu, cercetătorii nu 
reuşesc să înțeleagă cum este posibil ca unul dintre 
gemeni să dezvolte un cancer de foarte tânăr, iar 
celălalt doar pe la 70 de ani. 


Există foarte multe studii despre gemeni, multe dintre 
ele încă în curs de validare, așa că cei interesați le pot 
găsi cu ușurință pe net. 


Ţinând cont de legea cauză-efect, care ne spune noi ne 
construim viața prin acţiunile și deciziile noastre, 
înţelegem de ce gemenii trăiesc experienţe diferite, 
chiar dacă par identici. 


Ceea ce face diferenţa, sunt alegerile pe care le fac în 
cursul vieţii lor. Dacă unul alege să devină mai 
conștient pentru a-și diminua suferințele, adică dacă 
preferă dragostea în locul fricii, acceptarea în locul 
rezistenţei, lăsându-și astfel inima să-i dirijeze viaţa și 
nu ego-ul, cu siguranţă acesta va avea mai puţine boli 
decât cel ce va lăsa ego-ul să-l dirijeze. Eu am observat 
că în cazul gemenilor identici, există multe șanse ca 
atunci când unul adoptă un nou comportament, 
celălalt să-l urmeze. Sunt atât de uniți, că se simt 

foarte ușor unul pe altul, chiar când sunt la distanţă. S- 
ar părea că cel care s-a născut primul are mai multă 
influență, dar cum toţi avem liber arbitru, este 
imposibil să anticipăm fară greșeală cum se vor 
comporta doi gemeni identici. 

După lectura acestui capitol am decis să aplic în viața 
mea următoarele: 

CAPITOLUL TREI 


Ego-ul, cel mai mare obstacol 
în fi - 1 o .. - 7] 


Când am scris titlul acestui capitol mă întrebam de ce 
ego-ul încearcă din ce în ce mai mult să fie recunoscut, 
când atâţia autori importanţi făcut să curgă râuri de 
cerneală pentru a ne ajuta să înţelegem influența 
covârşitoare pe care acesta o are în viața noastră. 
Răspunsul pe care mi l-am dat este că tocmai din cauza 
trezirii conştiinţei colective insistă atâta se facă simţit. 
Îi este frică că ar putea dispărea. 


Voi continua deci să vorbesc, cum o fac în toate cărțile 
mele, la fel ca în atelierele și conferințele Școlii 
Ascultă-ţi Corpul. Pentru cei care au citit mai multe din 
cărțile mele sau au participat la conferințe sau ateliere, 
m-am gândit să adaug mai multe exemple în acest 
capitol și pe parcursul cărții. Vreau să vă ajut astfel să 
recunoașteţi mai precis momentele e care vă dirijaţi 
singuri viața și momentele în care vă lăsaţi controlaţi 
de ego. 


Timp de 45 de ani am citit mii de cărţi și am participat 
la numeroase formări, pentru a-mi dezvolta conștiința, 
iar de peste treizeci de ani predau eu însămi asemenea 
cursuri. Cu toate acestea încă descopăr lucruri noi. La 
fiecare nouă descoperire rămân mirată și mă întreb 
cum de nu mi-am dat seama mai devreme de acel 
lucru. 

lată de ce insist în a te ajuta, prin această carte, să 
descoperi la rândul tău imensa influenţă și putere pe 
care ego-ul o are asupra ta. Sunt sigură că nu sunt 
singura care devin din ce în ce mai conștientă, cu 
fiecare zi, cu fiecare săptămână, cu fiecare an care 
trece. 


După ce m-am tot întrebat dacă este posibil ca într-o zi 
să scap definitiv de influenţa pe care ego-ul meu o are 
asupra vieţii mele, m-am hotărât până la urmă să o las 
baltă şi să mă gândesc doar la bucuria pe care o trăiesc 
de fiecare dată când îmi dau seama de modurile 
diferite în care încearcă să mă păcălească și să mă 
controleze. Doar așa voi reuși să-mi controlez viața mai 
bine. 


Crearea Ego-ului 


Aud deseori întrebarea: Dar de unde vine ego? De ce e 
atât de important în viața noastră? 


Ego-ul a început să se manifesteze din momentul în 
care Omul și-a dezvoltat energia mentală, în urmă cu 
milioane de ani. Îți amintești de Adam și Eva? Trăiau în 
paradisul terestru, Erau perfecţi. Când Eva a gustat din 
pomul cunoașterii (dimensiune mentală), au devenit 
imperfecți și au apărut problemele. Această poveste 
simbolică ne arată că odată cu dezvoltarea energiei 
mentale am moștenit puterea de a alege. Suntem 
singurele creaturi de pe suprafața pământului care 
avem liber arbitru. Cu timpul, am ales să dăm mai mult 
loc dezvoltării dimensiunii noastre mentale, i-am 
utilizat energia pentru a ne crea un ego, crezând că ne 

va fi util, cândva, după care l-am lăsat să devină mai 
important decât puterea noastră de a alege. Din 
păcate, am uitat că singura putere adevărată este cea 
a fiinţei divine pe care o avem în noi - lumina noastră, 
marea noastră înțelepciune. 


Putem compara ego-ul cu un vecin, căruia i-am oferit 
multă ospitalitate și care până la urmă vine la noi în 
casă și ne spune cum să ne comportăm. Acest vecin 
s-ar simţi super important și indispensabil. Ar fi sincer 
convins că nu putem trăi fără el, că n-am fi capabili să 
luăm nici o decizie în viața noastră fără ajutorul lui. 
Putem condamna un astfel de vecin. Nu putem, pentru 
că el este convins că ne ajută, că ne face un serviciu. 


Așa se întâmplă cu ego-ul nostru. El nu poate înţelege 
ce se întâmplă cu adevărat, nu se poate vedea. lată de 
ce trebuie să învăţăm să ne observăm, pentru a realiza 
când este prezent. Este ca o pată pe o țesătură, care 
nu ştie că este o pată. Trebuie să fim în afara țesăturii 
pentru a vedea pata. 


€ important să ne amintim că ego-ul este făcut din 
energie mentală. Dimensiunea noastră mentală ne 
este indispensabilă pentru a gândi, organiza, planifica, 
memora etc. E o materie subtilă, pe care nu putem nici 
să o vedem, nici să o atingem, spre deosebire de 
dimensiunea noastră fizică, dar care este totuși foarte 
prezentă și foarte importantă. Pentru a putea să 
gândim, să ne organizăm, mentalul nostru trebuie să 
se bazeze întotdeauna pe memoria sa, pe tot ceea ce a 
învățat dea lungul timpului. Dimensiunea noastră 
mentală este fericită și echilibrată atunci când 

folosește tot ceea ce a învăţat pentru a ne ajuta să 
facem faţă nevoilor ființei noastre. 


De ce trebuie să vorbim atâta de ego în această carte? 
Este foarte important pentru că asta te va ajuta să 
devii mai conștient de toate dăţile când o rană îţi este 
activată, iar tu reacționezi. Într-adevăr, fiecare reacţie 
este provocată de activarea unei răni, iar asta 
demonstrează de fiecare dată influenţa ego-ului. 


Când îţi dai seama că ego-ul te domină știi imediat că 
porți o mască asociată cu una dintre rănile tale 


Ce este ego-ul 


Ego-ul este o creație specific omenească. Pentru a 
supravieţui el se hrănește din energia noastră mentală. 
Se bazează doar pe ceea ce a fost învățat în trecut. De 
exemplu, orice situaţie pe care o consideră periculoasă 
pentru că așa a fost la un moment dat, în trecut, este 
tratată ca periculoasă pentru totdeauna, adică atâta 
timp cât îl lăsăm. 


Încearcă întotdeauna să oprească mersul lucrurilor, 
negând pe cât posibil orice schimbare. Una din 
specialităţile sale este suferința. 


Ego-ul suferă din cauza dorințelor sale nesatisfăcute 
şi, de asemenea, de teama de suferinţă dacă 
dorinţele sale s-ar concretiza 

Ego-ul nu poate trăi în realitate, căci compară totul la 
lumea pe care și-a creat-o. E convins că lumea sa este 
cea reală. De câte ori am auzit adulţi plângându-se de 
evenimente dificile din copilărie, convinși fiind că 
acestea au fost reale. După verificările făcute în 
familiile lor și-au dat seama că percepţia lor despre 
aceste evenimente este falsă, că nimeni altcineva din 
familie nu a trăit și nu a perceput evenimentele 
respective ca fiind dificile. Acești adulți au suferit din 
cauza acelor evenimente timp de mulţi ani doar pentru 
faptul că ego-ul lor i-a influențat să perceapă acele 
evenimente într-un anumit fel, în loc să vadă 
realitatea. 


Eu vin dintr-o familie cu unsprezece copii și sunt sigură 
că dacă ne-ai întreba despre părinţii noștri, fiecare 
dintre noi am spune altceva. Când eram tânără am 
avut parte de un incendiu la casa noastră și după mulţi 
ani, vorbind cu surorile mele, am realizat că nici una 
dintre noi nu avea aceeași părere despre ce s-a 
petrecut atunci. Am trăit fiecare un incendiu diferit. 
lată influența enormă a credințelor și fricilor noastre, a 
ego-ului. Fiind creat din materie mentală, ego-ul poate 
fi considerat ca o excrescență mentală. Cunoaștem cu 
toţii excrescenţele fizice ca negii, chisturile, tumorile 
etc. Aceste excrescențe sunt făcute din materie fizică, 
dar nu sunt naturale. Acestea parazitează corpul și se 
folosesc de energia sa pentru a se crea și dezvolta, 
pentru a exista. Am fost din totdeauna fascinată de 
structurile lor. Reușesc chiar să-și creeze vase 
sanguine, pentru a trăi mai mult. Ego-ul, deşi 
asemănător, face mult mai rău, pentru că posedă 
propria voinţă de a trăi și de a supravieţui. Acesta 

trăiește cu frica permanentă de a muri, de a dispare, 
parcă ar ști că în realitate el este efemer, nu are 
substanţialitate așa cum avem noi. În același timp, 
ego-ul este inconștient de asta și din această cauză 
caută să se autoconvingă de propria existenţă. 


lgnoranţa asta seamănă cu cea a unei persoane care 
nu vrea să-și recunoască că îi este frică că o să rămână 
fără bani, că este inconștientă de faptul că trăiește în 
nesiguranță. Aceasta vrea deci să se autoconvingă că 
de fapt nu este așa, cheltuind nechibzuit, afirmând că 
nu se teme de sărăcie și este sigură că va avea 
întotdeauna suficienţi bani ca să-și plătească facturile. 
Va merge chiar mai departe, îi critică sau încearcă să-i 
schimbe pe cei ce manifestă o anumită insecuritate 
financiară. Știm că dacă nu i-ar fi frică, n-ar avea de ce 
să încerce să-i convingă pe alţii sau pe el însuși. E la fel 
și pentru ego, care tot încearcă să se convingă că 
există, când de fapt e doar o iluzie. 


Ego-ul, scormonindu-ți energia mentală, te slăbeşte. 
De fiecare dată când îl lași să te controleze, te trezești 
fără energie. Sunt convinsă că deja ai remarcat acest 
lucru cu mai multe ocazii. Când trăiești frici și emoţii — 
care sunt manifestări ale ego-ului — îți dai seama că 
ești obosit la sfârșitul zilei. Doar tu poţi să decizi dacă 
continui să-ți alimentezi ego-ul sau nu. Din păcate nu 
este chiar așa ușor, pentru că i-am dat prea multă 
putere ego-ului pe parcursul vieților precedente. Acum 
el încearcă să ne convingă prin mijloace subtile că de 
fapt, ne decidem singuri viața, când de fapt el conduce. 

Ego-ul, totalitatea credințelor tale 


Când vorbesc de o parte a ego-ului, mă refer la toate 
credințele, adică la toate mijloacele pe care le 
folosește pentru a interfera cu viaţa ta. Ai remarcat cu 
siguranță că sute de voci îţi vorbesc fără încetare, te 
sperie, te fac să te îndoiești de tine și de alţii, te 
culpabilizează, te împiedică să acţionezi etc. Fiecare 
din aceste voci este legată de una dintre credinţele 
tale. Cu cât îţi întreţii mai mult aceste credinţe, cu atât 
ele câştigă în importanţă. În concluzie, ego-ul este 
totalitatea credințelor care te împiedică să fii tu însuţi. 


Dificultatea de a ne recâștiga puterea 


De ce este atât de dificil de a ne recâștiga controlul 
asupra vieţii noastre și să nu ne mai lăsăm conduși de 
ego? Motivul principal îl reprezintă lipsa de conștiință a 
omului. Suntem conștienți de circa 5-10% de tot ceea 
ce se întâmplă în noi. Asta înseamnă că suntem foarte 
puţin conștienți de toate dăţile când ne lăsăm viața să 
fie controlată de credinţele noastre. 


îndrăznesc să sper că după lectura acestei cărți îţi va fi 
mult mai ușor să-ți dai seama când ego-ul preia 
controlul asupra vieţii tale. Pentru asta e necesar să-ți 
amintești că ego-ul, micul eu, nu se gândește decât la 
el și că va continua să existe prin gândurile continue de 
EU, EU, EU, MIE, MIE, MIE. Este modul său de a-și 
dovedi că există. Pare că se crede singur împotriva 
tuturor. 


Vindecarea celor 5 răni 


Egoul are nevoie să se convingă neîncetat că există şi 
că e atât de important încât poate exista etern, la fel 
ca omul 


Să analizăm de exemplu o zi tipică din viața unei femei 
măritate, mamă a doi adolescenţi, care lucrează. 
Majoritatea exemplelor se pot aplica și la bărbaţi. Tot 
ce este scris cu caractere italice reprezintă gândurile 
micului său eu, care se teme pentru imaginea sa, îi este 
frică să nu fie iubit, să nu fie recunoscut etc. Egoul care 
gândește necontenit doar: EU, MIE. 


Femeia se trezește cu o mică întârziere: Ce porcărie de 
ceas, de ce n-o fi sunat? (EU) o să întârzii din nou. $efa, 
iar o să se uite urât la MINE. 


Se alătură soțului și celor doi copii la masa din 
bucătărie. De ce nu M-aţi trezit?(EU) cred că V-am spus 
ieri că astăzi (EU) trebuie să ajung la birou mai 
devreme. 


Se aranjează în grabă, dar nu-și găsește taiorul pe care 
vrea să-l îmbrace. O nu! E încă la curăţat! Dacă (EU) 
n-ar trebui să fac totul în casa asta poate aș fi avut 
timp ieri să mă duc (EU) să-l iau. 


Se privește în oglindă: Uite încă un rid! Viaţa de familie 
MĂ îmbătrâneşte repede. (EU)O să am nevoie de mai 
multe zile de vacanță. Sunt din ce în ce mai urâtă şi 
arăt mai în vârstă decât sora mea mai mică. 

Dă fuga la baie: Of, iar a lăsat cineva colacul ridicat. 
Cred că soţul meu. Bărbaţi nu se gândesc niciodată la 
NOI, femeile. Oare când or să înţeleagă că e 
nepoliticos? 


În drum spre birou: Uite-l și pe moșul ăsta care încurcă 
circulaţia și MĂ face să întârzii. Ce-o căuta pe stradă la 
ora asta? 


Ajunge cu întârziere la birou: ÎMI! pare rău că am 
întârziat, parcă toate au fost împotriva MEA astăzi, 
începând cu soțul meu... ți continuă să explice, pentru 
a se justifica. 


În timpul ședinței: De ce trebuie să-MI pierd timpul 
ascultând aceleași prostii? Credeam că asta e o ședință 
importantă. De ce vorbeşte doar ea? De ce nu-MI cere 
și MIE părerea? Poate își închipuie că (EU) sunt 
tâmpită. 


La prânz, la bufet:, iar cartofi prăjiţi! Şi tot Ml-am 
promis că n-o să mai mănânc prostii. iar o să mă 
îngraș. N-AM voinţă! 


Merge să-și ia a patra cafea: OK, asta e ultima pe care 
o beau. Știu că (EU) beau prea multă, dar astăzi toți 
MĂ enervează și chiar AM nevoie. 


Șefa îi dă o sarcină neprevăzută: De ce trebui să MĂ 
ocup EU de toate prostiile? Măcar de Mi-ar spune 
mulțumesc. Oare ce AM greșit ca să fiu întotdeauna 
atât de încărcată și aici și acasă? Toţi profită de MINE! 


Ajunge prea târziu pentru a-și duce băiatul la sport: Nu 
te uita așa la MINE! EU am făcut tot ce-am putut (EU). 

Nu poți să-ți închipui cum e să trebuiască să le faci pe 
toate și acasă şi la birou. 


Soţul ajunsese acasă mai devreme decât de obicei și s- 
a instalat la televizor. Nu i-a trecut prin cap să-MI facă 
o surpriză şi să pregătească el masa în locul MEU 


Fiul său ajunge acasă mai târziu. Ea se enervează că 
trebuie să-i pregătească și lui de mâncare: Puteai 
să-MI spui că nu vii la masă. EU credeam că ești la 
prietenul tău. AM impresia că toţi credeţi că EU sunt 
servitoarea voastră. 


Până la urmă pe la ora 21 se așează și ea la televizor ca 
să vadă un serial în care este vorba despre patru femei 
casnice:Ce M!-ar plăcea și mie să locuiesc într-o casă 
așa frumoasă și să mai am și o bonă care să le facă pe 
toate pentru MINE! şi cealaltă, ce haine frumoase arel 
Și nici măcar nu trebuie să aibă o slujbă! Uf, nu-MI 
folosește la nimic să visez. Ar fi prea frumos să am și 
EU o astfel de viață. 


Fiul şi fiica sa se iau la ceartă: Nu mai suport să vă aud! 
(EU) Sunt obosită, AM avut o zi grea. N-aţi putea și voi 
să vă mai gândiţi și la alții? Am și EU nevoie să mă 
relaxez. Abia M-AM așezat și (EU) am muncit toată 
ziua. 


Soţul vrea să facă dragoste: Oare nu înțelege că atunci 
când (EU) am atâtea pe cap nu-M! mai rămâne energie 
şi pentru asta? Bărbaţi sunt toţi la fel, nu se gândesc 
decât la ei, nu ţin cont și de nevoile noastre. Bine o să 
accept, așa (EU) o să am liniște, iar mâine va fi mai 
drăguţ cu MINE. 

ATENȚIE: Nu spun să nu mai folosim deloc cuvintele 
EU, MIE, ÎMI. De exemplu, dacă vrei să povestești o 
întâmplare cuiva, le vei folosi destul de des. Ele sunt 
folosite de ego atunci când există o critică ascunsă în 
frază, un sentiment de superioritate, căutarea atenţiei 
sau a complimentelor. 


Ego-ul utilizează criticile 


Un mod foarte subtil pe care ego-ul îl foloseşte pentru 
a ne controla este să-și dea importanţă, să-i critice 
frecvent pe alţii, pretinzând că sunt doar observaţii. Ai 
văzut câteva exemple mai sus. îi place să găsească 
defecte la alţii, le caută nod în papură pentru a se 
convinge că el e superior și mai important decât alții. 
Când suntem conștienți și chiar criticăm pe cineva, o 
facem pentru că suntem convinşi că merită criticat, 
fiindcă chiar a greșit. 


Trebuie să vă mărturisesc că pentru mine, faptul că am 
descoperit — și descopăr în fiecare zi — importanţa 
ego-ului meu este una dintre marile revelații ale vieţii 
mele. Cu cât devin mai conștientă descopăr cât loc 
ocupă. Marele avantaj al acestei descoperiri este că 
din secunda în care îmi dau seama că nu mai sunt eu 
cea care-mi controlează viața, pot imediat să-i suprim 
influenţa. 

Dacă vrei cu adevărat să-ți diminuezi şi să-ți vindeci 
treptat rănile, e absolut nevoie să devii conștient de 
enorma putere și influenţă pe care ego-ul îl are în 

viaţa ta 


Acceptând faptul că orice manifestare a ego-ului ne 
indică activarea unei răni, devine imperativ să devenim 
conștienți de prezența sa. lată un exemplu care te 
poate ajuta să-ţi dezvolți această abilitate. Pentru 
fiecare exemplu de critică, în gând sau cu voce tare, 
am adăugat gândurile egotice. 


e Ai văzut cum s-a îngrășat? Oare n-are oglindă 
acasă? (EU nu M-aș lăsa niciodată să ajung așa. EU 
AM mai multă voinţă decât ea). 


e Nu mai tace din gură, acaparează toată discuţia. 
Nu-și dă seama că și alții ar avea ceva de spus? (EU 
sunt mai discret, mai atent la ceilalţi) 


e Ce face prostul acesta în trafic? Mi-a tăiat calea și 
aproape m-a atins. Cine i-o fi dat permis? (EU 
conduc mult mai corect, EU n-aș face niciodată 
așa). 


e  Săraca, are din ce în ce mai multe probleme, devi- 
ne treptat o victimă. (EU sunt stăpân pe mine. EU 
nu caut să atrag simpatia prin problemele mele. EU 
nu profit de ceilalți) 


e M-am săturat să tot trebuiască să mă repet! Cred 
că am fost destul de clar! (EU ascult mai atent, EU 
sunt mai focusat, ca să înțeleg mai repede) 

Nu pot să cred că face din nou asta, deși știe că nu 
îmi place! (EU ţin cont de ceea ce îi place, măcar 
atâta lucru pot face pentru a-i arăta iubirea MEA). 


Urăsc să sun la o instituție publică! Mai întâi 
vorbești cu o mașinărie câteva minute bune și 
când, în sfârșit ajungi să vorbeşti cu cineva, îţi pune 
aceleași întrebări. Îţi ia o groază de timp! (Dacă aș fi 
EU responsabil acolo, m-aș gândi la timpul oameni- 
lor, aş schimba sistemul acesta idiot. Sunt sigur că 
(EU) aș găsi un sistem mai inteligent. 


De ce îmi mai ceri sfatul, dacă nu-ți place niciodată 
ce-ţi spun și faci tot de capul tău? (EU nu sunt atât 
de egoist, (EU) sunt mai flexibil, nu îi fac pe alţii să- 
şi piardă timpul) 


Cum poate accepta un om să facă o asemenea me- 
serie. (EU MĂ iubesc prea mult ca să accept așa ce- 
va. (EU) Merit mai mult. 


De ce durează atât până să-mi ia comanda? Localul 
nu e prea plin, or fi în grevă? ( Dacă aș fi EU patro- 
nul, (EU) m-aș asigura ca serviciul să fie impecabil). 


Nu pot să cred că mai există locuri unde se servește 
mâncarea în farfurii de plastic! Ce poluare! (EU 
sunt mai evoluat, (EU) cunosc gravitatea acestei 
poluări. 


De atâţia ani are aceleași probleme și noi toți vrem 
să-l ajutăm, îi propunem soluții. Când o să le ia și el 
în considerare? Nici nu mai am chef să-l ajut! (EU 
aș fi recunoscător să am atâția oameni care ţin la 
MINE și care vor să MĂ ajute) 

E păcat că sora mea ţine mai mult la fetiţa ei decât 
la băiat! E nedrept. ( EU n-aș proceda niciodată aşa 
cu copii mei, (EU) îi iubesc prea mult). 


Nu pricep de ce părinții mei mai stau împreună. Se 
ceartă tot timpul și tata e obligat întotdeauna să 
cedeze. (EU, dacă aș fi nemulțumită permanent de 
ce face soțul meu, ca mama, l-aş părăsi EU. Sau: EU 
sunt mai tare decât tata, (EU) nu m-aș lăsa nicio- 
dată condus așa) 


De câte ori îmi vizitez mama, îmi povestește doar 
de isprăvile surorii mele. De ce oare nu poate să-mi 
spună și mie ceva frumos? (EU nu sunt așa nedrept 
ca ea). 


Ego-ul folosește superlative 


EU, MIE încearcă să-și dea importanţă, ori de câte ori 
exagerăm, folosind superlative sau orice formă de 
exagerare. 


Ești TOTDEAUNA ocupat la muncă și acasă și nu ești 
NICIODATĂ prezent când am nevoie de tine! 


EU nu mănânc NICIODATĂ desert. 
Întârzii ÎNTOTDEAUNA 
EU nu mai am deloc frici. 


Nu înţelegi NICIODATĂ, trebuie ÎNTOTDEAUNA să 
mă repet 


Nu-MI vorbești NICIODATĂ, când vii acasă te insta- 
lezi ÎNTOTDEAUNA la televizor. 

e Băiatul meu mă minte ÎNTOTDEAUNA. 


e ÎNTOTDEAUNA trebuie să rezolv eu problemele de 
la birou. 


Ego-ul folosește „trebuie” sau condiționalul 


Egoul se exprimă — în gând sau cu voce tare — cu 
TREBUIE sau cu expresii la modul condițional, ca de 
exemplu ar trebui, mi-ar plăcea, ar fi bine etc. 


De ce? Petru că aceste expresii arată teama, chiar dacă 
e ascunsă. Limitându-ne astfel ne mai convinge să-i 
ascultăm fricile. 


De exemplu, când spui Trebuie să mă las de fumat sau 
trebuie să nu mai mănânc atâta. Este ego-ul care vrea 
să te sperie, să te mai controleze încă o dată, pentru a 
simţi că există și că e puternic. Nu știe că în viaţă, noi 
avem tot timpul de ales. Nu știe că atunci când luăm o 
decizie bazată pe frică, alimentăm acea frică și până la 
urmă tot se va manifesta. Nu își dă seama că ne cere 
control pentru a evita ceva. Dar controlul este cel mai 
bun mod pentru a face acel ceva să se manifeste, nu să 
dispară. 


Toate expresiile  condiţionale ascund o frică 
inconștientă. Ar trebui să-i spun colegului meu că m- 
am săturat de comentariile lui urâte la adresa mea. Ce 
mi-ar plăcea să pot să-i răspund la fel! Mai multe frici 
se pot ascunde în spatele acestei dorințe exprimate la 
modul condiţional. Dacă acestei persoane nu i-ar fi 
frică, ar spune mai degrabă: Asta e, m-am decis că 
mâine o să stau de vorbă cu colegul meu. Am nevoie să 

ne lămurim, să vedem cum stăm, să putem avea o 
relaţie colegială corectă. 


Ego-ul se identifică cu „a face” şi „a avea” 


Pentru că se identifică cu ceea ce posedă sau cu ceea 
ce face, ego-ul vrea să posede tot ceea ce-l hrănește și- 
| asigură, adică bunuri și persoane. Nu vrea să piardă 
nimic, pentru că ar crede că pierde o parte din el. Ori o 
persoană încearcă să se pună în valoare aducând vorba 
cu orice ocazie despre ceea ce posedă, ori dorind să își 
expună lucrurile prin orice mijloace. 


Nu ești ceea ce posezi: bunuri, bani, talent, titluri. Şi 
nu ești ceea ce faci: meserie, părinte etc. 


Am cunoscut pe cineva, acum câţiva ani, care își 
cumpăra întotdeauna mașini foarte scumpe. Când 
mergeam la restaurant, dădea bacșișuri generoase 
portarilor ca să-i parcheze mașina chiar la intrarea în 
restaurant. Pe de altă parte, putea merge kilometri pe 
jos pentru a căuta hrană pentru câine sau hârtie 
igienică la preț redus. Asta pentru a economisi câțiva 
bănuţi, în timp ce cheltuia scandalos de mult pentru 
altceva. Mi-am dat seama la un moment dat că se 
identifica cu mașinile sale. Dacă AM o mașină scumpă 
și dau impresia că (EU) sunt bogat, SUNT cineva. Acest 
om a fost foarte bogat mult timp și la sfârșitul vieţii era 
foarte sărac și plin de datorii. 

Acest gen de atitudine ajută mult ego-ul să creadă că 
este important, că există cu adevărat. Amintește-ţi că 
el știe, în profunzimea lui, că este efemer și deci 
trebuie să găsească în permanență moduri să se 
convingă că există și mai ales că nu va înceta să existe. 
Atunci când cineva care își pierde averea sau dă 
faliment se gândește la sinucidere, înseamnă că se 
identifică cu „a avea și a face”. 


E ușor să recunoști o persoană care se identifică cu 
meseria lui. Se va grăbi să o spună, chiar dacă nu-l 
întreabă nimeni. Sunt doctor, inginer, director de firmă 
etc. Acestor persoane le place expresia de admiraţie 
sau de recunoaștere a celorlalţi. Dacă sunt puţin mai 
privilegiați datorită meseriilor sau titlurilor pe care le 
au, se umflă de fericire. Această „umflare”“arată că 
ego-ul lor crește pe măsură ce este alimentat. 


Există multe femei care se identifică cu meseriile 
soţului. Sunt Cutărică, soția doctorului Cutare. Sau:Sunt 
sora lui x, ai auzit de el, a câștigat o medalie la 
Olimpiadă. 


Ai remarcat de câte ori cei din jurul tău, la fel ca și tine, 
folosesc termeni de posesie atunci când vine vorba de 
bunuri, de apropiaţi sau de voi? lată nişte exemple: 


e Bună, Lise, ţi-l prezint pe soțul MEU. În cazuri din 
astea îmi vine să răspund: Bună, SOȚUL MEU, pen- 
tru că tot nu-i știu numele. 


e Mama MEA, copilul MEU, tatăl MEU, sora MEA, în 
loc de prenumele lor sau de mama, tata etc. 

e O întreb pe o prietenă pe care n-am văzut-o de 
mult, cum mai stă cu sănătatea și ea mi-a răspuns: 
Durerea MEA de spate s-a înrăutățit, migrenele 
MELE Ia fel şi (EU) am aflat că mai am și un început 
de diabet. 


e Banii MEI, bijuteriile MELE, contul MEU în bancă 


+ Cine a făcut această zgărietură pe mașina MEA. 
Cine a făcut zgârietura asta? Ar fi de ajuns. 


e  Aștepţi la casă, la magazin. Cineva se bagă în fața 
ta. Îl împingi furios: E locul meu, nici vorbă să te 
bagi în fața MEA. 


e Mergând pe stradă, Doamna își ține soţul de braţ, 
strâns lângă ea, iar privirea ei le comunică celorlal- 
te femei: Vedeți cât de importată sunt (EU). Am 
noroc că un om ca acesta MĂ iubeşte. Este al MEU! 
(bărbaţi fac uneori la fel). 


Asta poate deveni gelozie, care este o formă importată 
de manifestare a ego-ului. O persoană geloasă nu 
poate admite ca cineva să-i ia ceea ce îi aparține. Și tu? 
Ce ţi-e frică să pierzi? Răspunsul tău îți va spune că ţi 
se pare că ești ceea ce posezi. Amintește-ţi însă și că te 
laşi influenţat de ego-ul tău. 


Cel ce se identifică cu ceea ce face suportă foarte greu 
criticile. Se simte imediat criticat în ceea ce ESTE și nici 
nu-și dă seama cum critica se adresează doar la ceea 
ce FACE (sau a făcut). lată câteva exemple de critici, cu 
interpretarea ego-ului celui criticat. 


e  Mâncarea asta n-are nici un gust. (asta e, SUNT o 
bucătăreasă proastă) 

e Mama prietenului meu nu îl critică toată ziua. (Eu 
SUNT o mamă rea). Tatăl prietenului meu își face 
timp să se joace cu el. (SUNT un tată rău) 


e De trei ori ai făcut aceeași greșeală! De câte ori 
trebuie să-ți mai arăt ca să pricepi? (SUNT varză, nu 
pricep nimic). 


Atât eu cât și colaboratoarele mele am primit 
comentarii la sfârșitul unor conferințe: Conferința dvs. 
a fost prea lungă, lipseau unele detalii la soluții, nu 
prea am avut timp pentru exerciții, ați terminat prea 
târziu, n-aţi răspuns la toate întrebările etc. 


Dacă am uita că cei care criticau astfel vorbeau doar de 
anumite aspecte ale modului nostru de predare, ego-ul 
nostru ar fi preluat controlul, iar consecinţa ar fi putut 
fi: Asta e, sunt zero în materie de comunicare, oameni 
nu mă plac etc. De altfel acesta este unul dintre 
motivele pentru care îi rugăm pe participanţi să aibă 
amabilitatea de a ne împărtăși părerea lor despre ce 
trebuie păstrăm sau să modificăm în cursurile noastre. 
Asta ne ajută să acceptăm faptul că este imposibil să 
mulţumești pe toată lumea. Asta se aplică în toate 
domeniile. Când suntem criticaţi, ego-ul nostru ne face 
imediat să uităm ceea ce am făcut bine și toate laudele 
pe care le-am primit vreodată de la alte persoane. 


Cunoști vreun copil care să nu-și fi comparat părinții cu 
părinţii altor copii sau cu vreun profesor? Chiar dacă 
preferă comportamentul părintelui prietenului său, 
asta nu înseamnă că nu-și iubește părinţii. El se referă 
la un comportament și nu la ceea ce părinţii săi SUNT. 

Ego-ul caută complimentele 


Știi prin ce mijloace ego-ul tău caută să primească 
complimente? 


Ego-ul adoră să primească complimente și 
recunoștință. Folosește toate metodele posibile 
pentru a le primi. Acţionează astfel pentru a simți că 

există şi că este important. Crede că este invincibil. 


lată mai multe exemple: 


e Să le povestești celor apropiați tot ce-ai făcut în 
ziua aia, fără ca ei să te fi întrebat. 
e Să petreci foarte mult timp alegând cu ce să te îm- 


braci și să te aranjezi, în speranţa că te vei face re- 
marcat. 


e Să înmagazinezi multe cunoștințe, doar pentru a 
avea un ascendent în discuţiile cu alţii. 


e Să povestești tot timpul despre isprăvile tale din 
trecut. 


e Săte plângi de slăbiciunile tale sau să te denigrezi, 
în speranţa că îi vei auzi pe alții spunându-ţi că de 
fapt ești mai puternic, mai bun. 

e Să spuice preţ ai plătit pentru ceva scump, fără să 
te întrebe cineva. 


e Să te oferi să plătești pentru alţii la restaurant, 
ştiind bine că nu-ți permiţi. 

e Să mergi în mod regulat la același restaurant sau în 
același loc de vacanță, pentru ca să te faci cunoscut 
de personal. Să te simți flatat când aceștia își amin- 
tesc de tine și de preferinţele tale. 


Se poate să afirmi că tu n-ai căutat niciodată 
complimente și că acestea te fac să te simţi jenat. În 
acest caz, s-ar putea ca atunci când le primeşti să 
răspunzi că nu ești așa. Adică: „Trebuie să fii un bun 
organizator ca să fi reușit să termini proiectul acesta la 
timp. “„A, nu, n-am făcut asta singur, am fost ajutat și 
nu sunt chiar atât de bun organizator pe cât crezi. 
„Acest gen de răspuns indică de fapt că tu aștepți și 
alte complimente, pentru că trebuie să fii excepţional 
pentru a avea dreptul să le primești. Ai vrea ca 
persoana respectivă să insiste asupra calităţilor tale, 
ceea ce ţi ar satisface ego-ul. Altfel, ai fi răspuns 
simplu: Merci, ești foarte amabil. 


Ego-ul nu ştie să asculte 


lată o listă de exemple care demonstrează un alt mijloc 
de acțiune frecventă a ego-ului: neascultarea. Se 
precipită, vorbește atunci când ne adresăm altcuiva 
sau ne întrerupe atunci când vorbim. 


e Cineva o întreabă pe sora ta câte ore doarme pe 
noapte. Ea răspunde, iar tu te bagi în vorbă: Eu 
dorm șapte ore pe noapte. 


e Un prieten îţi vorbește despre o problemă pe care 
o are. Tu te precipiţi și spui: Am o soluţie pentru 

tine. Trebuie să faci asta şi asta. Te sfătuiesc să 
aplici soluția MEA. SUNT sigur că o să funcționeze. 


e Sau să-l întrerupi imediat, spunând: Mi s-a întâm- 
plat și MIE asta, anul trecut. Am făcut aia și aia și 
știu că și tu ai putea face la fel ca MINE și că vei 
reuși și tu. 


e În timpul unei ședințe cu formatorii noștri, cineva 
ridică mâna pentru a ne împărtăși o idee care îi ve- 
nise pe parcursul unui atelier. N-a terminat bine de 
vorbit că o colegă se repede: EU fac acest exercițiu 
altfel și cred că este foarte bine. Pe urmă explică în 
detaliu cum procedează EA. 


e Când cineva pune o întrebare copilului sau parte- 
nerului tău, răspunzi tu în locul lor. 


* Într-un grup de prieteni cineva povesteşte o în- 
tâmplare destul de dramatică, iar apoi o altă per- 
soană povestește o altă întâmplare mai dramatică 
și tot așa mai departe până se ajunge la o adev- 
ărată competiție a ego-ului, pentru a afla cine va fi 
cel mai important până la urmă. 


Ego-ul se justifică și se apără 


în 90% din cazurile în care răspundem defensiv, nimeni 
nu ne-a cerut explicaţii. 


| Ego-ul este convins că trebuie să se apere împotriva a 
toţi şi a toate. Intră repede în defensivă. Întotdeauna 
e vina altcuiva. Caută un vinovat. 

Dau câteva exemple ca să te ajut să devii mai alert și să 
descoperi de câte ori putem să ajungem în situaţia de a 
ne justifica și de a căuta vinovăţii. 


Stau la rând la vamă pe un aeroport dintr-o altă 
țară. După vreo jumătate de oră de așteptare, îmi 
dau seama că m-am așezat la rândul greșit, cel 
pentru rezidenți. O nu! De ce chestia astea mi se în- 
tâmplă MIE? Dacă ăștia ar fi afișat mai bine 
informaţiile, (EU) n-aș fi greșit rândul. 


Ai remarcat că atunci când ești în întârziere, îţi 
pregătești scuzele cu mult înainte să ajungi? Chiar 
ești pregătit să spui o minciună ca să scapi basma 
curată. Fiecare minciună vine de la ego şi ascunde 
o frică inconștientă. 


Discuţi cu prietenii despre situaţia economică. Ei nu 
sunt de acord cu tine. Tu însă vrei cu tot dinadinsul 
ca ei să fie de acord cu tine şi continui să aduci ar- 
gumente ca să-ți aperi opinia, pe care o consideri 
importantă și corectă. Tu nu ești opinia ta, doar 
ego-ul tău este convins că ai fi. 


EU nu mai pot avea încredere în bărbați. Am avut 
trei soți și toţi m-au înșelat. Din cauza lor (EU) sunt 
acum singură. 


Dacă aș fi avut şi eu niște părinţi care s-ar fi ocupat 
de mine, n-aş avea acum atâtea probleme. 


Bietul meu genunchi! E din cauza căzăturii de când 
aveam zece ani. 

Dacă ai fi fost o soţie mai bună şi am fi făcut dra- 
goste mai des, nu te-aș fi înșelat niciodată. 


Ne retragem în defensivă și când suntem criticați, 
prinși cu o greșeală, când opinia noastră este 
contestată sau când cineva încearcă să ne dea un sfat. 
Ne credem atacați, deși nu e aproape niciodată cazul. 


De exemplu, îl rog pe soțul meu să se ducă să-mi 
facă câteva cumpărături. Acesta se duce și revine 
cu tot ce i-am cerut, iar eu constat brusc: Uff, am 
uitat să-ți trec pe listă ceapa. Ego-ul preia imediat 
controlul, nici n-a prea auzit ce-am spus, dar 
răspunde imediat: Nu e vina mea! De unde era să 
știu că aveai nevoie și de ceapă. 


Un cuplu discută după o vizită la prieteni. El îi spu- 
ne cât de mult i-a plăcut mâncarea, mai ales plăcin- 
ta cu mere. Vrei să spui aia face plăcinta mai bună 
decât o fac EU? Sau: EU am alte lucruri de făcut, n- 
am timp de plăcinte. Ea nici măcar nu lucrează. 


leşi de la film împreună cu partenerul tău și el îţi 
spune că nu i-a plăcut filmul, iar tu insistaseși să 
vină cu tine la acel film. De ce nu poți și tu să fii de 
acord cu MINE, măcar câteodată. De parcă o faci 
expres, ca să MĂ contrazici. Filmul chiar a fost bun, 
tu nu te pricepi. 


De ce îmi tot spune cum se face, MĂ crede idioată? 


Ego-ul nu poate fi în momentul prezent 


Când vorbești sau te gândești la întâmplări din trecut 
având regrete sau visezi la un viitor când lucrurile vor 

merge mai bine, nu ești centrat, nu ești în inima ta. 
Ego-ul încearcă să se simtă important prin ceea ce s-a 
întâmplat sau prin ceea ce urmează să se întâmple: 


e Dacă aș mai avea aceeași energie ca în tinereţe, 
viaţa mea ar fi mai frumoasă. 


e Dacă (EU) nu Ml-aș fi pierdut slujba, totul ar fi fost 
diferit. 


e  Așteaptă doar să-MI iau diploma, o să vezi atunci 
câţi bani o să am şi ce viaţă frumoasă o să am. 


e CândosăpotșiEU să-mi iau câteva zile libere, o să 
pot și EU să mă odihnesc și după aceea voi putea 
să-mi ating obiectivul. 


e Cepăcatcăne pierdem încrederea în noi o dată cu 
vârsta. Când eram tânăr, nimic nu M-ar fi putut 
opri. 


e Când voi reuși să slăbesc din nou o să îmi găsesc şi 
EU un partener. 


e Abiaașteptsăies la pensie. O să am în sfârşit timp 
să mă ocup de toate nevoile MELE. 


Ego-ul, trăind doar în trecut, ne influențează să nu 
uităm întâmplările care ne-au produs suferințe în 
trecut. 


Ego-ul ne întreține toate traumatismele din trecut. Cu 
cât acestea câştigă în importanţă, cu atât ego-ul se 
convinge mai mult că există 

După el, suferințele ne sunt provocate de către alţii, iar 
el ne împinge să ne reamintim întâmplările dificile. Din 
păcate, doar percepţia lui ne transformă în victime ca 
urmare a unui traumatism. Nu vreau să spun că nu 
există și victime de serviciu. Dimpotrivă, dacă mai 
continuăm să revedem același film în capul nostru, 
vom fi din ce în ce mai traumatizaţi de incidentul 
respectiv. 


Câţi oameni au trăit experienţe îngrozitoare în timpul 
războiului sau al vreunui accident și au reușit să treacă 
peste, devenind mai puternici, mai curajoși. Totul 
depinde de capacitatea de a accepta că tot ce atragem 
să ni se întâmple este propria noastră creaţie. O să 
revin mai încolo asupra acestei noţiuni de 
responsabilitate. 


Ego-ul se hrăneşte cu noțiunile de bine și rău 


De câte ori gândești în termeni de bine și rău, sunt 
gânduri ale ego-ului tău. După el, când faci bine, după 
criteriile lui, el e important și există cu adevărat. Când 
faci ceva ce el consideră rău, riscă să-și piardă din 
importanţă și deci identitatea. E convins că atunci când 
nu-l asculți și nu faci ceea ce el crede că e cel mai bine 
pentru tine, el devine inexistent. Îi este imposibil să 
ştie că poţi avea necesităţi diferite de ceea ce crede el. 
Din cauza asta trăim cu toţii acele sentimente de 
vinovăţie. 

Cu cât te simți mai vinovat cu atât îţi lași mai mult îţi 
laşi ego-ul să-ți conducă viaţa 


Când ești centrat, nu clasifici lucrurile în bine și rău. 
Eşti doar conștient că trăiești o experiență, mai mult 
sau mai puţin inteligentă pentru tine. Ego-ul tău nu știe 
că tu ai nevoie de aceste experienţe pentru a învăța. 
Când ești centrat, nu faci judecăţi de valoare, doar 
observi. 


lată câteva exemple suplimentare de judecare în 
termeni de bine și rău: 


e larm-am enervat cu copii! Când să devin și EU mai 
tolerant? 


e Chiarnu maiaveam nevoie de încă o prăjitură! 


e Chiar mi-am făcut bine datoria! Sper că de data 
asta șeful o să fie mulțumit și o să mă loude. 


e Spercăsoțulmeu să nu observe că, iar n-am spălat 
rufe. Nici nu-și dă seama câte am pe cap. Chiar 
dacă nu spune nimic, văd în ochii lui că mă crede 
leneșă, că nimic nu e bine făcut în casă. 

e Cândosăpotșieu, în sfârșit, să învăţ să-mi ţin gu- 
ra? Văd că, iar n-a prea apreciat ce i-am spus. 


Ego-ul se compară 


Când te compari sau când îi compari pe alţi, o faci sub 
influenţa ego-ului. 

e De ce nu sunt și EU asa frumoasă ca sora mea? £ 
nedrept! 


e EU n-am atâtea diplome ca amicul meu, dar viaţa 
mea amoroasă e mai reușită decât a lui. 


e Nu înţeleg dece nu vrea să-MI urmeze sfaturile. MI 
se pare că sunt foarte bune. 


e Pevremea MEAviaţa era mai simplă. 


e Lucrez de douăzeci de ani în firma asta. De ce noi 
veniţi sunt trataţi mai bine ca MINE? 


Când ești în prezența unor persoane pe care le 
consideri mai informate decât tine, nu știi cum să te 
comporţi pentru că ego-ul îţi spune că dacă deschizi 
gura o să te faci de râs, iar dacă nu spui nimic lumea o 
să creadă că ești ciudat sau ignorant. 


Ego-ul se crede capabil să-i facă pe alții fericiți pe 
ceilalți 


Poate că o să fii uimit de ceea ce urmează: Când îţi faci 
griji pentru alţii, când încerci să-i ajuţi — chiar dacă nu 
ți-au cerut ajutorul —este un semn că ego-ul a preluat 
controlul. Lui nu i-ar plăcea această formulare și ţi-ar 
spune imediat: Să nu crezi asta, știi bine că îţi pasă de 
cei din jurul tău, pentru că ești un om bun, care le vrea 
doar binele. 


Cred sincer că ești o persoană bună, căreia îi pasă de 
cei din jur. Mesajul pe care vreau să ţi-l transmit, e că 
metoda pe care o folosești nu este cea bună. Dorinţa 
de a face totul pentru alţii este foarte rar apreciată de 

aceștia. Ei ar putea să se simtă ofuscaţi de faptul că-ți 
bagi nasul în treburile lor și le spui ce-ar trebui să facă, 
când ei nu te-au întrebat nimic şi în plus ai și tu 
problemele tale nerezolvate. Ar putea, de asemenea, 
să se simtă devalorizaţi, pentru că tu nu-i consideri 
capabili să-ți ceară ajutorul, în caz de nevoie. 


Unul dintre fiii mei este inventator, un geniu creator 
după părerea mea. E foarte pasionat, petrece mult 
timp lucrând la un proiect, dar la un moment dat îi vine 
o altă idee și începe un alt proiect. În loc să-și valorifice 
invențiile sau să concretizeze un proiect, cum îi vine o 
idee nouă, o urmărește imediat. Reîncepe tot timpul 
de la zero, fără perspective. Ca femeie întreprinzătoare 
și îndrăzneață, care își duce întotdeauna ideile până la 
capăt, am considerat multă vreme acest 
comportament ca penibil. Mă întrebam de multe ori: 
Oare cum poate trăi așa la vârsta lui, fără să aibă nimic 
pe numele lui, întotdeauna în fața unui nou început? 


Timp de mai mulţi ani l-am criticat, i-am dat o mulțime 
de sfaturi ca să-și valorifice ideile lui strălucite. Am vrut 
să-l ajut chiar și investind bani în două dintre 
proiectele sale, dar fără succes, pentru că de fiecare 
dată a lăsat lucrurile în aer, ca să înceapă altceva. 


Mi-am dat seama că ego-ul meu vroia ca el să 
reușească cu orice preţ. M-aș fi simţit flatată ca fiul 
meu să aibă succes. Vroiam deci să-l ajut pentru ego-ul 
meu. A fost un proces lung, care a durat mulţi ani, iar 
în momentul când scriu aceste rânduri fiul meu e la fel, 
lucrează la două proiecte diferite în același timp. M-am 
hotărât să mai investesc o dată bani, ca să văd dacă 

sunt capabilă să o fac doar din dragoste pentru el și nu 
pentru orgoliul meu. În cazul în care nu va utiliza bani 
ăștia pentru a face ceea ce mi-ar plăcea, voi putea să- 
mi testez capacitatea de a mă detașa. 


Te sfătuiesc să fii foarte atent când îţi faci griji pentru 
cineva. De fiecare dată când încerci să ajuţi fără să ți se 
fi cerut, vei descoperi că de fapt te temi pentru tine 
dacă celălalt nu-ți urmează sfaturile. Ego-ul tău se 
teme și el și crede că va câștiga în importanţă dacă cel 
ajutat va reuși datorită ajutorului și sfaturilor tale. 


Chiar când cineva îţi cere ajutorul, spui da de o 
manieră necondiționată sau te decizi să-l ajuţi cu 
gândul la o eventuală recunoștință. Această a doua 
variantă este un mod de a ajuta condiţional și folosește 
la satisfacerea şi la alimentarea ego-ului tău. 


Orgoliul 


Pentru că ego-ul nu este niciodată şatisfăcut, cu cât 
câștigă în importanţă cu atât îi este mai frică că o pierde 
și cu atât încearcă să câștige mai multă. Reușește chiar 
să-şi dezvolte orgoliul, ceea ce se cheamă de obicei a 
avea un ego puternic. Orgoliul este deci ego-ul la 
putere maximă. 


Orgoliul este un sentiment exagerat al propriei valori, 
o stimă de sine exagerată care ne conduce să ne 
situăm deasupra celorlalți. Orgoliosul vrea să câștige 
cu orice preţ și vrea cu orice preț să aibă dreptate. 

Ego-ul nostru încearcă întotdeauna să ne impună 
sistemul său de valori, iar când încearcă să-l impună şi 
altora devine orgoliu 


Orgoliosul se crede atât de important și puternic încât 
se autoconvinge că doar el deține adevărul, crezându- 
se astfel superior și mai bun decât alţii. Încearcă să-i 
facă pe alții să creadă aceleași lucruri ca el, vrea să 
domine. E specialist în a găsi metode diverse pentru a 
fi crezut și urmat de ceilalți. Comportamentele și 
atitudinile care îi înjosesc pe ceilalți îi dau un 
sentiment de superioritate. Dorind să aibă dreptate 
întotdeauna, înseamnă că ceilalți greșesc. 


lată câteva exemple de orgoliu: 


e Cândosă te lași de fumat? Știi că îţi face rău. EU 
am reușit să mă las. Poţi să faci și tu ca MINE. 


e Soțul meu nuvrea să MĂ urmeze și să vină la cur- 
suri de dezvoltare personală cu MINE. Nu mai e la 
același nivel cu MINE. EU cred că asta ne va afecta 
relația. 


e Dece nu poți și tu să te organizezi ca MINE. Vei 
vedea că e mai bine aşa. 


e Nu-ţi dai seama că modul tău de a te ocupa de 
educaţia copiilor nu e bun? Eşti prea permisiv. Ar tre- 
bui să faci ca MINE, ai văzut că dă rezultate mai bune. 


e  Dacăm-amenervat, e din cauza ta, tu ai început. 

Orgoliul poate să se manifeste sub formă intelectuală 
sau sub formă spirituală. Orgoliul intelectual se 
manifestă prin cunoștințele saie pentru a se întări. 
Impresia pe care o dă prin modul în care vorbește 
poate fi cam așa: Ascultă-MĂ, EU știu mai bine. 
Vorbește de obicei rapid, ridicând tonul, mai ales 
atunci când simte că nu reușește să convingă. 


Orgoliul spiritual se crede superior în raport cu fiinţa. 
EU SUNT mai bine organizat decât tine, SUNT mai 
răbdător decât tine, SUNT mai evoluat decât tine etc. 
Putem să percepem cu ușurință asta din exprimare, 
chiar dacă nu sunt folosite expresiile astea. 


Aş putea să dau mii de exemple de cum încercăm de 
multe ori să-i convingem pe alții să facă sau să fie ca 
noi. Ego-ul nostru vrea să ne facă să credem că 
acționăm spre binele altuia. Crede astfel că dacă 
câștigă în importanță are mai multă putere să ne 
sperie. Astfel i se pare că lui îi va fi mai puţin frică. 
Această părere este falsă, pentru că așa cum ştim, un 
câine mare poate să fie mai speriat decât un câine mic. 


Aţi observat că atunci când ne exprimăm cu orgoliul, 
nu obținem rezultatele sperate? Cu cât suntem mai 
orgolioși, cu atât ceilalți rezistă, pentru că se simt 
diminuaţi și comparaţi. Orgoliul încearcă să crească, 
ceea ce nu place nimănui, doar ego-ului său. Persoana 
diminuată, înjosită simte în profunzimea ei că aceste 
atitudini sunt contrare iubirii adevărate, care acceptă 
diferenţele altora. 

Comportamentul orgolios ascunde o teamă puternică 
de a fi respins, de a nu fi iubit 


În plus, un comportament orgolios denotă c lipsă de 
încredere în sine. De aceea încearcă să se compare 
favorabil cu alți. Lipsa stimei de sine îl împiedică să 
poată avea încredere în el, să-și facă complimente, de 
fapt îl împiedică să se iubească. De aici provine nevoia 
de exterior, încercările sale de a găsi iubirea și 
aprobarea care să-l facă fericit din partea altora. 


Adoptarea unui comportament orgolios înseamnă și a 
căuta perfecțiunea într-un mod idealist. A fi idealist 
este contrariul lui a fi realist. Prin urmare dacă te 
percepi ca o persoană care este rareori mulțumită și 
care simte că trebuie să tot reînceapă și să revizuiască 
ceea ce face pentru a se asigura că totul este perfect, 
înseamnă că ego-ului tău îi este frică să nu fie respins. 


Dar ego-ului îi este imposibil să știe că perfecțiunea nu 
poate exista decât în lumea spirituală și nu în lumea 
materială, pentru că el nu știe că există o lume 
spirituală. Riscul de a fi prea idealist este de te 
compara în inferioritate sau de refuza un compliment. 
Ego-ul tău va face tot posibilul să te convingă că dacă 
te recunoști inferior, ești o persoană modestă. 
Dimpotrivă, iată un alt truc pe care ego-ul îl folosește 
pentru a avea controlul. 


De exemplu Janine, care se devalorizează tot timpul, 
pentru că ea crede că nu este o bună bucătăreasă. Când 
are invitați la masă, primul lucru pe care îl va spune este: 

V-am pregătit o mâncare italienească, dor ştiu că eu nu 
gătesc la fel de bine ca alții, dar sper că o să vă placă și 
așa. 


Cu genul acesta de comentarii ea caută de fapt 
complimente din partea invitaţilor, care vor încerca să 
o reconforteze. Din păcate însă, chiar dacă invitații, 
politicoși, îi laudă mâncarea și o asigură că totul a fost 
perfect, ea nu-i va crede și data viitoare va face la fel. 
Nu va fi niciodată mulțumită de modul în care gătește, 
pentru că idealul său este nerealist. 


Te-ai întrebat vreodată cum ar arăta lume asta dacă 
am avea cu toți același comportament și aceeași 
atitudine, dacă toţi am avea aceleași noţiuni de bine și 
rău? Ar fi o lume foarte monotonă, nu-i așa? Și în plus 
n-am avea nici o ocazie să ne verificăm gradul de iubire 
veritabilă și capacităţile de acceptare. 


Dacă ești genul de persoană care cedează des, care nu 
îndrăznește să-și asume locul în viaţă și care crede că 
alții au un comportament orgolios, te sfătuiesc să 
privești mai atent. Foarte des, cei care cedează și se 
lasă dominați de alţii își refulează orgoliul. Ei își trăiesc 
orgoliul interiorizat, pentru a nu-l lăsa la vedere, 
zicându-și: Nu are rost să MĂ contrazic cu el, oricum nu 
înțelege nimic, (EU) nu spun nimic, dar (EU) ştiu că EU 
am dreptate. O să reușesc oricum să fac ce vreau EU. 


Îndrăznesc să sper că după ce ai văzut toate exemplele 
din cartea ai devenit mai conștient de influența ego- 
ului în viața ta. Nu vreau să te descurajez, încerc doar 
să te ajut să devii mai conștient. 

Nu există nici o schimbare posibilă atâta timp cât nu 


ești conștient de ceea ce vrei să schimbi 


Cu trecerea anilor devine tot mai important și mai 
urgent să ne dăm seama de câtă putere i-am cedat 
ego-ului nostru. Nu doar în viața aceasta, ci și în vieţile 
precedente. Acesta și-a dat seama de multă vreme că a 
căpătat o mare importanţă în a ne întreţine frica de a fi 
răniţi (cele cinci răni ale sufletului). Doar prin 
dezvoltarea conștiinței vei ajunge ca într-o bună zi să 
recuperezi controlul asupra vieţii tale și să lași marea 
ta forță interioară — care îți cunoaște nevoile sufletului 
— să-și reia locul. 


În capitolele următoare vei învăţa cum poţi să 
diminuezi treptat influența ego-ului, pentru a deveni 
stăpân pe viaţa ta. Pe urmă vei putea face legături 
între răni și diversele manifestări ale ego-ului, ceea ce 
(sper din tot sufletul) te va ajuta să redevii tu însuţi și 
să nu mai trebuiască să-ți folosești măștile pentru a te 
proteja. 


= 2 be o 

După lectura acestui capitol am decis să aplic în viața 
mea următoarele: 


Lise Bourbeau 


CAPITOLUL PATRU 
ANR 


Acest capitol începe printr-un citat din cartea Marele 
ghid al fiinţei: 


Cum am putea să facem ca să diminuăm puterea 
ego-ului nostru? În primul rând, trebuie să-l acceptăm 
și să nu ne reproșăm că i-am permis să se creeze. 
Trebuie să realizăm că până acum, omul a crezut că 
ego-ul constituia singurul mijloc de protecţie împotriva 
suferinței. Putem să comparăm ego-ul cu un servitor, 
care îşi conduce stăpânul pentru că acesta i-a permis s- 
o facă, dându-i și autorizaţia de a o face. 


Astăzi, o dată cu deschiderea conștiinței, devenim 
conștienți că noi suntem acel stăpân care înţelege că 
nu este în firea lucrurilor ca servitorul să ia deciziile, Ei 
trebuie mai degrabă să fie la dispoziţia stăpânului și 
să-i îndeplinească cele necesare. Vrem să redevenim 
stăpânii vieții noastre. Având o atitudine de 
recunoaștere, ego-ul nu se simte acuzat, ci mai de 
grabă recunoscut pentru ajutorul pe care a încercat să 
ni-l ofere în trecut. Va fi mulțumit și ușurat să-și reia 
locul de servitor și să ne lase să redevenim stăpâni pe 
viaţa noastră. 


Să ne amintim întotdeauna că nu suntem ego-ul nostru 
și să ne reconectăm cu esenţa noastră divină. Suntem 
ființe perfecte şi folosim un corp material, cu 
dimensiunile sale fizice, mentale și emoționale pentru a 

trăi anumite evenimente în vederea reveniri la 
adevărata noastră natură, când vom deveni spirit pur. 
Din păcate, de-a lungul timpului, am uitat aceste 
lucruri şi am crezut că facem bine că folosim energie 
mentală pentru a ne crea un ego. Să reluăm deci 
legătura cu individualitatea noastră, cu ceea ce suntem 
cu adevărat. 


Dacă ești sincer cu tine însuţi, te-ai recunoscut cu 
siguranţă în unele exemple care explică metodele pe 
care ego-ul le folosește pentru a se alimenta și a simţi 
că există. Cu toate acestea s-ar putea foarte bine ca să 
nu fii conștient când acesta te împinge să negi ceea ce 
te privește și să arăţi cu degetul către 
comportamentele altor cunoscuți. 


Asta este ceva normal, pentru că de fiecare dată când 
vorbim despre ego sau orgoliu în cadrul atelierelor 
noastre, am observat că o mare parte din cursanţi nu 
aud ceea ce spunem sau deformează ceea ce au auzit. 


Lasă-te ajutat de cei apropiaţi 


Într-o primă etapă, pentru a te ajuta să diminuezi 
influența ego-ului tău, îți sugerez să recitești capitolul 
precedent şi să-ţi notezi diversele expresii ale ego-ului 
tău. Atunci când vei fi CU ADEVĂRAT pregătit să admiţi 
că îl lași să ocupe un loc important în viața ta, găsește 
O persoană care te cunoaște bine și care e capabilă să- 
ți spună adevărul. Arată-i lista și cere-i să-ți spună 
părerea ei despre comportamentele și atitudinile tale 
în care ego-ul a fost prezent indicând că o rană a fost 
activată și că o mască a fost folosită. Dacă îţi va sugera 

să mai adaugi alte comportamente, cu care ţie îţi este 
greu să fii de acord, fii conștient că ego-ul tău opune 
rezistenţă. 


Nu te speria, este normal să ai dificultăţi cu exerciţiul 
acesta pentru că ego-ul refuză să accepte că face ceva 
ce ţi-ar putea dăuna. E atât de convins că are dreptate 
și că vrea să te ajute că va face tot ce-i va sta în putință 
pentru ca tu să nu-i descoperi puterea. Dacă îţi asculți 
inima vei face acest exercițiu fără probleme. 


Pentru a progresa cu exercițiul poţi să rogi acea 
persoană sau un alt apropiat să-ţi atragă atenţia de 
câte ori folosești expresii ca:. 


e Știucă... sauștiamcă... 
e Suntsigurcă...sau eram sigur că.. 
e Da,dar.. sau Nu, dar... indicând o justificare 


e Ascultă! Însemnând Vreau să mă asculți, pentru că 
știu că am dreptate 

+  Înţelegi ce vreau să-ţi spun Însemnând: Pricepi, în 
sfârșit că am dreptate 


e Euam depășit faza (etapa) asta!!! 


Mesajul de disconfort fizic 


Dumnezeul tău interior se folosește și de disconfortul 
fizic pentru a-ţi arăta că influenţa ego-ului asupra ta te 
face să suferi. Orice disconfort fizic ne informează 
asupra gradului de suferință a sufletului când dăm 
dovadă de lipsă de iubire de sine. Cu cât durerea fizică 

este mai mare, cu atât este mai urgent să devii 
conștient de lipsa de iubire și asta în toate domeniile 
vieţii. 


Atunci când corpul tău suferă de rigiditate, de 
înţepenire a articulaţiilor sau a arterelor, de 
constipație etc., aceste indispoziţii îți indică în ce 
măsură ego-ul vrea să aibă dreptate. Asta înseamnă 
mai ales, că trebuie pentru moment, să accepți că ţi-a 
fost atât de frică că te rănești, încât l-ai lăsat să preia 
controlul. Nu e nici bine nici rău, e pur și simplu uman 
să-ți fie frică. 


În concluzie, când devii conștient de cauza unei 
indispoziţii fizice ori psihologică, asta nu înseamnă că 
ai greșit și că trebuie să îți schimbi comportamentul 
sau atitudinea pentru a fi bine. Mesajul principal este 
de a fi mulțumit că ai conștientizat. După asta, trebuie 
să te autorizezi să fii așa pentru moment, știind 
profund în sufletul tău, că vei redeveni, treptat, stăpân 
pe tine însuţi. 


La nivel psihologic, vei ști că ego-ul a luat conducerea 
imediat ce folosești o mască asociată la una din răni. 


Acceptarea ego-ului 


Acceptând egoul în viața ta prezentă, vei putea admite 
mai uşor când porţi o mască și că nu ești atent la inima 
ta. Această acceptare este o dovadă de iubire și doar 
iubirea poate schimba ceva. 

Să te iubești înseamnă să-ţi dai dreptul de a fi aşa 
cum ești acum. Este singurul mod prin care o 
transformare interioară sau exterioară este posibilă 


Ţin să vă împărtășesc o experienţă pe care o trăiesc în 
momentul în care scriu aceste rânduri. Particip la o 
croazieră împreună cu una dintre surorile mele și profit 
de aceste zile pe mare pentru a mai scrie la această 
carte. Deoarece eu și soțul meu am mai făcut călătorii 
cu această companie, am aflat înainte de plecare că 
am dreptul ia un card 5 stele, ceea ce îmi dă dreptul la 
câteva privilegii. 


Eram forte mulțumită fără să-mi dau seama că eram şi 
foarte flatată de faptul că sunt considerată o „clientă 
specială”. De fiecare dată când aveam dreptul la un 
privilegiu, mă asiguram că-l obţin spunând: 


e Amprimit o invitaţie pentru această cină. SUNT o 
clientă 5 stele 


e SUNToclientă 5 stele, am înţeles că am dreptul să 
cobor pasarela fără să stau la rând 


e Nuuitaţi să-mi dați reducerea de 50% la care am 
dreptul pentru sticla asta de vin, nu-i așa? SUNT o 
clientă 5 stele. 


e SUNToclientă 5 stele, am înţeles că am dreptul la 
o zi gratuită la spa. E adevărat? 


Și tot așa, pentru fiecare privilegiu. Când auzeam: 
Bineînţeles doamnă, sunteţi binevenită, ne bucurăm să 
avem clienţi fideli, ego-ul meu era satisfăcut și se 
simțea foarte special, ceea ce-i întărea idea de 

importanţă. Mi-a luat câteva zile până mi-am dat 
seama că cele 5 stele erau înscrise pe card-ul de la 
cabina mea, pe care trebuia să o prezint peste tot. N- 
aveam nici un motiv să le reamintesc eu ceva ceei 
știau. 


Când am acceptat că ego-ul meu a preluat conducerea, 
mi-am putut urma inima. Pur și simplu am acceptat 
generozitatea companiei și le-am fost recunoscătoare 
fără să mai trebuiască să repet tot timpul EU SUNT o 
clientă 5 stele, cu excepţia cazului în care eram 
întrebată. 


Ego-ul se mândrește cu tot ce este material. Inima 
ştie să-și recunoască puterea divină și este pur și 
simplu recunoscătțoare 


Mândria ego-ului 


Poate te întrebi dacă asta înseamnă că nu trebuie 
niciodată să fim mândri de reușitele și realizările 
noastre. Nu asta vreau să vă spun. Bineînţeles că este 
bine să fii mândru de tine, pentru că asta ajută să ai 
mai multă stimă de sine. Dar nu e nevoie să ne lăudăm 
în gura mare, pentru a obţine recunoaștere sau 
complimente din partea celor din jur. 


Când suntem foarte mândri pentru că am depășit un 
obstacol sau am reușit să ne realizăm un obiectiv și ne 
bucurăm că am putut să ne găsim resursele interioare 
și descoperim astfel imensa noastră putere, înseamnă 

că am acţionat după inima noastră. Nici nu avem 
nevoie să vorbim cu ceilalți despre asta. Ei îşi vor da 
seama singuri și probabil ne vor felicita. Tot ce avem 
de făcut în acest caz este să spunem un simplu 
mulțumesc. Dacă uneori simţi nevoia să împărtăşești 
cu cineva o victorie sau o reușită, asigure mai întâi că 
nu o faci pentru a culege lauri și a te da mare. 


La Ascultă-ți Corpul, formatoarele noastre și eu însumi 
auzim deseori participanţi care ne spun, Mulţumesc 
din inimă, mi-ați salvat viaţa. Pot să vă asigur că 
această avalanșă de gratitudine ne oferă ocazia să 
practicăm modestia, spunând la rândul nostru 
mulțumesc conştienţi de faptul că dacă o persoană și-a 
schimbat viața datorită învățămintelor noastre, este 
doar pentru că a avut curajul de a pune în practică 
ceea ce a învăţat. Noi nu am fost decât instrumentul 
de care avea nevoie. 


Însă dacă în urma unei astfel de mărturii ne apucăm să 
spunem în stânga și-n dreapta că am salvat viața unuia 
sau altuia, este un mod de ne acorda siguri importanţă. 
Orice activitate legată de ajutorarea cuiva presupune 
multă modestie. Din păcate muiţi dintre cei care ajută 
cad în capcană și încep să creadă că ei sunt cei care 
vindecă. 


Ce să facem cu ego-ul celorlalți 


În unele situaţii s-ar putea să simți în tine o oarecare 
respingere. Să luăm de exemplu un soţ care își pierde 
răbdarea cu soția sa și spune: Nu e vina MEA, e din 
cauza soției MELE care are un ego urias și MĂ face să 

reacționez. Crede că are întotdeauna dreptate. Dacă ar 
Ji mai amabilă, capabilă să-mi mai dea și mie dreptate 
câteodată, AȘ fi diferit. 


k adevărat că e greu câteodată să nu reacţionezi. Se 
mai întâmplă și să ne pierdem controlul și să regretăm 
apoi cele spuse. Deci: ce-i de făcut în fața unei 
persoane care crede că are întotdeauna dreptate? 


Răspunsul meu este că putem să ne purtăm ca în cazul 
când îți descoperi propriul ego. Singura metodă de 
obține un rezultat este să acceptăm comportamentul 
orgolios al acelei persoane. În realitate, persoana 
respectivă se teme şi se simte rănită. Indiferent de 
rana activată, comportamentul orgolios ascunde frica 
de a nu fi iubit. Cum această persoană nu se iubește 
suficient pe sine, ea caută iubirea ta și a celor din jur. 
Simplu fapt de a-ți recunoaște teama și de a o accepta 
te va ajuta să te simţi mai bine. S-ar putea să fie 
suficient pentru ca să nu reacționezi și să asculți liniștit, 
fără să comentezi. Reamintește-ți totuși că ego-ul tău 
va încerca să aibă ultimul cuvânt, să aibă dreptate. E 
un bun exercițiu, dificil la început dar care cu timpul 
devine ușor. Putem reuși să-i spunem cu calm acelei 
persoane: Putem să ne dăm dreptul de a nu fi de acord 
și să fim amândoi convinşi că avem dreptate? 


Această metodă dă rezultate foarte bune și îți dă 
ocazia să vezi că celălalt n-are intenția să te rănească 
sau să-ți spună că nu te iubește. El vrea doar să aibă 
dreptate pentru a-și satisface ego-ul, crezând că e 
singurul mod de a fi important. În ultimul capitol voi 
reveni cu alte metode care pot fi utilizate. 


97 


Lise Bourbeau 


Lasă-i să profite de tine 


Putem avea senzaţia că cineva profită de noi în mai 
multe domenii. De exemplu mulți dintre noi acceptăm 
cu greu ca cineva să ne fure ideile. Cu siguranţă că ţi s- 
a întâmplat și ție. Aud deseori despre întâmplări ca 
aceasta: Cumnata mea a făcut o prăjitură şi ne-a spus 
că e foarte bucuroasă că a descoperit o nouă reţetă. 
Când i-am spus că e reţeta mea a negat. 


În ceea ce mă privește, îmi amintesc de prima dată 
când am trăit o mare nedreptate, pe vremea când 
lucram în vânzări. Cum toată viața mi-a plăcut să încerc 
lucruri noi, o făceam și în domeniul profesional. 


Cum aveam o nouă idee de prezentare pentru un 
produs, fiind foarte mândră de idea mea, mai ales că 
dădea și rezultate, mă duceam să i-o prezint şefei 
mele. Săptămâna următoare, la ședință, afirma că are 
o idee nouă și îi sfătuia pe toţi să o folosească. 
Ascultam și mă gândeam: Cu siguranță că o să-MI 
mulțumească și o să spună tuturor că a fost ideea 
MEA. Dar nu o făcea nici o dată. 


Îți dai seama cât de furioasă mă simțeam. Când mi-am 
adunat curajul necesar să stau de vorbă cu ea și să o 
întreb de ce nu recunoaște că eu i-am dat acea idee, a 
negat vehement că m-ar fi auzit vreodată vorbind 
despre subiectul respectiv. Aveam toate motivele din 
lume să o tratez de profitoare, mincinoasă, trădătoare 
etc. 


Situația asta s-a mai întâmplat de câteva ori și de 
fiecare dată mă enervam pe ea, dar mai ales pe mine 

că puteam fi atât de naivă încât să repet aceeași 
greșeală. Era peste puterile mele, eram atât de 
entuziasmată că descopeream noi metode să-mi 
îmbunătăţesc munca încât o făceam spontan, fără să- 
mi amintesc că-mi promisesem să nu o mai fac. 


Obiectivul meu nu era să-i împiedic pe alţii să-mi 
folosească ideile, ci doar să-mi fie recunoscut meritul. 
Nu știam că de fapt era ego-ul meu care voia să fie 
recunoscut. Dacă aș fi avut atunci mai multă iubire 
pentru mine, aș fi putut să fiu mândră, fără să vreau 
neapărat să fiu recunoscută public pentru asta. Am 
continuat să-mi împărtășesc ideile, învățând cu timpul 
că bucuria de a descoperi ceva nou poate să fie 
suficientă. 


Așa este cu învăţăturile de la Ascu/tă-ţi Corpul. Mii de 
oameni le folosesc, iar eu sunt bucuroasă când mă 
gândesc că îi poate ajuta. Că aceştia știu sau nu că 
astea vin de la mine nu mai contează. În cazul acesta 
nu simt că mi se fură ideile. 


Știu, de asemenea, că mi se întâmplă destul de des să- 
mi amintesc de ceva ce am citit cândva, nu mai știu 
unde și să folosesc acel ceva în lucrările mele. Îmi spun 
atunci, că s-ar putea să existe undeva o persoană care 
s-ar putea să creadă că mi-am însuşit ideea sa fără să-i 
cer voie, dar știu, de asemenea, că intenţia mea este 
doar să ajut la transmitere acelei idei. Pot, de 
asemenea, să recunosc că și alții pot avea aceleași 
intenții 


E important să-ți amintești că nu ceilalți profită de noi, 
ci că noi îi lăsăm pe alţii să profite de noi, doar noi îi 

lăsăm să o facă. Când îi acuzi pe alți, este ego-ul tău 
care o face. 


Personalizează-ţi ego-ul 


Ca să te mai ajut puțin să-ți reduci ego-ul și să 
comunici cu el mai ușor, te sfătuiesc ca atunci când îţi 
dai seama că el acționează, în loc să-ți lase inima să 
simtă, să-l personalizezi, să-i dai un nume. De când am 
început să aplic această tehnică, m-am convins că este 
atât de eficace încât am decis să v-o împărtășesc. 


Pe ego-ul meu îl cheamă Mouchette (musculiță). De 
ce? Acum câţiva ani eram în California, pentru un 
seminar. Într-o zi am avut o după amiază liberă și mă 
plimbam pe afară. Mi-am luat un caiet și un creion, ca 
să-mi notez ideile despre proiectele la care vroiam să 
meditez. La un moment dat mi-am dat seama că o 
muscă mă tot băzâia. Am încercat să o alung cu caietul, 
cu mâinile, chiar strigând la ea, dar se părea că nimic 
nu putea să o oprească. Nu mai puteam să profit de 
vremea frumoasă și de natura care mă înconjura. Până 
la urmă, după ce m-am tot chinuit să o alung, m-am 
gândit că poate acea muscă avea o semnificaţie. 


De cum mi-am pus întrebarea, răspunsul care mi-a 
venit a fost că vroia să-mi atragă atenţia asupra 
gândurilor nocive pe care le nutream în timp ce mă 
plimbam. Mă îngrijoram de toate consecințele posibile 
ale acţiunilor mele. Eram și puţin nervoasă gândin- 
du-mă la unele evenimente în care fusesem implicată 
recent. Din momentul în care i-am mulţumit 
Dumnezeului meu interior pentru că S-a folosit de acea 

muscă pentru a-mi atrage atenţia că acele gânduri nu 
veneau de la inima mea, acea muscă a dispărut 
imediat. Atunci am hotărât să-l botez pe ego-ul meu 
Mouchette. Când ego-ul meu preia conducerea, cu 
șoaptele lui, am senzația că face bâzzzz în capul meu. 


Până la sfârșitul acestei cărți, voi folosi acest nume 
când voi vorbi despre experiențele mele personale și 
voi utiliza numele Canta pentru exemple de ordin 
general. Te rog să înlocuiești aceste nume cu un nume 
la alegerea ta, care să te ajute să dialoghezi cu ego-ul 
tău personal. Te v-a ajuta să te obișnuiești să vorbești 
cu el. 


Revenind la exemplul meu de pe vapor, când mi-am 
dat seama că Mouchette a luat conducerea și că voia 
să i se dea atenție, i-am spus: Mouchette, văd că-ţi 
place să fii recunoscută astfel. Știu că încerci să mă 
ajuţi astfel și îți mulțumesc. Acum poți să te duci să te 
culci. 


Dialogul cu Ego 


De ce să-i vorbești? Pentru că adoră să fie recunoscut! 
Da, dar nu există riscul ca recunoscându-l mai mult el 
să devină mai puternic, ai putea să întrebi tu. Vei 
observa chiar contrar, atunci când te exprimi cu 
acceptare. 

Vorbindu-i ego-ului tău recunoscându-i bunele 
intenții de a vrea să te ajute, el va fi fericit, fără să 
ştie că acceptarea ta îl slăbeşte 


De fapt, pentru ego este imposibil să știe ce înseamnă 
acceptarea. El nu poate pricepe decât ceea ce este de 
ordin mintal, iar acceptarea necondiționată — a unui 
fapt ori a unei persoane -— vine din inimă. Este o 
noţiune spirituală, nu mentală. 


Voi repeta aici definiția acceptării, aşa cum o fac în 
fiecare carte, conferinţă sau atelier. Chiar dacă ai mai 
auzit-o sau ai mai citit-o, e foarte probabil ca ego-ul 
tău să facă tot ce-i stă în putință ca să o uiţi, ceea ce e 
absolut normal și uman. 


Cu cât ego-ul va avea mai puţină importanţă în viața 
ta, cu atât îți vei da seama mai mult de cât de 
important este să accepţi totul. 


A accepta înseamnă a spune DA, înseamnă a 
recunoaște, a observa ceea ce se întâmplă fără să 
judeci în termeni de bine sau rău. Înseamnă să 
observi pur şi simplu, chiar dacă nu înţelegi sau nu 
ești de acord, din cauza credințelor sau a ceea ce ai 
învățat în trecut 

Citind rândurile aste s-ar putea să-ţi fi trecut prin cap 
gânduri ca: 


e Atunci când (EU) nu sunt de acord, de ce artrebui 
să accept? 


e  Chiarașa, (EU) nu pot să accept chiar orice, în viață 
sunt și lucruri inacceptabile. 


e Dacă mă comport astfel, se va profita de Mine, 
(EU) voi părea slab, laș. 


Dacă este cazul tău, începe imediat să exersezi dialogul 
cu ego-ul tău. Știu Canta, că nu ești de acord cu 
această definiție a cuvântului ACCEPTARE, pe care 
tocmai am citit-o. Știu că vrei să mă ajuţi, dar te rog să 
mă lași să citesc deocamdată și să nu-ţi faci griji. 
Înainte să accept așa cum mi se sugerează, voi lua în 
calcul consecinţele și voi vedea dacă pot să mi le asum 
sau nu. Îți MULŢUMESC că mă lași în pace și te asigur 
că mă voi descurca fără ajutorul tău. 


De fiecare dată când îi vorbești, este important să-i 
arăţi că ești conștient de bunele lui intenții și să-i 
mulţumești că vrea să te ajute. Trebuie să SIMŢI chiar 
frica lui că n-ai putea supravieţui fără ajutorul său. îi 
este în permanenţă frică că-ţi vei retrăi una dintre răni 
și că nu vei putea face față suferinţei. De asta trebuie 
să-l asiguri în permanenţă de consecinţele deciziilor 
tale. 


Din momentul în care accepți și-ți urmezi inima, asta 
are ca efect iluminarea măștii pe care o porţi în acel 
moment, de la lumina degajată de inima ta. 

Amintește-ți că nu vrei să-ţi elimini rănile, vrei să le 
LUMINEZI, să le vindeci prin acceptare 


Ceea ce e fantastic cu acceptarea e că faptul de a 
acționa cu inima înseamnă să-ţi recapeţi puterea. Nu-i 
mai furnizezi energie ego-ului tău, ceea ce-l slăbește. 
Cu toate astea, bucurându-se că îl accepţi, nici nu-și dă 
seama ce se întâmplă. 


Amintește-ţi că pe măsură ce ego-ul se diminuează, tu 
devii din ce în ce mai mult tu însuţi. Doar așa poţi să te 
vindeci, atât fizic cât şi psihic de toate relele. 


Limitează-te la credinţele benefice și 
urmează-ţi intuiţia 


Ai remarcat cu siguranţă că atunci când vorbesc despre 
ego, mă refer la credinţe care nu sunt benefice, nu 
sunt inteligente. În același timp, credințele cărora nu le 
atașşăm noţiunile de bine și rău sunt benefice. 
Amintește-ţi că o credinţă este bună doar dacă reușești 
să o schimbi atunci când găsești una mai bună. De 
exemplu eu cred în teoria reîncarnării, în faptul că 
trăim mai multe vieţi pe Pământ. Cu toate astea dacă o 
altă teorie m-ar ajuta mai mult să simt că doar justiţia 
divină există, aș adera la ea imediat. 


Devenind din ce în ce mai mult noi înșine, 
nemailăsându-ne ego-ul să ne conducă vieţile și în 

consecință suferind din ce în ce mai puţin de rănile 
noastre, în loc doar să credem în ceva, vom ȘTI ceea ce 
este benefic pentru noi. Cu cât credem mai puţin, cu 
atât știm mai mult. 


A fi tu însuţi, înseamnă să ŞTII ceea ce vrei simțind 


ceea ce ţi-e benefic, chiar dacă ceilalți nu îți aprobă 
alegerile 


Cunoașterea provine din intuiţia noastră, adică din 
ființa noastră atunci când suntem centrați. Exact 
invers, ego-ul blochează intuiţia. Se poate întâmpla 
destul de des ca să nu poţi face diferența între vocea 
intuiţiei și vocea lui Canta. Amândouă sunt foarte 
subtile. Cea mai bună metodă este să verifici cum te 
simţi cu ceea ce auzi în tine. 


lată ce mi s-a întâmplat mie. Tocmai mă băgasem în 
pat când mi-a venit deodată inspiraţia, o idee pentru 
cartea aceasta. Eram pe punctul de a adormi și nu 
vroiam să mă ridic ca să o notez. Știam că venea din 
intuiție, pentru că nu simţeam nici o slăbiciune și nici o 
teamă. Eram sigură că nu o voi uita. Dintr-o dată 
mi-am dat seama că-mi tot repetam ideea în cap, o 
formulam și o reformulam de mai multe ori. Mi-am dat 
seama atunci că Mouchette reapăruse. | se făcuse frică 
că voi uita ideea şi el voia să fiu perfectă. l-am spus: 
Mulţumesc, Mouchette, că vrei să mă ajuţi, dar acum 
am nevoie să dorm. Sunt sigură că o să-mi amintesc 
ideea mâine, că mi-ai repetat-o deja de patru ori. Dacă 

totuși o voi uita, înseamnă că nu era o idee atât de 
importantă. N-o să mă supăr pe tine, așa că poți și tu 
să te duci la culcare. Cum am terminat, frumoasa mea 
musculiță a zburat și am putut să adorm. 


lată un alt motiv ca să devii conștient de cât este de 
important să-ţi dai seama când ego-ul ia voinţa în 
stăpânire. Vei avea atunci de posibilitatea să te re- 
centrezi, ceea ce nu doar că va pune balsam pe rănile 
tale, ajutând la vindecarea lor, dar te va ajuta și să 
reintri în contact cu intuiţia ta pentru a-ţi dirija viața în 
funcţie de nevoile sufletului tău, în funcţie de planul 
tău de viață 


în asist a (Ș) > —o 

După ce am citit acest capitol, iată ce am deris să aplic 
în viață 

CAPITOLUL CINCI 
Rănile de respingere. şi de 
nedreptate 


Înainte să începi acest capitol îţi reamintesc sfatul meu 
de a reciti “Cele cinci răni care ne împiedică să fim noi 
înșine”, mai exact capitolele care tratează rănile de 
respingere și nedreptate. Sunt acolo numeroase 
exemple și detalii pe care nu le voi mai repeta. 


În această lucrare am grupat cele două răni în același 
capitol din cauza legăturii care există între ele. 
Amândouă sunt trezite de părintele de același sex sau 
de persoana care i-a ţinut locul. Respingerea apare de 
la concepere, iar rana de nedreptate de pe la vârsta de 
patru ani. 


Copilul care suferă de respingere de la naștere crede 
că dacă nu face nici un zgomot, nu ocupă prea mult loc 
şi rămâne cât mai mult timp nevăzut, va fi mai iubit și 
nu va fi respins. După câțiva ani, se simte din ce în ce 
mai respins căci cei din jurul său uită că există. Poate 
atunci să se revolte, ceea ce va declanșa rana de 
nedreptate. Unele persoane suferă de rana de 
respingere toată viaţa. Pentru alţi, rana de nedreptate 
va ocupa atâta loc încât aceștia se vor auto-convinge 
că nu suferă de respingere. 


Persoana la care rana de respingere predomină atât în 
atitudine cât și în prezenţa fizică, suferă mai puţin de 
rana de nedreptate, care este mai puțin pronunțată și 
mai puțin activă. Cele două răni există la fiecare 

persoană, chiar dacă una dintre ele este mai puţin 
evidentă. Recunoaștem ușor care dintre cele două răni 
este dominantă într-o anumită perioadă a vieţii 
observând aspectul fizic dar și comportamentul unei 
persoane atunci când rana este activată. În decursul 
anilor este foarte probabil să remarcăm schimbări. 


Să presupunem că un băiețel se simte respins de tatăl 
său, deoarece acesta își preferă fiica. Când rana de 
respingere se activează, nu spune nimic şi se preface 
că nu este afectat. Poate, de asemenea, să se refugieze 
în camera sa, în jocuri electronice sau într-o altă 
activitate. 


Chiar dacă e supărat pe tatăl său, îi găsește scuze și 
crede că este vina lui dacă tatăl său nu-l recunoaște ca 
fiind o persoană. Caută atât de mult dragoste 
părintelui respectiv încât îi este imposibil să creadă că 
părintele nu-l iubește. Se autoconvinge de asta chiar 
dacă părintele e dur, distant ori violent, spunându-și că 
aceste comportamente sunt de fapt dovezi de iubire. 
Ceea ce numim a fi în negare 


Câţiva, pe care tatăl lor îi bătea, mi-au spus: Tatăl meu 
avea dreptate să mă bată. Știam că el nu vroia să fac 
anumite lucruri și totuși le făceam. Mă bătea pentru că 
vroia să mă facă un om ca lumea. Îți amintesc că acest 
tip de scuze este specific rănii de respingere. Dacă 
situaţia ar fi declanșat rana de nedreptate, copilul s-ar 
fi revoltat și ar fi spus că tatăl este nedrept. 


Când un băiat se revoltă împotriva tatălui (sau o fată 
împotriva mamei), făcând intenţionat ceea ce părinţi 
i-au spus să nu facă, atunci e sub influenţa rănii de 

nedreptate. Asta se poate întâmpla din copilărie dar 
cel mai adesea se întâmplă la adolescență sau la 
maturitate. Planul de viaţă al sufletului unui copil se 
determină înainte de naștere ce răni vor trebui să fie 
trăite pentru a putea fi vindecate treptat, astfel încât 
sufletul său să evolueze, să învețe dragostea de sine. 


Când rana de nedreptate se activează și poate fi 
observată în comportamentul cuiva, asta nu înseamnă 
că acea persoană nu are și rana de respingere. 


Rana de nedreptate ne ajută să nu suferim de rana de 
respingere 


Așa se face că rana de respingere este întotdeauna 
prezentă în spatele rânii de nedreptate. lată o altă 
metodă folosită de ego pentru a ne face să negăm că 
suferim când suntem respinşi. Îți amintești că în 
descrierea respingerii, am menționat că fugitivul 
(persoana care suferă de rana de respingere) s-a 
specializat în negarea adevărului. De ce? Pentru că 
este rana cea mai dureroasă. 


Negarea este manifestarea ego-ului, 
la cel mai puternic nivel 

Să ne amintim că potrivit descrierii făcute în primul 
capitol, că fugitivul și rigidul sunt foarte perfecționiști. 
Motivaţiile lor sunt totuşi diferite. 


Din fragedă copilărie ei au avut parte de atenția și 
dragostea părintelui de același sex doar atunci când se 
comportau așa cum aceștia le cereau. Din acest motiv 
sunt foarte exigenţi cu ei însuși, până la a-și depăși 
limitele, căci li se pare că niciodată nu este suficient. 
Fugitivul vrea SĂ FIE perfect pentru a se simţi acceptat 
și iubit, pe când rigidul vrea SĂ FACĂ perfect pentru a 
se simţi iubit. În ambele cazuri, se tem de critici, dar 
când o persoană se simte respinsă, critica îi produce 
mai multă suferință pentru că se simte atins în dreptul 
său de A FI. Fugitivul este convins că orice critică la 
adresa a ceea ce „face” înseamnă de fapt „EȘTI NUL”. 
lată de ce, o dată cu vârsta, sub influența acestei răni, 
se teme din ce în ce mai mult să nu se înșele. 


Scriind aceste rânduri mă gândesc la toţi animatorii 
noștri care lucrează pentru Ascultă-ţi Corpul. Cei ce 
erau cel mai des copleșiți de rana lor de respingere în 
timp ce animau ateliere, trăiau mult mai multe emoții 
decât colegii lor afectați de rana de nedreptate. 
Suportau greu reproșurile părţii lor de fugitiv. 


Crezând că nu sunt la înălțime pentru a preda unor 
profesioniști, medici sau psihologi, se lăsau cu ușurință 
deranjaţi de aceștia. Le era, de asemenea, dificil să 
accepte criticile sau împotrivirile participanţilor. Prima 
lor reacție era să-și spună: Sunt nul, nu sunt un 
animator bun, poate o să fiu dat afară. Le era atât de 
frică încât atrăgeau automat mai multe critici decât 

colegii lor care nu erau influenţaţi de partea lor de 
fugitivi atunci când animau. 


Cei care uitau un mic detaliu sau care dădeau prea 
multe detalii, rămânând astfel fără timp, își promiteau 
să fie mai buni data viitoare. Unii chiar se scuzau în 
fața participanţilor, chiar dacă aceştia nu remarcaseră 
nimic. Pe urmă, partea lor rigidă îi critica pentru ceea 
ce făcuseră şi mulţi dintre ei mi-au mărturisit că le-a 
fost frică să nu fie certați chiar de mine, dacă aș afla. 


Așa mi-am dat seama că aceste două răni, ne 
împiedică să acceptăm ușor ajutorul altora și mai ales 
ne împiedică să cerem ajutor. Rigidul refuză în general 
din două motive. Primul este pentru că nu vrea să se 
simtă îndatorat și că preferă mai de grabă să se 
lipsească decât să trebuiască, la rândul său, să facă 
ceva asemănător, când de exemplu cineva se oferă să-i 
plătească partea la un restaurant. 


Al doilea, pentru că e atât de convins că altcineva n-ar 
putea face lucrurile suficient de bine și că va trebui să 
reia el lucrul respectiv de la zero. Își zice cam așa: 
Prefer să fac eu însumi, pentru că va fi făcut așa cum 
vreau eu și în plus ar lua prea mult timp să explic exact 
cum aș vrea eu să fie făcut. 


Reacția fugitivului este de a refuza gândindu-se că nu 
vrea să deranjeze și că poate să se descurce singur. 
S-ar simţi nul dacă ar accepta ajutor. Atunci când 
cineva insistă, iar el acceptă până la urmă, o face 
pentru că, după părerea lui, refuzând ajutorul, s-ar 
putea să deranjeze mai mult decât dacă acceptă. Nu 
vrea în nici un caz să deranjeze pe cineva şi nu se 

consideră suficient de important pentru a merita să fie 
ajutat. 


Gândurile sale profunde — în general inconștiente — 
sunt: Asta e, îmi oferă ajutorul pentru că-și închipuie că 
sunt nul, că nu pot să mă descurc singur. Nu poate 
accepta idea că cel care se oferă să-l ajute o face din 
generozitate sau pentru că îi face plăcere. 


Dacă fugitivul acceptă ajutor într-un final se mai poate 
şi ca rana lui de nedreptate să fi devenit 
predominantă. În acest caz își promite solemn să nu 
uite să se revanșeze corespunzător, fiind astfel just, 
corect. 


În concluzie, rana de respingere se situează totdeauna 
în zona lui A FI. Se consideră pe sine că ESTE într-un 
anumit fel și se teme să fie judecat de alții. Rana de 
nedreptate în schimb atinge zona lui A FACE şi A AVEA. 
Îi e teamă că are mai puțin sau mai mult decât alții, 
teamă de a nu face bine sau de a face prea bine. Frica 
de a fi judecat sau de a fi prins cu o greșeală este 
comună ambelor răni. Pentru a ne satisface rănile 
vrem ca totul să fie just și echitabil. Trebuie să FACEM 
ceea ce trebuie pentru A FI acceptabili. 


Ego-ul nu poate înțelege că există doar justiţia divină 
și că legea cauzei și efectului este întotdeauna justă 

Îi este imposibil să sesizeze o lege divină pentru că nu 
poate percepe decât lucruri de natură mentală. N-are 
cum să știe că nu folosește la nimic să vrei să controlezi 
legea returnării. Această lege universală și spirituală 
este de o mare inteligenţă şi este infailibilă. Recoltăm 
întotdeauna ceea ce semănăm fie că ne dăm seama de 
asta sau nu. 


Atunci când nu eşti influenţat de nici o rană, vei avea o 
reacție naturală de genul: Ce amabi! din partea ta 
să-mi oferi ajutorul, accept cu plăcere. Nu vei avea 
sentimentul de a datora ceva. În momentul în care 
refuzi un ajutor, verifică dacă refuzul corespunde 
nevoilor tale reale sau se bazează pe vreo temere a ta. 
Ego-ul nostru ne influențează prin niște metode atât 
de subtile încât trebuie să fim tot timpul în alertă, 
pentru a le conștientiza. 


Amintește-ţi că de fiecare dată când se activează o 
rană, nu mai ești tu cel care îţi controlezi viaţa. E doar 
micul eu al ego-ului tău care trăiește o emoție. Când îi 
acuzi pe alții sau pe tine, nu mai ești centrat pe tine. 
Ţi-ai lăsat ego-ul să te copleșească, să gândească și să 
acționeze în locul tău. Când ești centrat, pe inima ta, 
observi, simţi fără nici o activitate mentală, fără a 
acuza, căci acuzarea este rezultatul unei emoții. 


Atunci când una dintre cele cinci răni ale sufletului îţ 
provoacă suferinţă, înseamnă că nu eşti în stare să-ț 
asculţi inima și nici nevoile 

Reamintindu-ne faptul că ego-ul face tot ce-i stă în 
putință pentru a-și demonstra și a le spune altora că 
există, este evident faptul că rana de respingere este 
cea mai rea pentru el. Aceasta îi dă cel mai acut 
senzaţia de a fi nul și de a nu exista. 


Am ajuns la concluzia că de fapt rana primordială a 
ego-ului este rana de respingere. Aceasta este cea care 
îl împinge întotdeauna să preia puterea. Rana este 
apoi însoţită și întărită de celelalte răni. Cu cât sunt 
mai multe răni activate în același timp, cu atât suferim 
mai mult și cu atât mai mult se crede ego-ul mai 
important pentru a ne proteja. De aceea adoptă atâtea 
comportamente defensive, fiind convins că n-am putea 
supravieţui suferințelor. Nu știe că încercând să ne 
ajute, cu cât în sistă mai mult cu atât suferinţa e mai 
mare. 


Acesta este şi motivul pentru care rana de respingere 
este la originea majorităţii bolilor, fizice sau psihice. 
Durerea asociată rănii de respingere îi împinge pe unii 
la ură, împotriva lor înșiși și a părintelui de același sex. 
Sunt foarte supăraţi pe acel părinte pentru că nu a fost 
un model care l-ar fi putut ajuta să existe, să trăiască în 
societate. Îți amintesc că e nevoie mai întâi să simți 
iubirea pentru a putea simţi ură pentru cineva. 


Ura are puterea de a declanșa o boală gravă, chiar 
mortală și poate, de asemenea, să-i împingă pe unii să 
se mutileze. Această emoție este generată de o 
incapacitate de a simţi iubire adevărată. Putem să 
concluzionăm că durerea asociată rănii de respingere 
este cu atât mai puternică cu cât o persoană urăşte 

mai mult. Găsești mai multe detalii pe subiectul acesta 
în cartea mea precedentă, Cancerul, o carte care dă 
speranță. 


Alimentaţia și greutatea 


În privința alimentaţiei, rana de respingere îi 
influențează pe oameni să nu se îngrașe. Ca regulă 
generală, cei care trăiesc multe emoții au tendinţa să 
mănânce mai mult. Fugarul face excepție, în general el 
se privează de mâncare atunci când resimte multă ură 
împotriva lui însuși și consideră că nu merită să fie 
hrănit. Pentru că simte cu dificultate foame, mănâncă 
în general puțin. Când face excese, va fi mai ales cu 
dulciuri, care îi produc aceleași efect ca și alcoolul, 
adică îl ajută să se refugieze într-o lume imaginară. 
Când fugarul își permite excese, îi este imposibil să se 
îngrașe. Cu dorinţa sa psihologică de a dispărea, nu-și 
poate permite să-și creeze un corp prea vizibil. Când 
mănâncă mult și dacă rana de nedreptate o însoțește 
pe cea de respingere el va vomita, pentru a respinge 


mâncarea și a nu se îngrășa. 


Când rana de nedreptate este activă, rigizii se simt 
vinovaţi, pentru că ego-ul lor le spune fără întrerupere 
că pentru a fi iubiți trebuie să aibă un corp frumos. 
Rana de nedreptate este cea care decide curele de 
slăbire. Am văzut că ea ne împinge să ne controlăm cel 
mai mult, în toate domeniile. Când cele două răni sunt 
active în același moment, s-ar putea ca persoana 
respectivă să sufere de anorexie și să vomite din mai 
multe cauze. 

Când rana de nedreptate influențează modul de 
alimentaţie al cuiva, acesta se va îngrășa, mai ales din 
vinovăţie. De fapt, când nu mai poate să se controleze, 
se simte vinovat că-și pierde controlul și se consideră 
vinovat că nu este capabil să o facă. În concordanţă cu 
dorinţa lui de a avea un corp perfect și cu credința sa 
că surplusul de greutate va fi mai puţin vizibil, acesta 
se va repartiza uniform. Am explicat detaliat acest 
fenomen în cartea mea Ascultă și mănâncă, stop 
controlului. 


Activarea rănilor 


Îți reamintesc că toate rănile pot fi activate în trei 
moduri. Dacă te raportezi la triunghiul vieţii pe care |- 
am explicat în primul capitol vezi că te respingi în 
aceeași măsură în care îi respingi pe ceilalţi și te simţi 
respins de către ei. Este la fel pentru toate rănile. E 
posibil să simţi o oarecare împotrivire citind aceste 
rânduri, pentru că cei mai mulţi dintre noi suntem mai 
conștienți de modul în care trăim o anumită rană decât 
pe celelalte. Mi se întâmplă des la ateliere să aud 
comentarii de felul: 


EU MĂ RESPING: Eu cred că mă resping mai mult decât 
îi resping pe ceilalți. Sunt atât de şters că e imposibil ca 
ceilalți să se simtă respinși de mine. În plus nu prea mă 
simt respins de alții. Dimpotrivă, am senzația că ei fac 
totul să-mi arate iubirea pe care mi-o poartă, iar mie 
îmi e greu să o accept. 


CEILALȚI MĂ RESPING: În cazul meu, întotdeauna am 
suferit mai multă respingere din partea celorlalți și 

asta a început încă din copilărie, când mama nu se jena 
deloc să-mi arate că nu mă iubește. Eu n-am fost atât 
de rea ca ea. Dimpotrivă, eu am făcut totul pentru a le 
arăta celor din jur cât de mult îi iubesc. E adevărat că 
mă și resping câteodată, dar niciodată așa cum m-a 
respins mama sau alte câteva femei din viața mea. 


Îl RESPING PE CEILALŢI: Pentru mine este evident că îi 
resping pe ceilalți mai mult decât pe mine însumi. și 
nici ceilalți nu se comportă așa cu mine. Aş spune că pe 
măsură ce ei încearcă să mă coopteze, eu devin mai 
antisocial. E mai puternic decât mine, mă gândesc mai 
mult la mine însumi și nu-mi pasă că asta i-ar putea 
răni pe alții. Am crezut întotdeauna că asta e iubirea 
de sine, dar văd că am dificultăţi în relaţii. Par un 
egocentric. 


Este normal să ai asemenea convingeri sub influenţa 
ego-ului. Cu cât devenim mai conștienți cu atât ne dăm 
seama cât de tare iţi exersează puterea asupra 
noastră. Dacă te recunoşti în vreunul dintre aceste 
exemple, e important să accepţi că fiecare rană se 
trăiește întotdeauna în fiecare dintre cele trei cazuri la 
același nivel. Acceptând acest fapt, chiar dacă nu ești 
de acord, îți sporești şansele de a deveni conştient mai 
repede atunci când una dintre răni ţi se activează. 


Exemple de răni de respingere 
şi de nedreptate activate 


Să vedem acum câteva exemple de răni de respingere 
şi de nedreptate, inclusiv atitudinea reactivă a 
persoanei care poartă o mască. Subliniez că aceste 

două râni pot fi activate de oricine. Când rana de 
respingere este în cauză, te vei simţi ca fiind nul, bun 
de nimic. Te încearcă o frică puternică. Când te acuzi 
cu furie, pe tine sau o altă persoană de același sex, 
înseamnă că rana de nedreptate ţi-a fost atinsă. Vom 
explica mai departe cum se poate trăi diferit o situaţie, 
resimțind atingerea rănii fără să lăsam masca să se 
instaleze, ceea ce îi va oferi un balsam vindecător. 


Ţin să precizez că atunci când rana de nedreptate este 
activată, masca de rigid poate fi exprimată în două 
moduri diferite: fie prezentându-se conform, fie rebel. 
Eşti conform atunci când corpul ţi se contractă, 
privirea îți devine rece și îl fixează pe oponent. Nu spui 
nimic, dar este ușor de simţit nedreptatea pe care o 
trăiești și furia pe care ţi-o stăpânești. Totul se 
întâmplă în interiorul tău. Putem considera această 
atitudine ca o tranziţie între masca de fugitiv şi cea de 
rigid. 


Unii rămân rigizi conformi toată viața. Rigizii rebeli în 
schimb, se apără, strigă şi îşi exprimă furia în mod 
deschis. Pot chiar să-și provoace părintele de același 
sex sau orice altă persoană care i-a trezit durerea trăită 
la origini cu acel părinte. 


În exemplele care urmează, te rog să înlocuiești 
numele Canta cu numele pe care l-ai ales pentru a-ţi 
personaliza ego-ul. Acesta se poate manifesta în două 
moduri. Ori îl auzi ca pe un discurs în interiorul tău sau 
se exprimă prin cuvintele pe care le folosești. Cu cât 
rana ne doare mai tare, cu atât riscăm mai mult să ne 
pierdem controlul. 

De câte ori nu auzim: Îmi pare rău, n-am vrut să spun 
asta, dar nu m-am putut abţine. Când ne lăsăm ego-ul 
să ne copleșească, acesta se poate folosi chiar și de 
corpul nostru pentru a se exprima, de exemplu prin 
violenţă fizică. 


Să presupunem că te afli într-un grup și dintr-o dată 
cineva îți cere părerea. Nu te simţi bine, nu ești 
pregătit, nu-ţi place să fii în centrul atenţiei și mai ales 
crezi că ceea ce ai putea spune nu va fi probabil 
interesant pentru ceilalți, ba chiar s-ar putea să fie 
apreciat greșit. Răspunzi vag, încercând să deviezi 
atenția, ori te ridici ca să te duci la toaletă. 


În realitate nu ai fi tu, ci ego-ul tău, care ţi-ar fi dictat 
reacţia cam așa: Nu spune nimic. Știi că ești nul și ceea 
ce ai putea spune e ori neinteresant ori greșit. Astfel 
vei evita să te simţi ridicol. Dacă nu spui nimic, vei 
suferi mai puţin. Știi bine cât ai suferit când erai mic 
fiindcă ai fost ridiculizat și ignorat. Crezând ceea ce-ţi 
spune ego-ul, ţi-ai pus masca de fugitiv și ai utilizat un 
comportament reacțional. 


Pe de altă parte, în aceeași situație, ai fi putut suferi de 
la rana de respingere rămânând centrat și observator, 
în loc să reacționezi cu masca de fugitiv. 


Imediat ce-ai fi auzit șoaptele lui Canta care încerca să 
te facă să crezi că ești nul, activându-ţi astfel rana, ai fi 
respirat profund o dată sau de două ori, ai fi băut 
puţină apă, dacă aveai la îndemână și ai fi vorbit cu el: 
Știu Canta că vrei să mă ajuţi și e adevărat ca opinia 
mea s-ar putea să nu fie acceptată. Știu că vrei să mă 
aperi de suferință dictându-mi o asemenea conduită. 

Dar, de asemenea, trebuie să știi că vreau cu adevărat 
să fiu capabil într-o zi să mă iubesc suficient încât să-mi 
ocup mai des locul care mi se cuvine. 


Vreau și să trăiesc experienţa de a mă simţi bine chiar 
dacă alții nu sunt de acord cu mine sau atunci când 
greșesc. Și vreau în primul rând să știu că și dacă nu 
prea știu ce să răspund pe loc, nu sunt nul, ci doar 
indecis pentru moment. 


Simt că intenţia ta este bună vrând să mă ajuţi în felul 
acesta, dar în realitate asta nu mă mai ajută. Mă simt 
mai puternic acum și simt că sunt capabil să-mi asum 
consecințele de a-mi ocupa locul. Îți mulțumesc că ai 
vrut să mă ajuţi dar te rog acum să te duci să te 
odihnești și să observi când voi îndrăzni să-mi ocup 
locul. 


Așa te recentrezi și devii observator la activarea rănii 
de respingere. Astfel durerea și fricile asociate rănii se 
vor estompa și vor dispărea.. Nu mai cazi în capcana 
măştii și comportamentelor de fugar. îţi va fi atunci 
mult mai ușor să-ți ocupi locul, chiar atunci sau cu 
viitoarea ocazie. 


Te-ai gândit că în genul acesta de situaţie, este foarte 
posibil ca unele persoane să se simtă respinse, crezând 
că nu sunt suficient de importante ca tu să catadicseşti 
să vorbești cu ele. Ca reacție, acestea ar putea să nu-ţi 
mai adreseze cuvântul și nici măcar să nu te mai 
privească. Te vei simţi la rândul tău respins de către 
ele. lată un bun exemplu de triunghi care se pune în 
funcţie. Într-o asemenea situaţie tu te-ai respins, i-ai 
respins pe ceilalți și te-ai simţit respins de ei. 

Canta va profita pentru a adăuga: Vezi că aveam 
dreptate să-ţi spun să nu vorbești? Se poartă de parcă 
nici n-ai fi acolo, probabil își spun că ești prea nul ca să 
participi la conversaţie. Este deci mai bine să nu atragi 
atenţia, astfel va fi mai ușor pentru tine. Ai putea chiar 
să-ți cauţi o scuză și să pleci, n-ar fi nici o diferență 
pentru ei. Ține doar de tine să continui să-i asculți 
discursurile sau să dialoghezi cu el așa cum am arătat 
mai sus. 


Să luăm acum un exemplu de nedreptate. Să 
presupunem că ești de sex feminin, că mama ta 
trăiește singură, este divorțată de mai mulți ani dar nu 
a acceptat asta nici o dată. Se comportă deseori ca o 
victimă, pentru a încerca să-ți atragă atenţia fiind 
bolnavă sau inventând probleme. Se plânge de toate, 
de problemele ei fizice, de vreme, de vecină, de fostul 
soţ care o înșela, de lipsa banilor, de copii care nu vin 
să o vadă suficient de des etc. Tu ești singura fiică, iar 
fraţii tăi au tot timpul scuze pentru a nu se duce să o 
vadă. Ți-e milă de ea și pentru a fi o fiică bună o suni 
deseori și consideri o datorie de a te duce să o vezi o 
dată pe săptămână. Când începe să se plângă nu mai 
suporţi și încerci să o ajuţi cu soluţii de-a gata. 


Din păcate nu te ascultă și devii nerăbdătoare. Ţi se 
pare foarte nedrept că nu-ţi apreciază eforturile. Chiar 
te răstești un pic la ea și până la urmă cauţi un pretext 
ca să pleci cât mai repede. Vizitele aste au devenit o 
corvoadă și pleci de fiecare dată de la ea trăind emoții 
puternice. Când te  comporți astfel, Canta îţi 
controlează comportamentul. 

Dacă ai vrea să fii nedreaptă cu mama ta refuzând să o 
mai vizitezi Canta ţi-ar spune: Trebuie să te duci să-ţi 
vezi mama. Până la urmă, ești singura ei fiică. Eşti rea 
atunci când îţi pierzi firea cu ea. Trebuie să-ți amintești 
că ție nu ţi-ar plăcea să fii tratată astfel. Eşti insensibilă 
dacă n-ai nici un pic de compasiune pentru suferința ei. 


Dacă vei considera că mama ta este nedreaptă cu tine, 
Canta ţi-ar spune cam așa: Cât e de nedreaptă! Nu 
vede că tu îţi faci timp să te duci să o vezi și să o suni 
de atâtea ori? Și ea nici măcar nu te întreabă cum o 
duci, cum iţi merge. Nu vorbește decât de ea. Pe bune, 
devine din ce în ce mai egoistă cu trecerea anilor. Nici 
măcar nu ascultă ce-i spui, te întrerupe tot timpul. 
Dacă măcar ţi-ar mai asculta unele sfaturi, viaţa ei ar 
putea fi mult mai agreabilă. 


Îți dai seama cât de mult ar putea suferi mama ta de 
nedreptatea pe care i-ai face-o într-o astfel de situaţie? 
Ar suferi o nedreptate din partea ta la fel cum ai suferi 
şi tu o nedreptate din partea ei la fel ca nedreptatea 
pe care o simți faţă de tine însuţi crezând că trebuie 
să-ţi faci mama fericită, 


Cum rana de respingere este activată în același timp cu 
cea de nedreptate, în această situaţie, Canta ar putea 
să se manifeste - după o vizită sau după un telefon — 
așa: Ești chiar nulă ca fiică, nu ești capabilă nici măcar 
să fii puţin drăguță. De ce nu poţi să taci din gură și să 
O lași să se vaite? Ştii că dacă vei înceta să o mai vezi şi 
să te ocupi de ea, o vei regreta toată viaţa. Nu te va 
mai iubi și probabil nici n-o să vrea să te mai vadă 

vreodată. Amintește-ţi cât ai suferit când a fost 
supărată trei luni și nu mai vroia să-ţi vorbească. 


Sunt sigură că și mama ta se simte respinsă de tine și 
de anumite comportamente ale tale, mai ales atunci 
când îți cauţi scuze să pleci mai repede. La rândul tău, 
te simţi respinsă de faptul că nici măcar nu se 
interesează de ce mai faci, fiind prea ocupată să se 
plângă de problemele ei. 


Aceste exemple ne arată cât e de important să 
dialogăm cu Canta. Devenind conștient, îi vei 
recunoaște mai repede vorbele și-ţi vei da seama când 
ai auzi vocea. Credeai că manifestările tale veneau de 
la tine din ființa ta, când de fapt nu era cazul. 


Pentru a schimba ceva, va trebui deci să-i vorbești așa;, 
iar ai apărut Canta? Chiar nu vrei să mă lași în pace, 
nu-i așa? Știu că ai intenţii bune vorbindu-mi astfel și 
încercând să mă faci să cred ceea ce crezi tu. Știu că 
ești convins că mă ajuţi, dar chiar nu mă ajută cum 
crezi tu. Te anunț că vreau să fiu capabilă să-mi dau 
voie să fiu nerăbdătoare câteodată şi să nu am chef tot 
timpul să-mi văd mama. 


Știu că ţi-e frică că am să sufăr, dar acum vreau să-mi 
iau viața în mâini, să învăţ să-mi asum consecinţele, 
dacă mama nu va mai dori să mă vadă, de exemplu. 
Nu mai pot să mă controlez de frică să nu-mi pierd 
controlul și de a mă simţi rău pe urmă. Te sfătuiesc 
deci să te odihnești deocamdată și o să vezi că pot 
acum să-mi controlez singur viaţa și să-mi asum 
consecinţele. 

Treptat, datorită experienţei de a trăi sub influenţa 
ego-ului și de a reuși apoi să ne recentrăm, devine din 
ce în ce mai ușor să ne urmăm inima. Învățăm să facem 
faţă situaţiilor observându-le. După câteva clipe de 
reacţie la durerea cauzată de rana atinsă, putem să 
respirăm adânc și să spunem: Îmi dau seama că 
această situație sau această persoană mi-a atins rana 
de respingere sau/și pe cea de nedreptate. Îmi dau voie 
să fiu uman și să am răni de vindecat. Pentru moment 
mă simt respins și/sau nedreptăţit. Într-o bună zi voi 
ajunge ca acest gen de situație să-mi facă din ce în ce 
mai puţin rău. 


Datorită acestei noi metode de a-ţi gestiona rănile, 
observi ceea ce trăiești și realizezi că nu e nici bine nici 
rău. E pur şi simplu omenesc. În loc să te judeci, să te 
critici și să-i judeci pe alții, îți permiţi să mai ai răni, ca 
orice ființă omenească. 


Înainte să treci la capitolul următor îți sugerez să-ţi 
notezi timp de câteva zile toate dăţile când rănile de 
respingere și de nedreptate îţi sunt atinse și te fac să 
porți masca de fugar sau cea de rigid. Asta te va ajuta 
să devii conștient de ceea ce îți spune ego-ul tău. 
Notează-ţi şi ceea ce decizi să-i răspunzi. 


Practicând în continuare îţi vei dezvolta reflexul de a 
dialoga cu Canta. Acordă-ţi mai ales timp să faci 
diferența între cum te simţi înainte și după ce ai vorbit 
cu Canta și i-ai mulțumit. Vei putea astfel să simţi cu 
adevărat bucuria de a te fi fost capabil să te centrezi. 

După lectura acestui capitol am decis să aplic în viaţa 
mea următoarele: 

CAPITOLUL ȘASE 
Rănile de abandon şi de 
trădare 


Ca și rănile descrise mai sus, rănile de trădare și de 
abandon sunt strâns legate. Amândouă au fost activate 
în copilărie de către părintele de sex opus sau de către 
persoana care a jucat acest rol. Rana de abandon se 
trezește între trei și cinci ani, iar cea de trădare între 
patru și şase ani. Îți sugerez, dacă n-ai făcut-o, să 
reciteşti cele două capitole care tratează aceste răni 
din cartea precedentă (Cele Cinci Răni care ne 
împiedică să fim noi înșine) înainte de a citi acest 
capitol. 


În capitolul precedent am menţionat că rana de 
respingere este cea mai dureroasă și cea mai 
devastatoare dintre cele cinci răni. Rana de abandon 
vine pe locul doi. De ce? Pentru că este trăită de 
manieră pasivă, în interior. Este caracterizată mai ales 
prin imensa tristețe trăită la cel mai profund nivel al 
fiinţei. De multe ori am auzit oameni spunând: Mă simt 
atât de trist câteodată și n-am nici o idee din ce cauză. 
Mi se pare că am tot ce-mi trebuie pentru a fi fericit, o 
relație bună, o carieră, copii frumoși etc. De ce această 
tristețe mă copleșește brusc? O simt în tot corpul. 


Dacă recunoști starea asta printre stările tale înseamnă 
că rana de abandon este mai prezentă decât crezi. Este 
foarte probabil să nu vrei să o conștientizezi, ca să nu 
suferi și faci tot felul de lucruri ca să te convingi că 
totul e în regulă. Să ai o viaţă socială activă e un 

exemplu. Dar câteodată, când tristeţea nu mai poate fi 
refulată, apare din nou la suprafață. Când 
conștientizezi că revine cu regularitate, înseamnă că a 
venit timpul să înveţi să-ți îngrijești această rană de 
abandon, acceptând-o și acţionând pentru a o face să 
se diminueze treptat. N-ai nevoie să te resemnezi și să 
crezi că va trebui să trăieşti așa toată viața. 


Dificultatea majoră pentru cei ce suferă de abandon 
este că ego-ul lor îi face să creadă că nu primesc 
niciodată destulă afecţiune, destulă hrană afectivă. Nu 
contează mijloacele pe care le folosesc pentru a o 
primi, ei rămân convinși că pot și că trebuie să 
primească mai mult. Se iubesc atât de puţin, că nu 
încetează să caute dovezi de dragoste din partea 
celorlalți. 


Asta explică cum o persoană influențată de rana de 
abandon în timp ce mănâncă poate consuma o mare 
cantitate de mâncare fără să-și dea seama că 
organismul ei nu mai are nevoie. În acest caz persoana 
respectivă nu va lua în greutate din cauza stării de 
nevoie psihologică și a atitudinii interioare care îi 
spune: Îmi lipsește. Nu primesc suficiente dovezi de 
iubire. 


Am menţionat că atunci când rana de abandon este 
atinsă, reacţia este exprimată de o manieră pasivă. În 
cazul rănii de trădare reacția este mai expresivă, mai 
puternică. Să luăm exemplul unei fetiţe care se simte 
abandonată de tatăl său, acesta fiind foarte ocupat cu 
munca lui sau pentru că acesta petrece mai mult timp 
cu băieţelul său sau cu soţia. Se simte singură, vrea să- 

şi lingușească tatăl, să primească atenţie din partea lui 
și pare că n-are niciodată destulă, cu toate că atunci 
când i-o acordă tatăl o alintă scumpetea mea mică. 


Este mai mult în contact cu ceea ce-i lipsește decât cu 
ceea ce primește. Folosește adesea metode subtile 
pentru a-și satisface nevoia de afecţiune și de 
susținere. Dacă tatăl nu-i arată nici un fel de atenţie 
sau de afecţiune, rana sa va fi și mai dureroasă. 


Când se simte abandonată, va plânge în camera ei, 
simțindu-se neiubită. Chiar dacă găsește cum să atragă 
atenţia altor persoane, resimte totuși o mare tristeţe 
că nu tatăl ei (sau cel care joacă acest rol) este cel 
care-i satisface nevoia de atenţie. Atunci când are 
probleme cu mama sa, dorește ca tatăl să-i ţină partea 
ei. Dacă acesta n-o face, se va simţi nu doar respinsă 
de mama sa, ci și abandonată de tatăl său. 


Poate chiar să se folosească de boală ca să-și atingă 
scopul. Totuși, chiar și în aceste cazuri, s-ar putea ca 
tatăl său să-şi găsească scuze ca să nu se ocupe de ea. 
EI va spune, de exemplu că mamele se pricep mai bine 
să îngrijească un copil bolnav sau că el nu poate intra 
într-un spital pentru că i se face rău. Fetița poate 
atunci să-și creeze boli tot mai importante. Biata fetiță, 
nu știe că are nevoie să se ocupe de vindecarea rănii, 
care este singura cauză pentru care își atrage 
asemenea comportamente din partea tatălui său. 


Ceea ce activează și mai mult această rană, este faptul 
că la copil se dezvoltă și un complex oedipian 
important. Această fetiță își va urca tatăl pe un 
piedestal care îi oferă toată atenţia de care are nevoie 

sau nu. Nu-și dă seama că lipsa propriei sale iubiri de 
sine o împinge de fapt să caute această iubire în 
exterior. Activarea rănii se produce când începe să-și 
exprime furia, în gând sau în cuvinte: Cum poate un 
tată care spune că mă iubește să se comporte așa. De 
ce-mi spune că sunt scumpetea lui când nu-și face timp 
deloc pentru mine. Nu-și dă seama cât de mult îl 
iubesc? Aș fi atât de bucuroasă să-mi acorde mai multă 
atenție. 


Nu poate să înțeleagă de ce tatăl nu-i acordă atenţia 
dorită, când ea face tot ce poate să fie drăguță, ca să 
fie iubită. Nu înțelege mai ales decalajul dintre ceea ce 
spune și face tatăl ei și ceea ce simte ea că primește de 
la el. Se simte trădată. Din momentul când așteptările 
ei nesatisfăcute o fac să simtă din ce în ce mai multă 
furie, începe să adopte un comportament mai reactiv. 


Dacă fetița nu primește nici un semn de atenţie sau de 
afecţiune, sunt șanse ca revolta să iasă la suprafaţă 
mult mai repede. Nu va înțelege deloc de ce un tată 
care spune că o iubește nu i-o arată niciodată. 


Controlantul are două metode de a-și exprima furia: 
Încercând să-l manipuleze pe celălalt într-un mod mai 
subtil sau mai vizibil, mai puternic, agresiv chiar. Unii 
folosesc cele două metode pe rând, iar alții preferă mai 
mult una dintre ele. 


În exemplul de mai sus, fata poate manipula subtil 
minţindu-și tată!, făcând promisiuni pe care știe că le 
va încălca, spunând tot ce tatăl vrea să audă, dar 
făcând de capul ei. Poate deveni agresivă, făcând crize, 
provocându-și tatăl, pentru a-l face să reacționeze, 

fiind neascultătoare, arogantă, acuzându-l că este 
egoist și insensibil, evitându-l etc. Rana de trădare 
devine din ce în ce mai evidentă. 


Controiantul foloseşte manipularea subtilă sau 
manipularea agresivă pentru a-și atinge scopul 


Devenită adultă, această persoană va avea cu greu 
încredere în partenerul său. Acesta nu înţelege cum 
partenera sa poate fi câteodată atât de drăgăstoasă și 
atașantă, iar apoi să se schimbe brusc, până la a deveni 
groaznic de rea. 


Rana de trădare incită la dezvoltarea unor metode de a 
prelua controlul asupra celuilalt prin utilizarea măștii 
de controlant. De ce? De frică să nu fie abandonați. 
Această teamă este în general inconștientă și din 
această cauză persoana controlantă se crede foarte 
independentă și n-ar putea recunoaște că suferă. 
Comportamentele sale de controlant îl ajută să nu 
simtă durerea rănii de abandon. 


Nu ştie că de fapt îşi dublează suferinţa. Nu-i este 
doar frică de a fi abandonat, a dezvoltat și frica de a fi 
trădat. 

Așa cum am menţionat în primul capitol, masca de 
controlant se distinge la femei prin forța și volumul 
bazinului, iar la bărbaţi prin forţa și volumul umerilor. 
De ce această diferență de manifestare corporală? 
Pentru că bazinul femeii reprezintă partea corpului 
care poartă și protejează copilul. La bărbați umerii și 
mușchi folosesc ca să protejeze. 


Corpurile lor par că vor să transmită celor de sex opus: 
Poţi să vezi că sunt o persoană puternică, că te pot 
proteja? Cu mine n-ai de ce să-ţi faci griji, voi avea grijă 
de tine. Chiar dacă asta încearcă să demonstreze, forța 
lor nu este percepută ca mijloc de protecţie, ci mai de 
grabă ca mijloc de control și lipsă de încredere. 


În privinţa alimentaţiei, persoanele influențate de rana 
de trădare vor pierde din greutate din cauza vinovăţiei. 
Aceasta se declanșează din frica și culpabilitatea de a 
avea grijă de celălalt sau prin dorinţa de a purta mai 
puțin de grijă celuilalt, ceea ce ar reprezenta un semn 
de slăbiciune din partea sa. Vor resimţi vinovăția de a 
nu-și asculta nevoile alimentare. Greutatea 
suplimentară se va depune pe burtă, pe șolduri și pe 
coapse la femei și în partea de sus a corpului la bărbați. 
Dacă bărbatul controlant vrea să se comporte 
maternal, atunci va depune și el greutatea în zona 
burții. 


Am spus mai sus că începem prin a simţi frica de a fi 
abandonat și că puţin câte puţin rana de trădare se 
manifestă. În același timp, cei care conform planului 
lor de viaţă au de rezolvat o rană de abandon mai 

importantă, vor adopta mai ales comportamente 
specifice acestei răni. 


Rana lor de trădare există, chiar dacă este mai puţin 
vizibilă este totuși foarte prezentă. O vor trăi de o 
manieră mai subtilă. S-ar putea, de exemplu ca aceștia 
să aibă dificultăţi în a-și păstra o relaţie stabilă, timp 
mai îndelungat. Își vor acuza în permanenţă partenerul 
de toate relele, în timp ce, la rândul lor nu vor avea 
niciodată încredere în el. 


Alţii ar putea, de asemenea, să pretindă, în faţa altora 
dar mai ales pentru ei însuși, că sunt mai fericiți 
singuri: Cu o rată a divorțurilor de 50%, am hotărât că- 
mi ajunge. Nu mai vreau să mai am întâlniri. E prea 
complicat să ai o relație reușită în zilele noastre. Nu 
mai am nevoie de nimeni, sunt destul de puternic 
pentru a-mi îndeplini singur toate nevoile. 


De fiecare dată când acuzăm pe cineva de sex opus, o 
facem din cauza rănii de trădare. Sub influența rănii de 
abandon ne judecăm, ne deplângem soarta și trăim 
totul la nivel interior. Le găsim scuze celorlalți și găsim 
metode pentru a obţine atenţia pe care ne-o dorim. 
Ceea ce explică de ce atâţia bărbaţi şi femei îndură 
relaţii violente. 


Am auzit femei spunând: Admit că soțul meu mă bate, 
dar numai când bea prea mult și nu se poate controla. 
Suferă foarte mult și știu că mă iubește. De altfel, « 
doua zi după astfel de evenimente, este foarte drăguţ 
cu mine și regretă enorm. 

În general bărbaţii care sunt bătuți refuză să 
recunoască, e dificil să avem statistici. Cei ce nu sunt 
conștienți de rana de abandon, nu pot pricepe cum 
poate cineva să îndure astfel de relaţii anii întregi. Nu 
trebuie să încercăm să înțelegem, nu folosește la 
nimic. Mai bine să ai compasiune pentru acești oameni 
şi suferinţele lor, asta te va ajuta să-ți vindeci propria 
rană de abandon, chiar dacă încă nu admiţi că ai una. 


A crede că a plăcea înseamnă a iubi, este un alt indiciu 
al acestor două răni. De aceea persoanele controlante 
și cele dependente au foarte multe așteptări. 
Dependentul are impresia că dacă partenerul îi face tot 
timpul pe plac, în detrimentul propriilor sale nevoi, 
asta este o dovadă de iubire. Crede chiar că a fi gelos și 
posesiv este o dovadă de iubire. Pentru a-și demonstra 
dragostea se va conforma și el dorințelor și exigenţelor 
celuilalt, fără să se întrebe măcar care îi sunt propriile 
nevoi și se va aștepta la același lucru din partea 
partenerului său. 


Controlantul are aceleași așteptări ascunse ca şi 
dependentul. Cu toate astea, va fi manipulator într-un 
fel ascuns — plângându-se, de exemplu -— sau agresiv. 
Va pretinde partenerului să-i facă pe plac, dacă nu, va 
face scene, va ameninţa, se va bosumfla, va negocia 
sau va seduce. Aşteptările sale sunt imense și nu știe 
că forța reacţiilor sale este dată de frica de a fi 
abandonat. 


| se pare normal ca cineva să se străduiască să-i facă pe 
plac, în timp ce el găsește întotdeauna motive să se 
gândească nai întâi la el însuși. Chiar dacă controlantul 

demonstrează un temperament egoist, va fi primul 
care îl va acuza de egoism pe cel care ar îndrăzni să-i 
spună nu atunci când el cere ceva. 


Controlantului îi este imposibil să-și recunoască 
vreodată vina, pentru că are nevoie să aibă tot timpul 
ultimul cuvânt. Scuzele sale sunt mai degrabă acuzaţii 
la adresa altora sau a unor situații exterioare. Poate, 
de asemenea, să mintă foarte ușor, pentru a nu fi 
nevoit să-și recunoască vina. 


Controlul rigidului și al controlantului 


Măştile asociate rănilor de abandon și de trădare 
conţin mult control și mi se pune deseori întrebarea 
care este diferenţa dintre cele două, cum putem face 
distincția. Sunt motivațiile și fricile lor care sunt 
diferite. 


Ca să ilustrăm această diferenţă, să luăm exemplul 
unui cuplu care a avut un accident. Domnul povestește 
incidentul familiei în prezenţa doamnei. Conduceam cu 
viteză normală, când dintr-o dată apare o mașină din 
dreapta. Nevastă-mea, care era lângă mine nu m-a 
prevenit că şoferița nu părea să mă fi văzut. Atunci a 
intrat în noi. Of, femeile astea! Nu sunt făcute pentru a 
participa la traficul rutier. O va spune râzând, chiar 
dacă de fapt își acuză soția că nu l-a prevenit și pe 
şoferița respectivă că nu știe să conducă. Doamna se 
supără şi reacționează: Bărbatul meu spune prostii. 
Femeia aia ieșea de pe o alee și cum aș fi putut eu să 
știu că nu ne-a văzut? Eu când conduc mă uit în toate 
părțile. Se apără, se justifică. 

Constatăm că această situaţie a trezit frici diferite 
pentru fiecare dintre ei. El se teme că va fi considerat 
un șofer prost, când el consideră că e un șofer mult 
mai bun decât alții. Influențat de masca de controlant 
nu-și poate recunoaște vina și trebuie să-i acuze pe 
alții. Pe când doamna se justifică explicând ce așteptări 
avea de la cea care conducea. Acţionează sub influența 
măștii de rigid. Pe de o parte o judecă pe aceasta că nu 
s-a asigurat din toate părțile, iar pe de altă parte se 
judecă pe sine fiindcă nu şi-a avertizat soţul la timp. Îţi 
amintesc că din motive de vinovăție rigidul se justifică 
deseori. Nu-și dă seama că dacă ei nu s-ar simţi 
vinovați, ceilalți nu le-ar reflecta vinovăția și nu i-ar 
acuza. 


Se poate, de asemenea, ca ea să se simtă trădată de 
atitudinea soțului și să adopte la rândul ei masca și 
atitudinea de controlant, răspunzând ceva de genul: și 
tu, de ce îi acuzi pe alții? Nu poţi admite că tu erai la 
volan și era deci treaba ta să te asiguri, să vezi ce se 
întâmplă în jur? Eşti prea orgolios ca să-ţi recunoșşti 
vina, ca de obicei! Am avea deci doi controlanți în 
acţiune, două ego-uri care se confruntă. 


Din păcate, toate aceste atitudini contribuie la 
alimentarea ego-ului și la sporirea suferinței rănilor. 


Diferenţa dintre a controla și a-şi afirma nevoia 


E foarte important să ne afirmăm nevoile, în loc să 
așteptăm ca ceilalți să le ghicească. Din păcate 
majoritatea oamenilor nu știu cum să o facă. 
Dependentul și controlantul sunt în general foarte 

conștienți de nevoile lor și sunt convinși că le exprimă 
foarte clar, deși nu este cazul. 


Dependentul își formulează cererile plângându-se și 
sperând că astfel celălalt va pricepe ce vrea în 
realitate. Dacă celălalt ar pricepe prin telepatie, asta i- 
ar demonstra cât de iubit este. Controlantul însă, își 
formulează cererile dând ordine. El se așteaptă ca 
celălalt să priceapă imediat și să-i îndeplinească 
ordinele pentru a-i dovedi dragostea. 


Să luăm exemplul unui cuplu. Soțul se întoarce de la 
serviciu în fiecare seară la ore diferite. Doamna vrea 
să-şi exprime dificultatea de a pregăti masa fără să știe 
la ce oră va veni și el. 


Doamna dependentă (pe un ton plângăcios) Nu mai 
suport să mâncăm tot timpul mâncarea prea rece sau 
prea fierbinte. Mi-ar plăcea să mă suni şi să-mi spui la 
ce oră vii. Ştii că te aştept cu nerăbdare pentru că 
prefer să mănânc cu tine, nu singură. Putem observa 
că nu face decât să se plângă și să vorbească despre 
ea. Nu exprimă nici o cerință clară și precisă. Nu poate 
exista nici un angajament de o parte sau alta în aceste 
condiții. 


Doamna controlantă (cu voce puternică) De câte ori ţi- 
am spus să mă suni când nu vii la ora obișnuită la 
masă? Acum ţi-o spun pentru ultima dată. Te avertizez, 
data viitoare când mai întârzii va trebui să-ţi gătești 
singur. Eu nu mai pot! Așa cum putem vedea nu este o 
cerere adevărată, este un ordin. Nu poate deci exista o 
înţelegere între cei doi. 

O adevărată cerere ar suna cam așa: Observ că îi este 
greu să mă previi atunci când știi că ajungi mai târziu. 
Vreau să pot să pregătesc masa cu drag mai ales 
atunci când îţi fac felul tău preferat, ştiind că vei 
ajunge la timp să mâncăm împreună. Cum crezi că te- 
ai simţi dacă eu aș mânca singură, iar tu ar trebui să-ţi 
reîncălzești mâncarea, iar apoi să strângi masa? Asta 
mi-ar permite să nu-mi mai fac griji dacă întârzii sau 
nu. Doamna trebuie, de asemenea, să-și facă timp și să 
asculte care sunt nevoile soțului pentru această 
situație. După aceea vor putea ajunge la o înţelegere 
clară și precisă între ei. 


A fi adevărat 


Rigidul și dependentul au dificultăţi în a înţelege ce 
înseamnă A FI ADEVĂRAT. Conform definiţiei pe care o 
folosim în cadrul atelierelor Ascultă-ţi Corpul, a fi 
adevărat înseamnă: a gândi, a simţi, a spune și a face 
același lucru. Asta nu ne obligă să spunem tot ce 
gândim. Când suntem întrebaţi trebuie să spunem 
adevărul, în funcţie de ceea ce gândim și de ceea ce 
simțim. Pentru a fi adevăraţi faţă de noi și faţă de alţii, 
trebuie să acționăm conform cu ceea ce spunem și 
ceea ce simţim. E important să ne reamintim că atunci 
când suntem adevărați nu există nici emoții nici 
acuzaţii. Cităm pur şi simplu faptele şi acţionăm în 
funcţie de ceea ce suntem. Când îndrăznim să fim 
adevăraţi chiar dacă asta displace unei alte persoane, 
aceasta nu se va supăra pe noi. Dimpotrivă, ne va 
respecta pentru curajul de a fi autentici. Cu toate astea 
când suntem afectați de nedreptate sau de trădare, 

avem o noţiune falsă de adevăr. Credem că a spune tot 
ce gândim fără ca cineva să ne întrebe înseamnă să fim 
adevăraţi. Îmi amintesc că așa făceam eu cu primul 
meu soț, când vroiam să pun lucrurile la punct. 
Organizam o discuţie cu lumânări parfumate și, 
crezându-mă adevărată îi spuneam tot ceea ce trăiam. 
Tot ceea ce spuneam avea ca unic scop de a-l schimba, 
cu scopul ca eu să mă simt mai bine. Era deci partea 
mea de controlant care prelua conducerea, iar 
Mouchette lua cuvântul. Nu eram adevărată, doar îmi 
exprimam nemulțumirile. 


Rigidul se comportă astfel cu o persoană de același 
sex. Se crede adevărat punând lucrurile la punct, dar 
de fapt o judecă ca fiind nedreaptă și vrea să o 
schimbe. A fi adevărat într-o situaţie de nemulțumire 
înseamnă să fim capabili să exprimăm ceea ce simțim 
și ceea ce gândim, verificând și cum se simte celălalt. 
Înseamnă să ne asumăm responsabilitatea fricilor și 
dorințelor noastre. Înseamnă a vrea să ne exprimăm 
mai ales cu scopul de găsi o soluție convenabilă pentru 
amândoi. 


Exemple de răni de abandon și de trădare activate 


Exemplele care urmează ne vor ajuta să facem 
diferenţa între comportamentele influențate de ego, 
adică când o persoană îți pune o mască și 
comportamentele atunci când rămâne centrată, deci în 
inimă. Vom explica cum în aceeași situaţie se poate să 
simţim o rană fără să lăsăm masca să se activeze, ceea 
ce va contribui la vindecarea rănii. 

Explicând cum să-i vorbești ego-ului voi folosi în 
continuare numele de Mouchette și Canta, pe care te 
rog să le înlocuiești cu numele pe care l-ai ales pentru 
ego-ul tău. 


Voi reveni la exemplu din capitolul trei, în legătură cu 
ceea ce păţesc cu fiul meu. Rana mea de trădare a fost 
activată de fiecare investiție într-un proiect al său pe 
care îl lăsa baltă înainte să reușească. Această rană 
este ușor de recunoscut pentru că resimțim o furie 
puternică, imposibil de ignorat și acuzăm persoana de 
sex opus. 


De fiecare dată mi se părea prea dureros și îmi 
promiteam să nu-l mai ajut în felul acesta niciodată. 
Îmi spuneam: Chiar dacă mă roagă în genunchi, nu mă 
voi mai lăsa. Prefer să fiu judecată oricum decăt să mă 
pun din nou într-o situație care-mi provoacă atâta 
decepție, furie și durere. 


Trece ceva timp și iată-l din nou implicat într-un 
proiect care pare atât de entuziasmant și de 
promițător încât îmi spun: De ce nu? Poate că s-a 
schimbat și de data asta va merge până la capăt, nu va 
mai abandona înainte de a intra pe linia de succes. 


Așa cum poţi observa aveam multe așteptări în această 
situaţie. Am menţionat mai devreme că m-am decis să- 
| ajut în proiectul lui actual și că de data asta intenţia 
mea este alta. Am realizat de mult timp că fiul meu 
este prezent în viața mea pentru a mă ajuta să-mi 
vindec rana de trădare, dar nu reușeam. Voi şti că este 
realmente cazul în ziua în care nu voi mai avea 
așteptări de la el. Asta nu înseamnă că nu doresc ca 

proiectul să-i reușească și să aibă succes, dar în același 
timp vreau să fiu capabilă să fiu bine și să nu mă înfurii 
dacă într-o bună zi va veni să-mi spună că iar o lasă 
baltă. Fiecare investiție pe care am făcut-o pentru el a 
fost propria MEA alegere. Nimeni nu m-a obligat. Este 
deci treaba mea să-mi asum decizia de a-mi ajuta fiul, 
de a-l susține într-unul din visele sale şi asta nu 
înseamnă neapărat că el va reuși și-mi va îndeplini 
așteptările. Mi-a luat câțiva ani până să pot să-mi 
recunosc că sunt conștientă că aceste situaţii de 
trădare sunt atât de dureroase mai ales pentru că-mi 
ating rana de abandon. De fiecare dată când mi-a făcut 
promisiuni pe care le încălca mă simțeam nu doar 
trădată, ci și abandonată ca mamă. 


Din cauza măștii și ego-ului meu, îmi spuneam: Cred că 
dacă m-ar iubi măcar puțin, ar face un pic de efort 
pentru a-și respecta promisiunile. Ştie cât de mult m-ar 
bucura asta. Cum poţi să te porți astfel cu cineva pe 
care îl iubeşti? 


Recunoști ceea ce Mouchette îmi spunea, nu-i așa? EU 
n-aș face niciodată așa. Mai ales mamei mele, care a 
făcut totul ca să mă ajute. Ce ingrat! E lipsit de inimă! 


A avea inimă, la rândul meu, este să recunosc că fiul 
meu este așa cum este. Trece de la un proiect la altul. 
Este un inventator care are tot timpul noi idei și așa a 
fost întotdeauna. Știu că oricine se poate schimba dacă 
vrea. În același timp însă, nimeni nu poate decide în 
locul altcuiva. 


Fiul meu suferă de o rană de trădare la fel de 
importantă ca a mea și atât timp cât nu va accepta că 

mă trădează, nimic nu se va schimba pentru el. El 
singur poate reuși. În ceea ce mă privește va trebui să 
mă ocup de propria mea rană și să admit faptul că în 
multe situaţii și el s-a simţit trădat de 
comportamentele mele. 


A-și asculta inima înseamnă să-ţi aminteşști triunghiul 
vieţii, ceea ce ne aduce la propriile responsabilităţi. 
Fiind responsabilă, accept faptul că investind din nou, 
îmi asum riscul că dacă speranţele mele vor fi din nou 
înșelate, asta face parte din consecințele asumate ale 
deciziilor mele. Astfel nu voi avea emoții, nu mă voi 
înfuria. Nu-mi voi acuza fiul și nici nu mă voi acuza pe 
mine de a fi fost naivă să-l ajut din nou, cu toate că îmi 
propusesem să n-o mai fac. În trecut când mă acuzam, 
sufeream din cauza propriei trădări. Nu-mi 
respectasem promisiunea, exact ca fiul meu. 


lată deci ce-i răspund lui Mouchette când revine să mă 
facă să mă îndoiesc de mine sau de fiul meu. Înţeleg 
ce-mi spui, Mouchette. Știu că încerci să mă ajuţi ca să 
nu mai sufăr şi că nu ești de acord cu faptul că-mi ajut 
din nou fiul, în ciuda faptului că am fost deseori 
decepționată. Îţi mulțumesc de a dori să mă ajuţi şi îţi 
recunosc bunele intenții. Eu însă vreau să fiu capabilă 
să-l ajut fără să am așteptări şi mai ales să învăţ să mă 
accept și să-l accept pe fiul meu chiar dacă lucrurile nu 
se petrec cum aș vrea eu. 


Vreau să rămân în contact cu bunele mele intenţii și nu 
cu rezultatele care decurg din ele. Și mai ales, nu-ţi fă 
griji pentru mine, pentru că știu că sunt capabilă să-mi 
asum consecinţele deciziei mele. 

Această experiență m-a ajutat să văd că rana de 
trădare ascunde o mare disperare. Din cauza asta 
încercăm să controlăm totul, crezând că acest control 
ne va aduce speranţă. De acum știu că dacă controlez 
mai puţin am mai multă încredere în viață. Înainte mă 
hrăneam cu speranţe false. 


-0e. 


lată un alt exemplu de trădare între un tată și fiica sa, 
pe care o voi numi Lucie. După ce a făcut mari eforturi 
pentru a economisi banii necesari studiilor fiicei sale, 
află că aceasta este îndrăgostită de un african. Când îl 
invită acasă să-l prezinte părinţilor, tatăl e furios. Nu 
poate accepta faptul că fiica sa are o relație cu cineva 
care — după părerea sa — n-are nici un viitor în Franţa. 
Cu toate încercările sale de a o convinge, lucie 
continuă să se vadă pe ascuns cu iubitul ei. 


Într-o zi Lucie anunţă că vrea să se căsătorească și să se 
mute în Africa. Tatăl, negru de furie îi spune: Dacă te 
măriţi cu el, poți fi sigură că eu şi mama ta nu vom veni 
la nuntă. şi în plus nu te voi mai considera fiica mea şi 
nu o să mai vreau să te văd niciodată. 


Lucie s-a măritat şi a plecat în Africa. Am întâlnit-o în 
cadrul unui atelier, în Reunion, la douăzeci și cinci de 
ani după ce plecase din Franța. Nu și-a mai revăzut 
părinţii de atunci, iar cei trei copii ai săi nu-și 
cunoscuseră bunicii. Lucie suferea mult, dar vroia să-i 
țină piept tatălui său, care nici el nu ceda. Putem să 
recunoaștem ușor rănile lor de trădare și măştile de 
controlant pe care și le-au pus. Pe când participa la 
atelierul despre răni, Lucie nu putea concepe că tatăl 

său se simţea trădat. Cu toate astea, când o relație de 
dragoste se desface din cauza unei crize de furie, este 
o indicație clară a unei răni de trădare importante. 
Doar controlantul poate avea forța să de a rezista atâta 
timp, vrând să câștige cu orice preț și sperând că 
celălalt va face pasul de a-și cere scuze. 


Când am întrebat-o pe Lucie: Cum crezi că s-a simțit 
tatăl tău când fiica lui adorată, pentru care a făcut 
atâtea sacrificii ca să-i plătească studii foarte avansate 
în speranţa unei cariere de succes, a decis să renunţe la 
ele pentru a-și urma soţul. Cum s-a simţit când fiica lui 
adorată, pe care o vedea măritată cu cineva cu o 
carieră asemănătoare, face exact contrariul, fără să-i 
pese. Poţi să-ţi imaginezi cât de trădat s-a simţit de 
tine, cât de neiubit. Controlantul se simte iubit doar 
când celălalt răspunde așteptărilor sale. Nu știe să facă 
diferența între „a plăcea” și „a iubi”. 


Lucie a început să plângă în hohote. A putut să simtă 
cu adevărat că tatăl său suferă de douăzeci și cinci de 
ani la fel de mult ca ea. Și-a amintit chiar că tatăl ei a 
fost întotdeauna rasist. Nu-și dăduse seama că pentru 
a-ţi sfida tatăl și pentru a-i verifica nivelul de iubire s-a 
îndrăgostit de un bărbat de culoare. lată ce ar trebui 
să-i spună Lucie lui Canta atunci când acesta încearcă 
să o convingă să nu facă ea primul pas spre împăcare 
deoarece tatăl ei este vinovat de situaţia creată: Știi 
Canta, de douăzeci și cinci de ani te aud spunându-mi 
asta și am fost de acord cu tine până acum. Știu că 
intenţia ta e bună, că tu crezi că dacă nu-mi voi 
revedea tatăl voi fi la adăpost de noi suferinţe. Ai 

dreptate, s-ar putea ca demersul meu de a-l revedea să 
nu-mi aducă ceea ce aștept. 


Dar știu că nu mai pot continua așa, pentru că sufăr în 
alt fel. Am realizat că eu și tatăl meu avem amândoi 
rana de trădare şi vreau să trăiesc experiența de a mă 
împăca cu el. Sunt gata să-mi asum toate consecinţele, 
deci n-ai de ce să te îngrijorezi. Îţi cer doar să mă 
observi și să mă lași să trăiesc această experiență. E 
rândul meu acum, tu ai făcut destule în toţi acești ani şi 
îți mulțumesc. 


Lucie mi-a vorbit și de rănile de respingere și de 
nedreptate pe care le trăia cu mama ei. Îşi vorbeau la 
telefon pe ascuns, de câteva ori pe an. Lucie ar fi vrut 
ca mama sa să fie mai puternică şi să se impună, 
spunându-i soțului cât de mult îşi dorește să-și vadă 
nepoții. A fost capabilă, pe parcursul conversaţiei, să-și 
dea seama de durerea mamei sale căreia îi era prea 
frică să se confrunte cu soțul ei. A trebuit să 
recunoască că și ea se teme de furia tatălui său și că de 
aceea dorea ca mama ei să intervină. Cum aceasta se 
simţea incapabilă să o facă, Lucie s-a simţit respinsă de 
către ea și mi-a spus: Nu însemn mare lucru dacă 
propria mea mamă nu e capabilă să-mi ţină partea. EU 
n-aş face niciodată asta fiicei mele. Astea sunt 
cuvintele ego-ului ei. 


lată ce trebuie să-i spună lui Canta când acesta 
încearcă să o convingă că e lipsită de valoare și vrea să 
o împiedice să se împace, pentru a continua să-şi acuze 
mama. Înţeleg ce-mi spui Canta și știu că vrei să mă 
protejezi. Sigur că mi-aş fi dorit ca mama să-mi ţină 

parte și să poată să-l înfrunte pe tata. Știu acum că nu 
poate, așa cum nici eu nu am putut timp de douăzeci și 
cinci de ani. Vreau să pot să accept această teamă la 
mine, ca pe urmă să o pot accepta și la ea. Știu că nu 
ești de acord cu ce-ţi spun, dar te asigur că mă simt 
suficient de puternică pentru a face față părinţilor pe 
viitor. Știu că tu ai întotdeauna intenţia să mă ajuţi. 
Acum asta nu mă mai ajută, vreau să experimentez 
altceva. Îți mulțumesc pentru ajutor. Nu mai trebuie să 
te preocupi de situația asta. La sfârșitul atelierului 
Lucie era decisă să vorbească cu părinţii ei, mai ales cu 
tatăl. Dorea să-i anunţe că va veni să-i vadă, pentru că 
nu mai putea suporta. Am revăzut-o pe Lucie câțiva ani 
mai târziu cu ocazia unei vizite de a ei în Franţa. Era 
extrem de fericită că se împăcase cu părinţii, care-și 
doriseră asta la fel de tare ca ea, dar au fost incapabili 
să facă primul pas. Lucie nu mai era supărată pe 
părinţi, nici pe ea însăși, simţea multă compasiune și 
din cauza asta reîntâlnirea a fost foarte plăcută. 


Ce păcat să suferi atât de mult un timp îndelungat! 
Așteptăm de multe ori să atingem limita suferinţei 
pentru a lua atitudine și a ne urma inima. Nu uita că 
Prima persoană care decide să acţioneze și să facă 
primul pas spre împăcare este cea mai inteligentă. 
inteligența înseamnă să conștientizezi că fericirea 
este mai importantă decât orice teamă. 


„9. 


Următorul exemplu explică trădarea şi abandonul într- 
o relaţie amoroasă. O femeie, pe care o voi numi 
Emilie, a avut mai multe relaţii amoroase şi două 

căsătorii. La fiecare separare ea întreabă acelaşi lucru: 
De ce atrag eu bărbaţi care mă părăsesc când ei 
descoperă că am un caracter prea puternic pentru ei? 


Putem cu uşurinţă să recunoaştem ego-ul ei care vrea 
să o facă să creadă că nu este vina ei şi că toţi aceşti 
bărbaţi sunt prea slabi. Ea trăieşte deci abandon după 
abandon din cauza măştii sale de controlant dar crede 
că s-a înşelat asupra bărbaţilor pe care i-a ales. Cel mai 
fericit este Canta, care se crede important şi puternic şi 
şopteşte către Emillie: Încă o dovadă că eşti puternică. 
Aceşti bărbaţi, oare când se vor trezi ? Oare există 
bărbaţi care să se ridice la înălţimea ta > 


Atât timp cât Emilie nu va vrea să admită cu 
responsabilitate că acele comportamente ale 
partenerilor săi nu sunt de fapt decât reflectări ale 
propriilor ei comportamente, ea nu va putea obţine 
schimbări în relaţiile sale de cuplu. Pentru a ajunge la 
asta, va trebui să schimbe direcţia. 


Un mod excelent de a descoperi că ea nu se acceptă pe 
sine este de a observa comportamentele bărbaţilor din 
viaţa ei, utilizând tehnica oglinzii explicată în ultimul 
capitol. După spusele ei, ea de fapt nu acceptă 
slăbiciunea bărbaţilor din viaţa sa. Când ea îşi va da 
dreptul să fie vulnerabilă, slabă, fără să se judece sau 
să se critice, va putea avea compasiune pentru un 
partener. Ea va trebui să înveţe să accepte această 
stare mai întâi la ea însăşi. Doar prin acceptare ne 
putem transforma şi putem schimba o situaţie dificilă 
în una agreabilă. 

Îți poţi imagina că la fiecare relaţie care se termină 
printr-un abandon, Canta îi spune lui Emillie: Vezi ? 
Încă o relaţie care a sfârşit în acelaşi mod. Asta pentru 
că nu m-ai ascultat. Nu ai învățat, după atâtea 
experienţe, că nu poţi avea încredere în bărbaţi? Ei se 
cred superiori ferneilor şi cum ar putea trăi cu o femeie 
atât de puternică, cum eşti tu? De ce nu decizi o dată 
pentru totdeauna că iți este mai bine singură şi că nu ai 
nevie de niciun bărbat în viaţa ta? 


Canta nu poate cunoaşte adevăratele nevoi ale lui 
Emillie, care sunt să se iubească şi să se accepte în 
cadrul unei relaţii de cuplu. Ego-ul nu ştie planul de 
viaţă al lui Emillie. El ştie doar ce este înregistrat în 
memoria sa. 


Ego-ui nu ştie să trăiască în momentul prezent, el nu 
cunoaşte decât trecutul. El repetă acelaşi film fără 
încetare. 


lată ce trebuie să-i spună Emilie lui Canta când îi aude 
discursul: Te înţeleg, Canta, că tu crezi că toţi oamenii 
sunt la fel. Ştiu că tu încerci să mă convingi să nu mă 
mai angajez în noi relaţii pentru că vrei să mă protejezi 
de suferinţa de a fi abandonată. Este adevărat că pot 
suferi. Însă nu vreau să trăiesc singur(ă) toată viaţa. 
Vreau să trăiesc o altă experienţă, aceea de a-mi 
schimba atitudinea interioară. 


Pentru a face asta, trebuie să merg într-o altă direcţie 
decât cea care crezi că este cea mai bună pentru mine. 
Am învăţat că relaţiile mele nu merg pentru că nu 

acceptam să fiu vulnerabilă. Nu înţelesesem asta până 
acum şi nu făceam altceva decât să arăt lumii întregi 
ce puternică sunt. Acum, îmi dau seama că pot fi şi 
puternică dar uneori şi vulnerabilă şi că am dreptul să 
fiu în ambele moduri. Asta mă va ajuta să accept că la 
oameni nu întâlneşti doar forţa lor ci şi slăbiciunile lor. 
Ştiu că nu eşti de acord cu decizia mea, dar iţi cer să 
mă laşi să-mi trăiesc propria experienţă, pentru care 
îmi asum toate consecinţele. Nu mai este nevoie să mă 
protejezi pentru că nu mai sufăr. Îţi mulţumesc pentru 
ce ai făcut pentru mine până acum. Ştiu că intenţia ta a 
fost mereu bună şi sinceră. Nu-ţi rămâne acum de 
făcut decât să te odihneşti şi să mă observi. 


Puțin câte puţin, cu fiecare experienţă prin care am 
fost influenţaţi de ego, iar apoi ne-am recentrat, 
devine din ce în ce mai uşor să ne urmăm inima. După 
câteva secunde de reacţie la suferința cauzată de rana 
noastră, respirăm profund şi spunem: Sunt conştient 
de această persoană ori de această situaţie care îmi 
atinge rana de abandon ori de trădare. Îmi permit să 
fiu o fiinţă umană care are încă răni de vindecat. 
Pentru moment, mă simt trădat sau abandonat. Într-o 
zi, acest tip de situaţie nu îmi va mai crea suferinţă. 


Mulțumită modului tău de a-ţi începe vindecarea 
rănilor, vei constata că ce trăieşti nu e nici bine nici 
rău. Este pur şi simplu omeneşte. În loc să te judeci sau 
să-i judeci pe alții, îţi permiţi să ai încă răni 
nevindecate total, ca toţi oamenii. Îţi va fi din ce în ce 

mai uşor să dialoghezi cu ego-ul tău şi să-i împărtăşeşti 
ce trăieşti. 


„9. 


Înainte de a continua, îţi sugerez să faci acelaşi lucru ca 
şi la rănile din capitolul precedent. Timp de câteva zile, 
notează fiecare situaţie în care porţi măştile tale de 
dependent şi de controlant când rănile tale de 
abandon şi de trădare sunt activate. Asta te va ajuta să 
devii mai conştient de ceea ce îţi spune ego-ul tău. 
Continuând să practici, îţi va fi din ce în ce mai uşor să 
dialoghezi cu el. În timp, vei simţi diferenţa între modul 
în care te simţi înainte şi după ce vorbeşti cu ego-ul 
tău. Vei simţi cu adevărat bucuria de a fi capabil să te 
recentrezi. 

După lectura acestui capitol am decis să aplic în viața 
mea următoarele: 

CAPITOLUL ŞAPTE 
Rana de wmilire 


Înainte de a începe acest capitol, îţi sugerez să reciteşti 
ceea ce am scris despre rana de umilire în cartea mea 
„Cele 5 răni care ne împiedică să fim noi înşine”. 
(Această carte este publicată în limba română la 
Editura Ascendent —www.edituraascendent.ro ) 


Rana de umilire este singura rană care nu este 
prezentă la toată lumea. Este posibil să te simţi adesea 
umilit, dar îţi reamintesc să nu acorzi o mare 
importanţă cuvântului „umilit”. Este o mare diferenţă 
între a trăi pur şi simplu sentimentul de umilire şi 
durerea produsă de rana de umilire. De exemplu, te 
poţi simţi umilit şi dacă a fost atinsă rana ta de 
respingere. Este important să-ţi observi reacţia ca să 
poţi şti cu certitudine ce rană a fost activată. 


În cazul în care corpul tău fizic nu prezintă nicio 
caracteristică a rănii de umilire, îţi sugerez să-ţi 
conştientizezi sentimentele în situaţiile în care te-ai 
simţit umilit. Asta te va ajuta să verifici ce simţi într-un 
mod mai profund. 


Se întâmplă la fel în cazul fiecărei răni. Multe persoane 
spun că se simt respinse sau abandonate dar 
reacţionează cu comportamente legate de rănile de 
nedreptate sau de trădare. Ele pot deveni mai 
conştiente de ce se întâmplă în interiorul lor pentru 
a-şi da seama care este rana cea mai dureroasă într-o 
anumită situaţie. Apoi este mai uşor de acceptat că 

respingerea sau abandonul se ascundeau în spatele 
respectivei suferinţe. 


Doar acceptând în mod veritabil ceea ce eşti, fiecare 
rană se va diminua puţin câte puţin, 


Dacă, de exemplu, te gândeşti să lucrezi pe rana de 
umilire în timp ce o altă rană te face să suferi foarte 
tare, va dura mai mult şi va fi mai dificil să accepţi cine 
eşti. Acceptarea totală este singurul mod de vindecare 
a rănilor. 


Pentru a rezuma descrierea pe care am făcut-o în 
primul capitol, rana de umilire afectează relaţia cu 
tine, nu cu alţii. Am putut observa că atunci când o 
persoană trăieşte o situaţie prin care este afectată de 
această rană, ea nu încearcă să-i umilească pe ceilalţi. 
Dimpotrivă, ea încearcă să-i apere sau să-i scuze pe 
ceilalţi. 


Totuşi, se întâmplă adesea ca ceilalţi să se simtă umiliţi 
prin comportamentul unei persoane masochiste. De 
exemplu, multe persoane mi-au spus că le era ruşine 
de un părinte datorită greutăţii acestuia sau datorită 
unor comportamente legate de sexualitate. Am 
explicat în capitolul 1 triunghiul vieţii care 
demonstrează că ne purtăm cu noi aşa cum ne purtăm 
cu alţii şi că îi judecăm pe ceilalţi când sunt aşa cum 
suntem şi noi. 

Toate rănile noastre sunt deja prezente la naştere. 
importanţa lor este determinată de evoluţia sufletului 
nostru şi de dominarea ego-ului. Cum însă nu ne 
amintim vieţile anterioare, este dificil să cunoaştem 
nivelul de evoluţie. Doar trăind diverse experienţe 
putem deveni conştienţi de ceea ce ne rămâne de 
făcut în prezent. 


Persoanele care suferă de rana de umilire, se cred 
observate de o putere superioară, se simt adesea 
vinovate, mai ales în plan fizic. Li se întâmplă astfel 
pentru că pentru a-şi vindeca rana, ele trebuie să 
înveţe să-şi dea dreptul de a fi ființe umane, să-şi 
utilizeze cele cinci simţuri şi mai ales să se bucure de 
ele. Cum ego-ul este convins că asta nu este bine, că 
nu este spiritual, o astfel de persoană este pusă în faţa 
unei dileme. 


Principala caracteristică a fizicului masochistului este 
rotunjimea corpului. Persoane care suferă de o rană de 
umilire foarte profundă, au un corp cu rotunjimi 
pronunţate încă de la o vârstă timpurie. Ei cred despre 
ei că îşi permit să fie senzuali pentru că se îmbracă 
seducător, mănâncă bine, au o sexualitate activă. Dar 
în interiorul lor se simt vinovaţi mai ales faţă de 
Dumnezeu şi că iubesc prea mult lucrurile materiale 
ale acestei lumi. 


Asta explică de ce rana de umilire este trăită mai ales 
în relaţia cu propria persoană. De pildă, dacă cineva 
face o remarcă maliţioasă la adresa unui masochist 
referitor la modul lui de a mânca, de a se îmbrăca sau 
referitor la greutate, masochistul va roşi, va râde de el 

însuşi şi adesea chiar va fi de acord cu remarca pe care 
a primit-o. Judecăţile pe care le face la adresa sa sunt 
motivate prin ruşine. 


Dacă îi va riposta persoanei care a făcut o remarcă 
nepotrivită, asta se întâmplă pentru că o altă rană a 
fost activată în acelaşi timp. Dacă s-a activat rana de 
nedreptate, persoana va spune că nu este corect şi că 
ea nu ar face niciodată o asemenea remarcă. Dacă 
rana de trădare este activată, persoana ar putea 
spune: ce, tu te crezi perfect(ă)? subliniind 
imperfecţiunile celuilalt. Rana de abandon o va 
determina pe persoană să plângă, iar dacă rana de 
respingere a fost atinsă, persoana se va preface că nu a 
fost afectată sau că nu s-a întâmplat nimic. 


A fi o persoană spirituală 


Ce este cel mai important pentru o persoană cu rana 
de umilire este relaţia cu Dumnezeu. Persoanele cu 
rană de umilire sunt profund spirituale şi vor să fie 
demne în faţa lui Dumnezeu. Ele au impresia că 
Dumnezeu le observă în permanenţă, se simt 
supravegheate indiferent ce fac sau spun. Au impresia 
că nu sunt suficient de spirituale. Precizez că pentru 
aceste persoane, relaţia cu Dumnezeu nu are neapărat 
de-a face cu religia. Teama de o autoritate divină vine 
din situaţiile de viaţă nerezolvate în vieţile anterioare. 


Dacă te recunoşti în aceste descrieri, îţi sugerez să-ţi 
modifici definiţia pe care o dai pentru persoana 
spirituală. A vrea să fii mereu demn, generos şi 
serviabil duce la dezvoltarea ego-ului. În loc să continui 

astfel, îți sugerez să devii conştient că a fi mereu în 
serviciul altora nu este neapărat calea pentru a deveni 
demn în faţa lui Dumnezeu. Pentru că Dumnezeu nu 
vrea decât să fii fericit, iar partea ta masochistă te face 
să uiţi de nevoile tale sau să le ignori, atunci când te 
ocupi în principal de nevoile altora. 


O astfel de persoană este obişnuită cu laudele 
celorlalţi pe care-i ajută. 


O persoană masochistă primeşte multe laude de la 


anturaj. Ea crede că prin aceste laude aude vocea lui 
Dumnezeu care o binecuvântează. 


A fi demn de Dumnezeu este o creaţie a ego-ului. 
Aminteşte-ţi că este vorba de o energie creatoare şi nu 
de un personaj care te observă permanent şi defineşte 
ce e bine şi rău. Noţiunile de bine şi de rău sunt 
inventate de om şi nu sunt divine. În realitate, nu 
există decât experinţa prin care trecem. 


Dumnezeul tău interior vrea să-ţi recunoşti imensa ta 
capacitate de a crea ce este inteligent pentru tine şi să 
recunoşti toate exprimările lui Dumnezeu pretutindeni. 
A crede că tu ştii ce este mai bine pentru alţii îţi 
alimentează ego-ul. Nimeni nu este născut pentru a 
aranja vieţile altora. Dacă poţi şi vrei să ajuţi o 
persoană, fă acest lucru doar dacă persoana ţi-a cerut 
ajutorul. Atunci când ajuţi pe cineva, este nevoie să nu 

uiţi de propriile nevoi şi să conştientizezi ce anume 
înveţi din respectiva experienţă. 


Frica de a fi liber 


Întrucât frica de a fi liber este cea mai mare la 
masochist, el se pune la dispoziţia semenilor pentru 
a-i ajuta, astfel încât să fie mereu ocupat. Pe deo 
parte, dacă nu face asta el va resimţi culpabilitate, iar 
pe de altă parte se asigură că-i va lipsi libertatea. 


Atitudinea de a se crede indispensabil altora este 
nefastă în sensul că ea încurajează ego-ul să se 
dezvolte şi să se creadă foarte important. Persoana 
care suferă de rana de umilire pare a fi în general 
discretă însă ascunde foarte bine latura sa orgolioasă şi 
sentimentele sale de superioritate față de ceilalţi. Ea 
dă adesea impresia că-i infantilizează pe ceilalţi, dorind 
să facă totul pentru ei sau în locul lor. 


Fiind adesea foarte ocupat să rezolve problemele 
anturajului, el ajunge frecvent să nu mai aibă timp nici 
să gătească pentru el însuşi. Dar se asigură că are ceva 
de ronţăit sau mănâncă orice când are câteva secunde 
libere. Simţindu-se mereu vinovat pentru că ajunge în 
situaţia asta, continuă să se îngraşe. 


Adesea masochistul nu consideră că se hrăneşte în 
exces dacă mănâncă diverse lucruri de mai multe ori 
pe zi în loc să ia o masă completă. El îşi spune sieşi sau 
altora: Nu înțeleg de ce mă îngraş pentru că nu am 
impresia că mănânc mai mult decât alţii. Totuşi, el ştie 

în sinea sa că îşi ascultă prea puţin propriile nevoi, atât 
de ordin fizic cât şi psihologic. 


Din modul în care oamenii îl privesc, îşi poate da 
seama ce cred aceştia despre corpul lui. El se simte 
umilit şi se judecă, iar ceilalţi nu fac altceva decât să-i 
confirme ceea ce el crede despre sine. 


Dacă aceste situaţii îţi par cunoscute, observă de câte 
ori îţi vorbeşte ego-ul. la-ţi timp şi răspunde-i aşa cum 
ţi-am explicat în această carte. 


Când culpabilitatea ta se manifestă ca urmare a unui 
exces legat de unul din simţuri, fie că e vorba de hrană 
sau sex, spune-i ego-ului tău aşa: . Știu, Canta, că am 
abuzat de simţurile mele. Tu ai dreptate, dar iţi 
amintesc că este aşa pentru că ai vrut prea mult să mă 
controlez. Sunt o persoană senzuală şi scopul meu în 
viaţă este să învăţ să îmi gestionez simţurile 
îndeplinindu-mi în acelaşi timp nevoile. 


Vor fi şi situaţii în care voi fi debordant, dar iţi cer să 
mă laşi să învăţ singur cum să mă opresc. Ştiu că pot 
exista consecinţe dezagreabile dar mă simt capabil să 
mi le asum. Îţi mulțumesc pentru ajutorul pe care ai 
vrut să mi-l dai. Acum, vreau să mă ajut singur. 


Lentoarea masochistului 


Se întâmplă frecvent ca oamenii care suferă de rana de 
umilire să se judece că sunt prea lenți. 


Unii din ei mi-au dezvăluit că lentoarea este un mod, 
adesea inconştient, prin care ei îşi dau mai mult timp 

de a se bucura de simţurile lor. Ei trebuie să-şi dea 
dreptul de a utiliza acest mod până când îşi vor da 
seama că uneori este foarte bine să-ţi iei mai mult timp 
şi că alteori nu este necesar să faci asta. Aminteşte-ţi 
că timpul îţi aparţine şi că tu singur poţi decide cum îl 
foloseşti. 


Exemplu de rană de umilinţă activată 


lată un exemplu de comportament influenţat de ego, 
deci când persoana îşi pune masca, urmat de un 
comportament al aceleiaşi persoane atunci când ea 
este centrată şi îşi urmează inima. Va fi explicat cum 
într-o aceeaşi situaţie este posibil să simţi o rană fără 
să laşi masca să preia controlul, aceasta aducând 
vindecare. 


Să ne imaginăm povestea Monicăi, căsătorită de mulţi 
ani cu Alain, un bărbat şarmant. Ei au numeroşi 
prieteni şi multe activităţi sociale. În timpul seratelor 
între prieteni, Alain se ocupă mereu de femeile 
prezente şi nu se jenează să flirteze cu ele în fața soţiei 
lui. El crede că această atitudine este acceptabilă şi de 
aceea nu îşi ascunde în faţa soţiei latura sa de 
seducător. Ea face să pară că nu o deranjează spunând 
ceva de genul: Prefer să acţioneze astfel în faţa mea 
decât pe ascuns. Cel puţin, ştiu la ce să mă aştept! 


Totuşi, după una din aceste seri, ea mi-a povestit că 
i-ar fi plăcut ca soţul ei să danseze cu ea măcar un 
dans. Când ea i-a spus asta, el i-a răspuns.: Nu vreau să 
dansez cu tine pentru că eşti prea grasă. Dacă vrei să 
dansăm, va trebui să slăbeşti. 

Îmi pot imagina reacţia femeilor citind asta. indignare. 
Este exact ce a simţit Monica. S-a simţit rău, dar a fost 
de acord că greutatea sa o făcea nedemnă de a dansa 
cu soţul ei, căruia îi plăceau femeile mai slabe. 


Atitudinea soțului ei putea declanşa şi alte răni decât 
cea de umilinţă. În acest caz, Monica ştie că este masca 
sa de masochist care a preluat controlul prin cuvintele 
lui Canta care spune: Are dreptate, sunt prea grasă. 
Sunt norocoasă că a acceptat să mă însoțească la 
serată. Pariez că celelalte femei se întreabă ce face el 
cu mine. Cred că ele cred că el nici nu vrea să mai 
facem dragoste. El are dreptate să mă considere 
dezgustătoare. O merit, nu am pic de voinţă, mănânc 
prea mult, îmi plac prea mult dulciurile. 


Mi-am spus adesea că voi slăbi dar nu am reuşit. Pe de 
altă parte, ştiu că dacă aș fi slăbit aş fi fost mai 
atrăgătoare pentru alţi bărbaţi. Fiind măritată, faptul 
că sunt grasă cel puţin mă ajută să rămân fidelă 
soţului meu. Este aşa dificil să decid ce vreau. Faptul că 
sunt grasă mă ajută să-mi controlez viaţa sexuală dar 
în același timp corpul meu este dezgustător pentru 
toată lumea, inclusiv pentru mine. 


Dacă te recunoşti în acest gen de situaţie, iată ce i-ai 
putea răspunde vocii care te face să suferi, în loc să 
continui să o întreţii şi să o crezi: /ată-te din nou, 
Canta. Ştiu că tu vrei să mă ajuţi spunându-mi că nu 
este normal să fii dezirabil când eşti gras. Totuşi, chiar 
dacă este adevărat că vreau să slăbesc, vreau inainte 
de toate să trăiesc experienţa de a mă simţi frumoasă 
şi de a experimenta o viață sexuală satisfăcătoare 

chiar dacă am un surplus de greutate. În ceea ce-l 
priveşte pe soţul meu, el reflectă ceea ce cred eu 
despre mine. Știu că dacă eu îmi voi da dreptul să fiu 
senzuală, el mă va găsi la rândul lui, atractivă. 


Să ştii că acum mă simt capabilă să trăiesc cu această 
greutate și sunt pregătită să-mi asum consecinţele 
faptului de a fi senzuală. Te rog nu te îngrijora pentru 
mine şi îşi mulţumesc că ai vrut să mă ajuţi în toţi 
aceşti ani. Este acum rândul meu să mă ocup de mine. 


„9 


Puţin câte puţin, devine din ce în ce mai uşor să ne 
recentrăm şi să ne ascultăm inima. Învăţăm să trăim 
din ce în ce mai bine situaţii ca cele menţionate pe 
parcursul cărţii, observându-le. După fiecare câteva 
minute de reacţie la suferință cauzată de rănile 
noastre, putem să respirăm adânc şi să spunem: Îmi 
dau seama că această persoană sau această situaţie 
atinge rana mea de umilinţă. Îmi permit să fiu o fiinţă 
omenească ce are încă răni de vindecat. Pentru 
moment, mă simt umilit(ă). Într-o bună zi, acest tip de 
situaţie nu mă va mai face să sufăr. 


Acest mod de a gestiona o rană indică faptul că tu 
observi ce trăieşti, ceva care nu este nici bine nici rău, 
ci doar face parte din viaţă. În loc să te judeci şi să te 
critici, îţi permiţi să ai răni nevindecate pentru 
moment, ceea ce este o mare dovadă de iubire pentru 
tine. 

Înainte de a trece la capitolul următor, îţi sugerez să 
faci acelaşi lucru indicat în capitolele precedente, adică 
să-ţi iei câteva zile în care să notezi ori de câte ori rana 
ta de umilinţă este activată şi te împinge să foloseşti 
masca masochistului. Asta te va face mai conştient cu 
privire la ceea ce îţi spune egou-ul tău. Apoi, notează 
ce decizi să-i răspunzi. Cu această practică, îţi va deveni 
din ce în ce mai uşor să dialoghezi cu ego-ul tău. Vei 
observa diferenţele între cum te simţi înainte şi după 
ce ai dialogat cu ego-ul. Vei simţi cu siguranţă şi 
bucuria de a fi capabil(ă) să te recentrezi. 


 —. HU 0 oa... - 

După lectura acestui capitol iată ce decid să pun în 
practică în viaţa mea: 

CAPITOLUL OPT 
4 A 


lată o întrebare care o pun adesea persoanele care se 
interesează de rănile lor. Am menţionat adesea că 
faptul de a şti cu exactitate care rană este cauza unei 
anumite dificultăţi creşte considerabil şansele de a 
regla acea dificultate în mod mai rapid. Totuşi, nu este 
întotdeauna simplu acest lucru, este nevoie de practică 
şi nu devenim experţi doar prin teorie. Doar după ce 
am experimentat o anume metodă sau o tehnică şi 
după ce repetăm această tehnică o putem integra şi ea 
devine o a doua natură. De exemplu, dacă ai învăţat 
deja să dansezi cha-cha-cha, ştii că nu doar prin faptul 
că ai învăţat paşii reuşeşti acum să dansezi cu uşurinţă. 
Doar după ce ai dansat şi ai practicat de mai multe ori 
ai ajuns acum să nu te mai gândeşti la ordinea paşilor. 
Atât timp cât asculţi ritmul muzicii, picioarele tale par 
că dansează fără ca tu să le spui ce să facă. Este la fel şi 
cu privire la modul de recunoaştere a rănilor. Cel mai 
bun mijloc este să înveţi să aplici o tehnică. În cele ce 
urmează vei explora o anumită problemă punându-ţi 
anumite întrebări. 


Prima etapă — recunoaşterea ego-ului 


Bazându-te pe informaţiile din capitolul trei vei putea 
cu uşurinţă să recunoşti când ego-ul tău a preluat 
controlul, de asemenea, aminteşte-ţi că ori de câte ori 
te judeci sau îi judeci pe alţii, ori atunci când te 

gândeşti la trecut sau la viitor simțind o stare oarecare 
de rău - frică, nerăbdare, vinovăţie, indecizie, îndoială, 
furie etc, ego-ul a preluat controlul. 


De pildă, în timp ce scriu cartea aceasta, mai multe 
treburi necesită să fie făcute în casă. Când planific 
aceste treburi simțind bucuria de a şti că atunci când le 
voi finaliza totul va fi agreabil şi plăcut, sunt eu însămi, 
îmi ascult nevoia mea de frumuseţe. Îmi planific 
viitorul dar întrucât nu simt nicio stare neplăcută, ştiu 
că ego-ul nu este amestecat în respectiva decizie. 


Dimpotrivă, dacă aş face renovări ca să-i impresionez 
pe alţii, acesta ar fi un semn că eu caut de fapt 
recunoaştere. Ego-ul crede că el este casa, bunurile, 
banii şi tot ceea ce cineva poate poseda din punct de 
vedere material. Cu cât cineva se identifică mai mult cu 
aceste bunuri, cu atât mai mult se va teme că îi vor 
lipsi. 


Dacă nu ştii sigur dacă ego-ul este la conducere, 
întreabă-te „în această situaţie mă simt în pace, fericit, 
satisfăcut sau resimt o anumită stare neplăcută,, 


ATENŢIE: este o diferenţă între activitatea ego-ului şi 
activitatea mentală. Se poate întâmpla să ai multe 
lucruri de planificat şi să fie nevoie să reflectezi mult. 
Poţi chiar ca la un moment dat să te simţ 
supraîncărcat. Dacă nu resimţi frică sau rău interior 
constată acest lucru. Într-o astfel de situaţie este de 
ajuns să faci o pauză, să te implici într-o activitate care 
nu implică efort mental. Eu de pildă gătesc o nouă 
reţetă sau citesc un roman. O meditaţie poate, de 
asemenea, să fie foarte utilă cu condiţia să fii deja 

obişnuit să o faci, altminteri rişti să nu reuşeşti să-ţi 
calmezi mintea. 


A doua etapă — descoperirea emoţiilor resimţite 


Întrebările continuă: 
e Cesimtîn această situație? 
e Unde se situează emoţiile în corpul meu? 


e Deceanumeîmieste frică? 


Nu te poţi ocupa de vindecarea unei stări de rău dacă 
nu eşti conştient de modul cum simţi această stare de 
rău. 


Ştiu, din experienţă, că cea mai mare parte a 
oamenilor au o dificultate în a răspunde la aceste 
întrebări. Sunt rari cei care au învăţat să simtă ce se 
petrece în interiorul lor. Majoritatea părinţilor nu şi-au 
putut învăţa copiii să aibă această cunoaştere căci nici 
ei nu au ştiut cum să facă acest lucru - să-şi observe 
trăirile. 


lată o listă extrasă din atelierul „Cum să-ţi dezvolţi 
capacitatea de a simţi” oferit de Școala Ascultă-ţi 
Corpul. Ea te va ajuta să descoperi cum te simţi. 


Îți sugerez să citeşti lent pentru a descoperi emoțiile 
resimţite într-o anumită situaţie neplăcută. Cu cât mai 
profund vei merge spre interiorul tău cu atât vei mări 

şansele vindecării. Practicând acest exerciţiu regulat, în 
scurt timp vei regăsi răspunsuri din ce în ce mai rapid şi 
fără să te mai ajuţi de listă. 


Îşi sugerez să o citeşti foarte lent dacă vrei să 
descoperi emoţiile resimţite într-o situaţie dureroasă. 


ante [incoge  |sab 
rue 


angoasat 


O DI 


bulversat 


contrariat îngrijorat 
teranat 
dezamăgit disperat 


stânjenit 


înfricoşat 

dormit |enemat 
epurare lume 
emenunt [op jobs 
DI PO PI 
husa mâmios [erat 
ratat [inot |neriaster 


indiferent 


înlănţuit 


indignat 


inocent nesatisfăcut 


insera Ținstebi [imuni 
PI PI PI 
ereu Îneteter  |ampiees | 
net [nene nu 
panica |poratzat [ere 
nevotat rupt Îmuear | 


168 


Vindecarea celor 5 răni 


suferind 


Cuvintele care urmează descriu reacţii la ceva sau la 
cineva şi care disimulează un sentiment mult mai 
profund: 


Diminuat __ |bomnat [sat 
manat [sucar 


rit 
intimida 
hudecat teze Îmetrare 

ae Ridiculizat 
aa [met [rose 
[7 INI II 


Determinarea emoţiilor resimţite îţi va permite să 
descoperi cu uşurinţă de ce anume îţi este frică pentru 
tine. 


Nu ne este niciodată teamă pentru alţii. Noi ne 
gândim că ne este teamă de ce li s-ar putea întâmpla 


celor dragi însă în realitate ne este teamă de 
repercusiunile asupra noastră. 


Este important să fii conştient că frica aparţine ego- 
ului tău şi nu ființei tale, cu excepţia unei frici reale 
care este necesară pentru a face faţă unui pericol 
prezent. Dacă nu reuşeşti să-ţi dai seama de ce anume 
îţi este frică, nu te forţa să afli. Pur şi simplu lasă să fie 
ce este. 


Poţi, în diverse momente, să îţi pui întrebarea „de ce 
anume îmi este frică pentru mine în această situaţie?” 
Dacă răspunsul nu vine imediat înseamnă că nu eşti 
pregătit să îl afli. Îţi sugerez să nu forţezi lucrurile. 

Cere-i mai degrabă Dumnezeului tău interior să te 
ajute şi este foarte probabil ca răspunsul să vină 
spontan puțin mai târziu sau în una din zilele viitoare. 
Uneori, răspunsul se poate manifesta chiar sub forma 
unei întrebări: „Este oare posibil să-mi fie frică de... “P 


A treia etapă — judecăţi, acuzaţii, reacţie 
Ce anume judec sau acuz în această situaţie? 


Când te judeci că trăieşti foarte mult în teamă, această 
judecată este cauzată de reacţia la rana de respingere 
şi/sau de abandon. Când te judeci că trăieşti în ruşine 
este o reacţie la rana de umilire. 


Când acuzi o persoană de sex opus şi trăieşti furie, este 
vorba de rana de trădare şi masca de controlant este 
implicată. Reacţia ta de furie sau revoltă poate fi 
exteriorizată sau reţinută în interior. Totuşi, chiar dacă 
furia este reţinută şi tu faci planuri de răzbunare sau 
laşi confruntarea pentru o altă dată, durerea este cea 
care este important de luat în calcul. Faptul de a te 
reţine crează mai multă suferinţă interioară şi 
problema riscă să ia amploare pe măsură ce amâni să 
te exprimi. 


Dacă te acuzi cu furie pe tine sau o persoană de acelaşi 
sex, e vorba de rana de nedreptate, iar masca de rigid 
este cea care te controlează. Reacţionezi vizibil prin 
justificări sau prin acuzaţii. Reacţia ta poate fi evidentă 
sau poate fi reţinută pe moment şi exprimată mai 
târziu. Chiar dacă te reţii, furia este vizibilă cu uşurinţă 
în gestica ta, în privire, în corp. 

Faptul de a găsi către cine îndrepţi acuzaţiile şi criticile 
te va ajuta să afli care rană este activată. Apoi, 
comportamentul pe care-l utilizezi pentru a te proteja 
de rană este cel care te ajută să descoperi masca pe 
care o foloseşti. În afară de a reciti lista cu emoţii, 
recomand să citeşti de mai multe ori lista cu 
comportamente şi atitudini descrisă în primul capitol 
pentru fiecare dintre răni cât şi explicaţiile adiţionale 
ale capitolelor 5, 6, 7. 


A nu se confunda judecata cu rana 


Revin asupra faptului că este primordial să faci 
diferenţa între judecată şi mască pentru a defini corect 
masca pe care o porţi. 


Să luăm de pildă exemplul lui Renee care are dificultăţi 
cu şeful său. El o ignoră, nu o priveşte când îi vorbeşte. 
Pare să o prefere pe colega să care este foarte drăguță. 
Renee trăieşte din ce în ce mai multe emoţii la locul de 
muncă şi rămâne preocupată chiar şi când ajunge 
acasă. Ea nu se poate împiedica să se gândească 
întruna la ce se întâmplă la birou. 


e Nu înţeleg de ce se poartă aşa cu mine după tot 
ceea ce fac pentru el. 


e Dece îi face complimente doar Suzanei, deşi eu fac 
cel mai adesea treburi pentru el? 


e Dece Suzanne nu-i spune chiar ea că eu merit com- 
plimentele. Ce ipocrită ! Ea îmi spune adesea că se 
simte norocoasă ca sunt colega ei. 

+ În plus, eu sunt mereu cea care rămâne la birou 
peste program când e vreo urgenţă. 


e Credcă voi părăsi acest loc de muncă. M-am umilit 
destul. 


Rene ar putea cu uşurinţă să creadă că aceste situaţii 
ating rana ei de umilință. Deşi consideră situaţia 
umilitoare, în realitate, alte răni sunt activate. 


Să începem cu şeful ei. Întrucât ea nu reacţionează în 
faţa lui şi ţine totul în ea, comportamentele patronului 
activează mai ales rana ei de respingere şi ea îşi poartă 
masca de fugar. Ea se reţine, se închide în ea. Este 
foarte posibil ca ea să nu fie conştientă de judecăţile 
pe care le întreţine în ea însăşi. 


Eu nu sunt frumoasă ca Suzanne. Sunt neatractivă şi e 
firesc să o prefere pe ea. 


e De ce sunt aşa laşă şi nu îi spun lui că mă simt 
rănită de atitudinea sa? 


Lu 


e De un milion de ori mi-am promis să spun „nu 
când el imi cere să fac ceva în timp ce Suzanne este 
la telefon şi se preface că munceşte. De ce nu sunt 
capabilă să-mi ţin promisiunea? Sunt cu adevărat 
nulă. 


Rene se respinge fără încetare. 


Atât timp cât ea nu va fi conştientă de ceea ce trăieşte 
datorită negării prin care ea evită să simtă suferinţa, 
nu va putea să-şi schimbe atitudinea. în plus, ea nu 
poate face față ideii că patronul său ar putea fi 
mulţumit de munca ei şi de aceea el îi trasează sarcini 

importante. Faptul că nu o concediază este încă o 
dovadă a faptului că este mulţumit de munca ei, însă 
ea nu vede asta. 


Forma de respingere pe care ea o trăieşte cu patronul 
său reflectă ceea ce a trăit cu tatăl ei sau cu un 
profesor legat de activităţile şcolare sau de orice altă 
formă de învăţământ în timpul copilăriei sau 
adolescenţei. Rănile de respingere şi de nedreptate 
sunt la origine legate de părintele de acelaşi sex. 
Totuşi, părintele sau o altă persoană de sex opus poate 
activa aceste răni dacă părintele de acelaşi sex nu a 
intervenit pentru a-şi ajuta copilul. 


Dacă Renee răspundea în mod sarcastic şi reactiv 
patronului, asta ar fi fost datorită rănii de trădare. Asta 
ar fi arătat că ea nu înţelege că un patron care are 
suficientă încredere în ea pentru a-i încredința treburi 
importante nu este necesar să o complimenteze 
pentru a-şi arăta recunoştinţa. 


Rănile de ordin relaţional au legătură cu relaţiile 
afective trăite în timpul copilăriei. Rănile de ordin 
profesional au legătură cu orice formă de învăţare. 


Faptul că Renee nu se revoltă contra Suzanei vine, de 
asemenea, de la rana sa de respingere. Este cert că ea 
trăieşte nedreptate în relația cu colega ei însă rana sa 
de respingere este atât de mare încât ea acţionează ca 
o rigidă. Dacă Renee pierde controlul şi devine furioasă 

pe colega sa, atunci rana de nedreptate va fi mai 
evidentă decât cea de respingere. 


Dacă Renee decide să părăsească locul de muncă 
pentru că nu-l mai poate suporta pe şeful ei, asta 
indică faptul că rana sa de respingere o face să sufere 
atât de mult încât ea preferă să fugă din această 
situaţie decât să facă faţă durerii sale. Ca majoritatea 
oamenilor care suferă, ea este convinsă că situaţiile şi 
oamenii o fac să sufere. Ei îi este imposibil să admită că 
este reacţia Canta care preia controlul. Astfel, Renee 
nu poate fi în contact cu puterea sa de a-şi crea viaţa. 


În concluzie, eu sper ca tu să realizezi importanţa 
faptului de a repera care rană este activată la un 
anume moment pentru că astfel poţi face legătura cu 
un eveniment din trecut, iar apoi să treci la alte etape 
ale vindecării explicate în capitolul următor. 


Adâncirea rănilor 


Ai remarcat cu siguranţă, prin numărul mare de 
divorţuri, de războaie, de boli psihice şi fizice, că există 
din ce în ce mai multă suferinţă în societatea în care 
trăim. Mijloacele cele mai populare şi mai facile de a 
adormi sau a ascunde suferinţa sunt alcoolul şi 
drogurile, de aceea vedem o creştere a consumului 
acestora. 


Un neurolog mi-a povestit recent că se simte depăşit 
de numărul diferitelor tipuri de demenţă la persoanele 
în vârstă. Cazurile care nu pot fi diagnosticate ca 
Alzheimer sau Parkinson şi se manifestă prin simptome 

multiple de degenerare a celulelor creierului sunt 
regrupate sub denumirea generică de parkinsonism. 
Când l-am întrebat pe medic cum tratează această 
maladie, el mi-a răspuns că încearcă diferite metode 
fără să cunoască încă rezultatele. 


Mulţi dintre noi se întreabă de ce bolile se înmulţesc 
deşi ştiinţa e din ce în ce mai avansată. În ce mă 
priveşte, cred că explicaţia constă în faptul că utilizăm 
medicina pentru a ne vindeca în loc să ne asumăm 
responsabilitatea atitudinii noastre interioare. lată o 
faţetă importantă a ego-ului nostru. 


Ego-ul nu vrea să recunoască faptul că noi avem 
puterea de a ne crea viaţa, el preferă să creadă că 


problemele vin din exterior. El caută mereu o soluție 
în exteriorul nostru. 


În plus, ştim că industria farmaceutică produce 
numeroase medicamente care anesteziază pacienţii. 
Prin astfel de mijloace, oamenii nu sunt încurajați de 
a-şi prelua responsabilitatea, aceste mijloace medicale 
nu fac decât să adoarmă problemele în loc să fie 
rezolvate. 


Câtă vreme nu ne vom asuma responsabilitatea 
problemelor noastre, ele var reveni cu din ce în ce 
mai mare forţă, 

Niciun medic sau medicament nu-ţi poate garanta 
vindecarea definitivă. Ştim cu toţii că deşi ne supunem 
unei operaţii sau ne tratăm toată viaţa cu anumite 
medicamente, problemele medicale pot continua să se 
manifeste sau să revină. 


Ajutorul oferit de medicină este desigur adesea 
necesar pentru a diminua suferinţa, dar este preferabil 
să fie folosit doar în caz de nevoie reală şi doar în 
anume situaţii. Orice ajutor medical sau alt tip de 
ajutor exterior sunt mult mai eficace dacă accepţi 
faptul că vindecarea veritabilă nu poate avea loc decât 
în interiorul tău. Atunci când poţi accepta acest lucru, 
procesul de vindecare începe deja. Scopul principal al 
acestei cărţi este de a te ajuta să îţi asumi 
responsabilitatea. 


Toate bolile fizice nu sunt decât o reflectare a durerii 
cauzate de rănile nevindecate 
ale sufletului tău. 


Este evident că dacă ai răni foarte dureroase, este 
nevoie să mergi în interiorul tău pentru a găsi forța 
necesară. O rană majoră se recunoaşte prin durerea 
trăită încă din prima parte a vieţii şi prin faptul că te 
simţi adesea incapabil de a găsi o soluţie. Poţi, de 
asemenea, să resimţi că suferi mai mult decât cei din 
jurul tău şi că nimeni şi nimic nu te poate ajuta. A 

practic dificultatea de a vedea lumina de la capătul 
tunelului. 


Am precizat în mai multe rânduri că rana de respingere 
este cea mai dureroasă şi acesta este motivul pentru 
care oamenii îşi neagă suferinţa şi nu vor să o simtă. 
Ceea ce oamenii nu ştiu sau ignoră este că cu cât mai 
mult ei refulează ceea ce simt, cu atât durerea îi va 
cuprinde cu şi mai multă forţă. Cu timpul, această rană 
se va manifesta prin frici obsesive sau prin probleme 
de sănătate majore. 


Dacă ai o rană foarte dureroasă, poate semnifica faptul 
că ea s-a dezvoltat de-a lungul mai multor vieţi. În 
decursul fiecărei vieţi, sufletul tău aspiră către 
vindecare, dar uneori vindecarea e posibil să nu se 
producă dacă laşi ego-ul să-ţi dirijeze viaţa. Dacă 
ascunzi o plagă infectată sub un pansament, fără să te 
ocupi să o vindeci, ea se va agrava din ce în ce mai 
mult. 


Cu cât rănile sunt mai profunde, cu atât este nevoie de 
mai mult curaj, de mai multă forţă, determinare şi 
perseverenţă pentru a-ţi relua viaţa în propriile mâini. 
Chiar dacă uneori îţi poate lipsi curajul, dacă vrei cu 
adevărat să-ţi îmbunătăţeşti existenţa, vei găsi mijlocul 
potrivit pentru a ajunge la obiectivul tău. Faptul de a-ţi 
reaminti continuu unde vrei să ajungi te va ajuta mult 
să fii în contact cu puterea ta interioară. 


- —.. > 0 0 o. .——— —- 

După lectura acestui capitol am decis să aplic în viața 
mea următoarele: 


179 


Lise Bourbeau 


CAPITOLUL NOUĂ 


Desigur ai realizat, citind această carte, că cel mai 
important pas în vindecarea rănilor este acceptarea 
acestora, acceptarea faptului că ego-ul tău este 
convins că te ajută alimentând continuu credințele 
legate de fiecare rană. Neputând să aibă alt punct de 
referință decât memoria sa, ego-ul nu poate acţiona 
altfel. El nu are nicio idee despre nevoile sufletului tău, 
ale fiinţei tale, despre planul tău de viaţă. 


Te poți încarna de sute de ori, dar ego-ul va continua 
să te convingă de modul său de gândire prin toate 
mijloacele. 


Întrucât ego-ul nu moare niciodată pentru că face parte 
din creaţia ta mentală, atunci când te naşti, vii deja cu 
anumite credinţe. Tot ce ai înregistrat de-a lungul 
diferitelor vieți atât în plan mental cât și în plan 
emoţional este înscris în sufletul tău care este 
nemuritor. Poţi compara viața sufletului tău cu viaţa 
terestră. În fiecare zi, tu porţi diferite haine, mergi în 
locuri diferite, faci diferite activităţi şi trăieşti diferite 
emoţii. Tot ce ai trăit într-o zi este înscris în memoria ta. 


Să zicem, de exemplu, că tu te cerţi foarte tare cu un 
vecin şi mergi la culcare trăind emoţii puternice, furie 
etc. A doua zi dimineaţă, rănile care au fost activate 
prin ceartă te fac să suferi încă, deşi cearta s-a 
terminat încă din seara precedentă. 

incidentul poate chiar să ţi se pară şi mai grav, dacă în 
timpul nopţii ai continuat să alimentezi furia. Lăsând 
problema nerezolvată zile sau luni, te simţi rău, nu 
doar emoţional dar şi fizic, căci te simţi golit de 
energie. 


Dacă însă, îţi spui că vecinul nu înţelege nimic şi că e 
inutil să încerci să rezolvi situaţia cu el, asta înseamnă 
negarea situaţie. De fiecare dată când ţii o problemă în 
tine, ea continuă să crească şi să-ţi facă şi mai mult rău. 


Sufletul se reîncarnează atât timp cât el nu este 
eliberat de vechile credințe mentale întreţinute de ego 
şi bazate pe probleme nesoluţionate. Ego-ul poartă tot 
bagajul mental şi emoţional acumulat de-a lungul 
numeroaselor tale vieţi. Aminteşte-ţi că nicio veche 
credinţă nu este naturală. Corpul tău, în marea sa 
inteligență, caută mereu să revină la starea sa 
naturală, cu ajutorul Dumnezeului tău interior. 


Încearcă să-ţi imaginezi că întregul tău corp este plin 
de băşici mari (vechile credinţe). Ai putea să te simţi 
bine cu tine în faţa ta şi în faţa altora ? Sunt sigură că 
nu. Vei căuta cu orice preţ să scapi de aceste băşici 
pentru a te simţi bine în pielea ta şi printre ceilalţi. 


Sufletul tău vrea acelaşi lucru. El ştie că nu e natural să 
fie invadat de credinţe mentale vechi aparţinând ego- 
ului şi că acestea îl împiedică să se reîntoarcă la iubirea 
veritabilă, la pacea spiritului. Acesta este motivul 
pentru care el este atras spre a se reîncarna. Doar în 
lumea materială el se poate elibera. 

După moarte, în lumea sufletelor, sufletul nostru ţine 
cont de ceea ce nu este încă rezolvat şi primeşte 
ajutorul ghizilor spirituali pentru viitoarea viaţă. Imediat 
cum se reîntoarce pe Pământ, sufletul uită rapid şi în 
primii săi şapte ani din noua viaţă, el începe să sufere 
pentru că lasă ego-ul să preia controlul. De ce ne 
ascultăm mai degrabă ego-ul decât nevoile sufletului ? 
Pentru că este primordial să începem prin a deveni 
conştienţi de puterea ego-ului de a ne ţine prizonieri 
înainte de a ajunge să fim stăpânii propriei vieţi. 


Oricare ar fi travaliul interior pe care îl faci cu tine 
prin intermediul cărţilor, atelierelor, conferinţelor, 
nimic nu se va schimba dacă nu vei adopta atitudini şi 
comportamente diferite. 


Văd adesea persoane care, venind la ateliere, pun 
mereu aceleaşi întrebări. Acestea nu pun în aplicare 
metodele pe care noi le-am sugerat în ateliere şi care 
le-ar fi putut ajuta să trăiască experienţe diferite. 


Nu vreau să spun că toată lumea trebuie să 
experimenteze aceleaşi lucruri. De pildă, urmare a 
lecturii acestei cărţi, tu poate vei aplica anumite idei ce 
ţi le-am sugerat şi vei avea imediat rezultate benefice. 
Altă persoană poate aplica aceleaşi idei dar poate să 
nu aibă aceleaşi rezultate. Diferenţa va fi făcută de 
nivelul de determinare al fiecărei persoane în a-şi 
schimba viaţa în bine. 

Nu există decât un singur mod de a şti dacă un sfat 
este benefic sau nu pentru tine- acela de a 
experimenta. Tu, prin discernământul propriu, vei şti 
care este cea mai bună direcţie de urmat pentru tine. 
Simplul fapt de a fi suficient de deschis pentru a urma 
o sugestie sau un sfat este un indiciu că vrei într- 
adevăr să experimentezi altceva. 


Deschiderea către noi experienţe şi către alte sfaturi 
te ajută să fii în contact cu intuiţia ta. 


Chiar dacă nu obţii rezultatele scontate, verifică, după 
criteriile inimii tale, care este cea mai bună alegere. 
intuiţia este întotdeauna spontană. Este nevoie să 
sesizezi momentul când ea apare. Mult timp eu m-am 
întrebat cum ştiu dacă mintea mea sau inima mea este 
cea care îmi vorbeşte. Singurul mijloc de a verifica este 
modul în care mă simt. Dacă resimt chiar şi cel mai mic 
disconfort, de pildă frică sau nelinişte, înseamnă că 
răspunsul sau ideea nu vine de la intuiţie ci de la ego. 


În timpul scrierii acestei cărţi am trăit numeroase 
situaţii în care simţeam că mă aflu în contact cu inima 
mea şi alte situaţii în care simţeam că ego-ul meu a 
preluat controlul. Când planific structura unei noi cărţi 
şi mă simt bine, energia mea mentală este în serviciul 
inimii mele pentru a răspunde nevoii din respectivul 
moment. 

Dimpotrivă, când Mouchette este la conducere, mă 
neliniştesc, mă întreb dacă voi reuşi, dacă cartea va fi 
apreciată, dacă am suficient conţinut etc. Atunci, îi 
vorbesc astfel: Mulţumesc mult Mouchette, ştiu că tu 
îţi foci griji pentru mine, pentru că tu vrei ca eu să fiu 
perfectă şi să reuşesc. Îţi cer totuşi să mergi să te 
odihneşti şi să mă laşi să organizez apariția acestei 
cărţi în felul meu. Aş vrea să ai încredere în mine, căci 
mă simt capabilă să fac faţă oricărei consecinţe. Nu te 
voi pune pe tine să faci faţă consecinţelor. 


De ce continui să îţi sugerez această ultimă frază 
pentru fiecare dialog cu ego-ul tau ? Pentru că în 
marea parte a timpului, când noi facem o greşeală sau 
rezultatele nu sunt pe gustul nostru, noi ne criticăm. Să 
presupunem că, în exemplul scrierii cărţii, se întâmplă 
ceva neprevăzut şi timpul propus de finalizare a cărţii 
se decalează considerabil. Dacă mi-aş spune: Sunt nulă. 
Clienţii vor fi dezamăgiţi, ei aşteaptă deja de doi ani 
cartea. Nu trebuia să mă las deranjată, trebuia să fiu 
mai organizată, nu trebuia să-mi iau vacanţă, trebuia 
să... nu trebuia să... Cu experienţa mea trebuia să ştiu 
să iau în calcul neprevăzutul... 


Ah, aceste mici. voci din capul nostru sunt atât de 
deranjante ! Nu-i aşa? Şi nu încetează. De ce Mouchette 
continuă să-mi vorbească astfel chiar dacă eu nu vreau 
să iau în considerare ce-mi spune ? Este aşa pentru că 
ego-ul e convins că este vina sa şi că trebuia să mă 
avertizeze şi mai intens. El se crede responsabil de 
consecinţele neplăcute. El va spune: Te-am atenţionat 
să faci asta sau aia. Ai văzut că am avut dreptate şi 
acum tu nu eşti fericită. Data viitoare, ascultă-mă! 

El va continua să-mi vorbească astfel atât timp cât eu 
nu-l voi accepta şi nu-l voi aprecia pentru eforturile 
sale: Da, Mouchette, te aud şi tu ai dreptate. Știu că ai 
vrut să mă ajuţi atunci când erai neliniştit că nu-mi voi 
termina cartea la timp. Este adevărat că sunt 
dezamăgită dar iţi promit că nu voi muri din asta şi că 
în final totul se va aranja. Există cu siguranţă un motiv 
bun pentru care cartea nu apare la timpul prevăzut de 
mine. Viitorul ne va arăta acest motiv. Îţi mulțumesc că 
eşti atât de preocupat de această situaţie. 


Când ego-ul simte că nu este acuzat, se retrage. Când 
se retrage, el nu mai este alimentat şi astfel se 
diminuează treptat, fără să fie conştient de asta. El nu 
conştientizează pierderea forţei sale asupra mea căci 
asta se întâmplă treptat. Pe măsură ce ego-ul slăbeşte, 
influența măştilor asociate rănilor se reduce de 
asemenea. 


Observă rana în loc să laşi masca să conducă 


Te întrebi probabil dacă este posibil ca într-o bună zi să 
nu mai ai nicio rană. Eu nu cunosc astfel de persoane. 
Sunt convinsă că este omenesc şi firesc să resimţi 
respingere, abandon, trădare, umilire, nedreptate în 
decursul vieţii. Când o rană este vindecată, asta 
înseamnă că ceea ce resimţi legat de acea rană nu-ţi 
mai domină viaţa. De pildă, ai putea fi conştient că 
vorbele unei persoane te fac să resimţi respingere şi să 
fii capabil să observi în mod rapid ceea ce simţi, 
spunându-ţi că uneori, a resimţi respingere face parte 
din natura umană. În ziua în care te vei iubi şi accepta 

aşa cum eşti, nu vei mai avea impresia că ceilalţi te 
rănesc. Percepția ta asupra celorlalţi oameni se va 
schimba. 


Este foarte posibil ca această întrebare să îţi vină în 
minte: « Cum, pentru a contribui la dispariţia treptată 
a măştilor este de ajuns să observ că mă simt rănit fără 
ca această rană să-mi provoace suferință? » 


În capitolul patru am explicat deja că acceptarea 
veritabilă este prima etapă şi cea mai importantă 
pentru a face să se diminueze rănile. Înainte de a 
ajunge la acceptare de sine este nevoie să acceptăm 
buna intenţie a ego-ului nostru cât şi prezenţa sa 
constantă în viaţa noastră. Este nevoie să admitem că 
noi îi facem loc sau îi predăm controlul. 


Acceptarea este posibilă doar dacă ne preluăm 
responsabilitatea. Voi repeta şi aici definiţia 
responsabilităţii, căci ego-ul respinge această noţiune 
spirituală şi e nevoie să o recitim sau să o auzim de 
nenumărate ori pentru a o integra cu adevărat. 


A fi responsabil înseamnă a recunoaşte că noi creăm 
constant propria viaţă şi că este nevoie să ne asumăm 
toate consecinţele deciziilor, acţiunilor şi reacţiilor 
noastre. În plus, este nevoie să admitem că este la fel 
şi pentru ceilalţi, astfel că noi nu suntem responsabili 
de deciziile celor din jurul nostru. 

Devenind responsabil, devii conştient că percepţia ta şi 
reacţia ego-ului tău crează de fapt durerea şi nu o 
situaţie sau o persoană anume. 


În rezumat, iată ce se petrece cu fiecare din noi: 


o rană este activată şi simţim durere; 


într-o fracțiune de secundă lăsăm masca să preia 
controlul, crezând astfel că vom suferi mai puţin; 


ego-ul nostru nu ştie că prin comportamentele 
reactive ale mâştii crează mult rău în noi şi în jurul 
nostru; 


pentru a iniţia vindecarea, este nevoie să devenim 
conştienţi pe cât mai rapid cu putinţă că nu mai 
suntem noi înşine; 


apoi, suntem capabili să observăm rana activată, 
ştiind că este omeneşte şi firesc să avem răni; 


etapa următoare este să-i vorbim ego-ului nostru şi 
să-i mulțumim că a vrut-să ne ajute, să-l asigurăm 
că noi îndrăznim acum să fim exact ceea ce ne do- 
rim cu adevărat să fim; 


încetăm orice comportament reactiv şi inima noas- 
tră este din nou în pace. 


Ai constatat de-a lungul lecturii că suntem adesea 
conduşi de ego-ul nostru şi că trecem de la o mască la 
alta. Totuşi, măştile noastre nu sunt toate activate în 
aceeaşi măsură. 

Cu cât acuzaţiile şi judecata sunt mai intense cu atât 
sunt mai prezente şi durerile şi fricile. 


Atunci când o situaţie sau o persoană te fac să 
reacţionezi puternic şi doreşti să ajungi să observi rana 
fără să suferi, ai nevoie să înveţi iertarea veritabilă care 
va fi explicată în acest capitol. 


Mai multe exemple pe care le-am dat anterior nu au în 
vedere dureri profunde care fac rău de multă vreme. 
Înainte să explic cum se vorbeşte ego-ului, voi reveni la 
câteva din exemple, începând cu exemplul criticii la 
adresa altor persoane. 


e Ai văzut cum s-a îngrăşat? Ea nu se vede în 
oglindă? (Eu nu voi fi niciodată aşa delăsătoare. 
Am mai multă voinţă decât ea). 


e Ea nu încetează să vorbească. Nu realizează că şi 
alţii ar dori să spună ceva? (Eu sunt mai atentă la 
nevoile altora şi mai discretă). 


e Ce face imbecilul ăsta pe şosea? Aproape că a in- 
trat în spatele meu! Cum de are permis de conduce- 
re? (Eu conduc mai bine, nu aş face niciodată ce a 
făcut el). 


e  Săraca, are din ce în ce mai multe probleme şi devi- 
ne din ce în ce mai mult victimă. (Eu îmi iau viaţa în 
mâini şi am grijă de problemele mele. Nu profit de 
alţii ca ea). 

Dacă te recunoşti în acest gen de reacţie, asta indică 
faptul că te controlezi ca să nu fii ca cei pe care tu îi 
critici. 


lată exemplu de critici care vin de la alţii la adresa ta. 


e Ceaigătittu nu are deloc gust. (Aşa e, sunt o bucă- 
tăreasă proastă). 


e Mama prietenei mele nu critică mereu. (Sunt o 
mamă rea). Tatăl prietenului meu se joacă mai 
mult cu el. (Sunt un tată rău). 


e Eatreiaoară când faci aceeaşi greşeală. Când vei 
înțelege? (Nu sunt bun(a) de nimic). 


e Și pentru a termina exemplele privind critica de 
sine. 


e larmi-am pierdut răbdarea cu copiii! Când o să fiu 
mai tolerant(ă)? 


e Nu aveam nevoie de a doua porțţie de tort! Când o 
să am mai multă voinţă? 


e Dece nu sunt'ia fel de drăguță ca sora mea? Nu 
este corect. 


a 


In toate situaţiile menţionate, dacă acuzaţia nu 
persistă mult timp, dacă o uiţi repede, înseamnă că 
rana a fost doar uşor, superficial activată. Este de ajuns 
să-i vorbeşti ego-ului tău astfel: lată-te, Canta, pregătit 
din nou să mă ajuţi în felul tău. Ştiu că intenţia ta este 
să fiu perfect(ă) în toate. Ştiu, de asemenea, că tu vrei 
ca eu să evit suferinţa dacă nu obţin ceea ce vreau la 
nivel perfect. Însă acum, eu sunt pregătit(ă) să îmi 
asum orice consecinţă este nevoie dacă lucrurile nu vor 

ieşi perfect. Vreau să trăiesc experienţa de a-mi da voie 
să fiu om, care atât putere, dar şi părți vulnerabile. 
Aşadar, mulțumesc pentru ajutorul tău. Acum te poți 
odihni şi să mă priveşti cum iau decizii proprii şi 
asumate. 


Punând în practică această abordare pentru un anumit 
număr de săptămâni consecutiv, vei vedea că ego-ul 
tău va deveni din ce în ce mai receptiv şi va încerca să 
preia controlul din ce în ce mai rar. De asemenea, 
intervenţia sa va dura mai puţin. 


Cel mai important în dialogul tău cu Canta este ca el SĂ 
SIMTĂ CĂ ÎL ACCEPŢI, CHIAR DACĂ ÎŢI PROVOACĂ 
ADESEA FRICĂ ŞI CHIAR DACĂ EL NU-ŢI CUNOAŞTE 
ADEVĂRATELE NEVOI. El trebuie să simtă că tu 
apreciezi cu adevărat buna sa intenţie. 


Etapele suplimentare ale iertării 


În situaţiile în care tu trăieşti repetitiv ceva anume cu 
anumite persoane, dacă furia ta se amplifică şi durerea 
e din ce în ce mai intensă şi durează mai mult timp, 
asta indică faptul că respectivele situaţii şi persoane 
ating o rană foarte profundă. Este deci necesar să faci 
nişte demersuri suplimentare pentru a ajunge să 
observi rana. Acestea sunt etapele iertării autentice. 


lertarea este evocată în majoritatea cărţilor şi 
atelierelor mele pentru că este esenţială în 
transformarea unei situaţii. Efectele sale pozitive par 
un miracol. lertarea are efecte de vindecare la nivel 
fizic, emoţional, mental. lată etapele iertării. 

1) A DEVENI CONŞTIENT DE EMOŢII ŞI DE ACUZAȚII. 


Această etapă a fost descrisă la capitolul opt pentru a 
descoperi ce rană a fost activată. 


2) PRELUAREA RESPONSABILITĂȚI. 


Această etapă este realizată când tu descoperi frica ce 
este întreţinută de ego şi atunci când realizezi şi admiţi 
că această frică a deformat realitatea. Ea este şi cauza 
pentru care tu aveai aşteptări nejustificate de la 
persoana implicată în situaţia problematică. 


A fi responsabil înseamnă a admite că nimeni nu a 
apărut în viața ta pentru a răspunde aşteptărilor tale. 
Etapa responsabilităţii îţi poate lua un anume timp, dar 
nu renunţa, sufletul tău îşi doreşte să ajungi să îţi 
asumi responsabilitatea pentru viaţa ta. Cu cât rana 
este mai profundă, cu atât ego-ul este mai puternic şi 
vei avea nevoie să depui mai multe eforturi pentru a 
ajunge să vezi situaţiile şi oamenii prin ochii inimii tale. 


3) RECONCILIEREA CU CELĂLALT. 


Odată ce ai putut să simţi frica pe care o ai şi să-ţi 
recunoşti aşteptările, etapa următoare de reconciliere 
va fi mai simplă. Faptul de a-l vedea pe celălalt ca pe o 
oglindă a ta este un mijloc extraordinar pentru a 
ajunge la iertare. 

Am cunoscut persoane care erau convinse că au 
practicat corect demersurile iertării, dar care au 
descoperit câţiva ani mai târziu că interpretaseră 
eronat anumite etape. Evident, ego-ul lor le-a păcălit. 


Pentru a te ajuta să integrezi mai bine metoda oglinzii 
vom exemplifica: 


e M-am săturat să-ţi tot repet. Credeam că ce-ţi spun 
e foarte clar! (Eu ascult mai bine, sunt mult mai 
atentă la ce spun ceilalţi). 


Maria este convinsă că fiica sa se preface adesea că nu 
aude ce i se spune sau că uită. Lucie este în reacţie faţă 
de mama sa, căci o consideră mult prea exigentă. 


Dacă Maria vrea să trăiască acest gen de situație fără 
să-şi activeze rănile şi să sufere, este nevoie să 
realizeze toate etapele iertării. Pentru a face prima 
etapă, este preferabil să se aşeze, să se relaxeze 
respirând calm şi bând nişte apă. Apoi, se va întreba 
cum se simte, de ce anume îşi acuză fiica în modul ei 
de a fi, de ce anume îi este teamă. Apoi ea va scrie 
răspunsurile care i-au venit. 


După ce şi-a notat răspunsurile, Maria va trece la etapa 
următoare. Ea îşi va prelua responsabilitatea 
acceptând faptul că emoţiile şi fricile sale sunt 
provocate de aşteptările pe care le are de la fiica sa. 
Fiind responsabilă, Maria va accepta faptul că fiica sa 
nu face altceva decât să reflecte ce ea, mama, are în 
ea, ceea ce-i aparţine. Dacă ar privi-o pe fiica sa ca pe o 
oglindă, Maria ar vedea că nu oglinda are probleme, ci 
ea însăşi. 

De ce Maria are nevoie de o oglindă? Pentru că ego-ul 
o împiedică să vadă că ea este adesea ca fiica sa însă că 
nu acceptă acest mod de a fi. Ego-ul crede că singurul 
mod de a nu suferi este să vezi anumite lucruri 
inacceptabile doar la ceilalţi, nu şi la tine. 


Metoda oglinzii se poate aplica doar în cazul acuzațiilor 
la nivelul lui „a fi”. Să presupunem că în acest exemplu, 
Maria: 


a) Îşi acuză fiica pentru că este nedreaptă, egoistă 
şi ingrată, 


b) Se simte respinsă, neapreciată, neiubită, 


c) Îi este teamă să nu fie judecată ca fiind o mamă 
rea 


d) Recunoaşte că se aşteaptă la multe lucruri de la 
fiica sa pentru ca astfel ea, fiica, să-şi 
dovedească iubirea. 


Doar prin asumarea responsabilităţii Maria va accepta 
că şi Lucie o acuză pe ea de aceleaşi lucruri, că se simte 
la fel, că are aceleaşi frici în această situaţie. Ea va 
realiza că fiica sa are, de asemenea, aşteptări şi că este 
în reacţie faţă de mama sa pentru că aşteptările nu-i 
sunt îndeplinite. 


Pentru a reuşi a treia etapă, a reconcilierii, Maria 
trebuie să fie capabilă de a se pune în pielea fiicei sale 
şi de a simţi ce trăieşte aceasta. Deschizându-şi inima, 
ea va avea multă compasiune pentru Lucie. Ea va 
putea să scrie: Știu acum că Lucie mă acuză că sunt 
nedreaptă, egoistă şi ingrată. Ea însăşi se simte 

respinsă, neapreciată şi neiubită, aşa cum mă simt şi 
eu. Aşteptările sale nu sunt îndeplinite şi îi este teamă 
să nu fie judecată ca fiind o fiică rea. 


Trebuie să precizez că această metodă a oglinzii este 
foarte subtilă şi că trebuie să fii foarte atent la 
capcanele pe care ego-ul ţi le poate pun în cale. El va 
vrea să-ți întoarcă oglinda. Aşadar, dacă cineva te 
critică, nu trebuie să cazi în capcana de a-i spune că tu 
eşti oglinda lui şi că acea persoană ar trebui să se vadă 
prin tine. Acest exerciţiu al oglinzii îl faci cu tine. 
Această persoană cu care întâmpini o situaţie dificilă 
este în viaţa ta pentru ca TU să te vezi pe tine prin ea şi 
nu invers. 


4) IERTAREA DE SINE 


Aceasta este etapa cea mai importantă şi care 
garantează că nu vom mai retrăi pe viitor acest gen de 
situaţie, în aceeaşi manieră dureroasă, cu o persoană 
anume. Această etapă este atât de miraculoasă încât 
chiar şi dacă situaţia deranjantă se reproduce, noi o 
vom privi altfel, o vom interpreta altfel şi o vom trăi 
fără să suferim. De ce? Pentru am reuşit să vedem cu 
ochii inimii noastre şi nu prin prisma ego-ului şi a 
rănilor noastre. 


Pentru a ajunge aici, Maria trebuie să admită că, 
întrucât rănile nu sunt vindecate, ea este adesea ca 
fiica sa, Lucie, pe care o acuză atât de des. În acest caz, 
rănile de respingere şi nedreptate erau activate la 
Marie şi Lucie. Ele poartă deci măştile rigid şi de fugar. 

Ea acceptă că este o fiinţă umană, care are răni ce se 
activează uşor. Ea admite că doreşte şi caută iubirea 
fiicei sale pentru că ea nu se iubeşte pe sine. Ea va 
învăţa să se iubească, să accepte că nu întotdeauna va 
reuşi să fie o mamă bună. 


Acceptarea de sine nu este uşoară. Motivul principal al 
acestei dificultăţi este că asumându-ne 
responsabilitatea, realizând că şi celălalt suferă ca şi 
noi, asta ar putea declanşa rana noastră de respingere. 
lată de ce Canta i-ar putea şopti Mariei: Nu eşti o 
mamă bună. Ai acuzat-o pe fiica ta de atâtea ori şi tu 
eşti ca ea. Lucie are motive să te respingă. De ce nu ai 
înțeles mai devreme că ea suferea ca şi tine? De ce nu 
ai realizat mai devreme că ea este în viaţa ta ca să-ţi 
arate cum eşti tu? Eşti un nimic. Ce mamă rea! 


Dacă Marie va continua aşa, păstrând masca de fugar, 
se va simţi din ce în ce mai rău. Ea nu va putea merge 
până la finele procesului de iertare şi nici nu va putea 
vorbi cu fiica sa. Ego-ul său, încurajat şi întărit îi va găsi 
alte motive bine argumentate pentru ca ea să nu-şi 
continue demersul. 


Este important ca Maria să-şi recunoască rănile şi 
fricile şi să-şi dea timpul necesar pentru a realiza toate 
etapele demersului. Puţin câte puţin, ea va începe să 
aibă compasiune pentru fiica sa pentru că şi ea suferă 
de teama de a nu fi iubită. Simţind că are demult 
această frică, ea va realiza că nu a fost conştientă de ea 
şi nu putea acţiona altfel. 

5) LEGĂTURA CU UN PĂRINTE. 


Această etapă o va ajuta pe Maria să simtă suferinţa 
fetei sale şi să-şi verifice astfel gradul de acceptare. 
Legătura trebuie făcută cu părintele care stă la 
originea rănii şi care este de acelaşi sex cu persoana cu 
care se trăieşte o situaţie dificilă. 


În cazul Mariei, ea poate deduce că neînţelegerea cu 
fiica sa reactivează rănile de respingere şi nedreptate 
legate de mama sa. Când Maria va putea să simtă la ce 
nivel ei i-a fost frică să fie respinsă şi neiubită de mama 
sa, inima sa se va deschide. Apoi, ea va şti că mama sa 
şi ea au trăit aceleaşi răni şi suferinţe pe care Marie le 
trăieşte şi în legătură cu fiica sa Lucie. Poţi recunoaşte 
aici faimosul triunghi al vieţii despre care am vorbit de 
mai multe ori în această carte. 


Este foarte probabil că şi mama Mariei a trăit aceleaşi 
suferinţe şi răni în relaţia cu mama sa. În concluzie, 
atât timp cât nu există iertare veritabilă, acceptare 
necondiționată, aceeaşi problemă se repetă generaţie 
după generaţie pentru că situaţia respectivă este 
generată de rănile nevindecate. Sunt aceleaşi acuzaţii, 
aceleaşi resentimente, aceleaşi frici şi aceleaşi 
aşteptări. 


Când inima Mariei se va deschide puţin câte puţin cu 
fiecare etapă, un sentiment de eliberare şi de 
recunoştinţă imensă o va cuprinde, până la punctul în 
care ea va putea să plângă de bucurie, atât de minunat 
este sentimentul iertării de sine. 

6) DORINȚA DE A EXPRIMA DESCOPERIRILE 
NOASTRE. 


Sugerez cu multă insistenţă exprimarea descoperirilor 
noastre. În această etapă putem verifica dacă am 
început să iertăm cu adevărat. 


În exemplul Mariei, ea se vizualizează în curs de a 
povesti mamei sale şi fiicei sale tot ce a descoperit 
despre sine legat de situaţiile dezagreabile trăite cu 
fiecare dintre ele. 


Canta se poate opune şi să-i spună: Nu, nu le spune 
tot, ele nu vor înţelege. Ele nu ştiu ce este iertarea 
autentică şi poate nici nu vor să te asculte. Poate chiar 
se vor întoarce împotriva ta şi vor spune ca a fost doar 
vina ta. Poate că ele îţi vor spune că nu au trăit 
niciodată frici ca ale tale. 


Această rezistenţă arată că Maria nu s-a iertat încă pe 
deplin. Sub influenţa rănii sale de respingere, ea îşi lasă 
încă ego-ul să o influenţeze şi să poarte, iar masca de 
fugar. În loc să se accepte şi să-şi recunoască rănile şi 
fricile, ea continuă să se creadă vinovată că şi-a rănit 
mama şi fiica, aşa cum credea şi când se afla în a patra 
etapă de care am vorbit deja. 


În atelierele „Ascultă-ţi Corpul” pe care le oferim, 
observăm adesea participanţii care au rezistenţă la 
ideea de a exprima descoperirile lor. De ce trebuie să 
mă şi văd cu persoana? Nu e de ajuns să-i scriu sau să-i 
spun la telefon? De fapt, când ne iertăm pe deplin, 
bucuria noastră este atât de mare încât ne dorim mult 
să o împărtăşim cu ceilalţi. 

Atât timp cât există o formă de rezistenţă indicând o 
frică inconştientă, putem să deducem că iertarea nu s- 
a realizat pe deplin. Înainte de a trece la etapa 
următoare este necesar ca etapa anterioară să fie 
finalizată complet. 


Repet că este perfect normal să ai dificultăţi la anumite 
etape. Cel mai important este să te iubeşti suficient 
pentru a-ţi da dreptul să-ţi iei suficient timp pentru 
fiecare etapă. Decizia de a vrea să ierţi face dovada 
unui imens progres şi dificultatea vine din faptul că 
această dorinţă vine în contradicţie cu ce vrea ego-ul. 


7) ÎNTÂLNEŞTE PERSOANA ÎN CAUZĂ PENTRU A 
PERMITE EXPRIMAREA. 


Maria poate alege să împărtăşească ce a descoperit 
fiicei sale şi mamei sale în acelaşi timp sau poate să se 
întâlnească separat cu fiecare. Ea le poate spune că are 
ceva agreabil de exprimat, o frumoasă lecţie de viaţă 
pe care a primit-o datorită lor. Utilizând tehnica oglinzii 
pentru a se exprima mai clar, ea le poate vorbi despre 
legătura pe care a făcut-o între fiica sa şi mama sa. 


Când vei face aceste etape, îţi sugerez să verifici cu 
persoana dacă ea a constatat deja că are aceeaşi 
teamă ca şi tine. Dacă o simţi receptivă, poţi continua 
să o faci să vorbească despre ce a trăit şi să o întrebi 
dacă te-a judecat de aceleaşi lucruri şi dacă s-a simţit 
ca şi tine. 

Când o persoană nu vrea să vorbească despre ce 
trăieşte, nu trebuie să insişti. Exprimarea este un pas 
important pentru tine. Etapa finală te va ajuta să simţi 
din ce în ce mai profund că tu te-ai iertat. 


Este evident că suntem fericiţi la ideea că cineva ar 
putea învăţa ceva în acelaşi timp cu noi şi că asta l-ar 
putea ajuta să facă pace cu sine. Totuşi, nu acesta este 
scopul exprimării noastre. Când o persoană nu vrea să 
împărtăşească cu noi ceea ce simte, e posibil să fie 
foarte emoţionată. Nu trebuie să avem aşteptări. 
Propriul travaliu de iertare al fiecărei persoane se face 
treptat. Acea persoană, ca şi tine, are dreptul de a-şi 
lua propriul timp necesar pentru a ajunge la iertare. 


Beneficiile iertării 


Unul din beneficiile iertării este o ameliorare 
semnificativă a relaţiei cu persoana în cauză. O vom 
descoperi din altă perspectivă. Vom putea să-i 
recunoaştem numeroase calităţi care ne scăpaseră din 
vedere din cauza acuzațiilor noastre şi nu ne vom mai 
simţi disconfortabil la ideea de a vedea sau de a-i vorbi 
acelei persoane. 


Un alt beneficiu este acela că îţi vei regăsi energia 
naturală, care era blocată de fiecare dată când purtai o 
mască. Cum energia nu putea circula, trebuia să 
consumi din rezervele tale energie. Îndreptându-te 
către tine şi propria viaţă, vei descoperi bucuria de a 
folosi energia pentru a-şi manifesta dorinţele şi 
nevoile. 

În cazul Mariei, faptul de a-şi ierta mama şi fiica i-a 
cerut mult curaj dar recompensa este că a pus un 
balsam vindecător pe rănile de nedreptate şi de 
respingere ajutându-le să se vindece. 


La fel este pentru fiecare din noi atunci când începem 
să ne ascultăm nevoile. Fiecare mică decizie pe care o 
luăm cu inima noastră contribuie la diminuarea rănilor. 
Fiecare act de iubire de sine ne redă energia, ne 
eliberează de o povară. 


Mie îmi place să îmi simbolizez credinţele care-mi 
întreţin ego-ul prin nişte pietricele mici şi mari care se 
află într-un sac pe care-l car după mine, agăţat de 
corpul meu printr-un lanţ care mă înconjoară. Spunem 
adesea că ne simţim înlănţuiţi de fricile şi credinţele 
noastre. 


Când vei face faţă din ce în ce mai bine fricilor tale 
acceptându-le prezenţa fără a le lăsa să îţi dirijeze 
viaţa, imaginează-ţi că te eliberezi de pietrele din 
propriul sac. Vei pierde din ce în ce mai puţină energie, 
iar energia recuperată îţi va servi pentru a te iubi şi 
pentru a-şi satisface nevoile. 


Beneficiile vindecării treptate a rănilor 
SCHIMBĂRI LA NIVEL FIZIC 


Pe măsură ce rănile tale se diminuează, vei putea 
constata schimbări ale fizicului. Pentru anumite 
persoane, aceasta se poate întâmpla rapid. Am avut 
mărturia mai multor cazuri de schimbări realizate în 

timpul unui atelier de două zile. O persoană şi-a văzut 
talia diminuată cu câţiva centimetri, o alta a adoptat o 
postură mult mai dreaptă etc. 


Totuşi, pentru majoritatea oamenilor, schimbările sunt 
progresive. lată câteva exemple ale unor clienţi care 
ne-au împărtăşit despre transformările lor după ce au 
lucrat cu ei timp de un an, doi, pentru a-şi vindeca 
rănile. 


Mai mulţi bărbaţi au pierdut din volumul umerilor 
şi al burii, căpătând un corp mai echilibrat (rana de 
trădare). 


Câteva femei au constatat că li s-au alungit picioa- 
rele. Ele se simt mai ancorate de pământ (rana de 
respingere). 


Anumite femei au constatat că fesele sau sânii au 
căpătat mai multă fermitate (rana de abandon). 


Unor bărbaţi li s-a mărit penisul (rana de respinge- 
re). 


Unii au mai multă flexibilitate în articulaţii (rana de 
nedreptate). 


Alţii au o ţinută mai dreaptă (rana de abandon). 


lată anumite schimbări pe care eu le-am trăit de-a 
lungul mai multor ani 


Înainte aveam nevoie să port haine de o măsură 
mai mare pentru partea de jos a corpului (rana de 
trădare). Acum partea de sus şi de jos a corpului 
sunt proporţionale. 

e Aveam un sân mult mai mic decât celălalt (rana de 
respingere). Acum sunt egali. 


e  Artrita care începuse să-mi deformeze oasele a 
dispărut. 


Aminteşte-ţi că este important să nu ai aşteptări legate 
de schimbările fizice. Nu există trucuri pentru ca ele să 
apară. Ele se întâmplă de la sine şi este nevoie să ai 
încredere în corpul tău că-şi va reveni la starea sa 
firească, naturală. Ce este important este ca tu să te 
simţi din ce în ce mai bine în corpul tău. Nu schimbările 
fizice sunt cele care îţi arată în primul rând faptul că 
rănile sunt vindecate, ci faptul că te simţi bine. 


RĂNI INTERCONECTATE 


Am conştientizat că adesea căutăm să ne diminuăm în 
primul rând rănile de nedreptate şi de trădare care 
sunt cele mai vizibile. În consecinţă, rănile de abandon 
şi de respingere se diminuează în acelaşi timp pentru 
că ele sunt prezente întotdeauna în spatele celorlalte 
două răni. 


Motivul pentru care la majoritatea persoanelor în 
vârstă corpul devine :mai mic şi mai puţin tonic este 
pentru că acestea nu au acceptat rănile lor de 
respingere şi abandon. Cu timpul, aceste două răni vin 
la suprafaţă şi devin mai vizibile decât cele de trădare 
şi de nedreptate. lată un motiv pentru a învăţa să ne 
iubim şi să devenim noi înşine de-a lungul vieţii. 

DISPARIŢIA RĂNILOR 


Sunt întrebată adesea cât timp este necesar pentru a 
nu mai avea răni sau cum arată un corp fără răni. Atât 
timp cât suntem în viaţă, trăim emoţii şi frici asociate 
rănilor. La ceea ce este nevoie să aspirăm este faptul 
de a nu ne lăsa controlaţi de rănile noastre. 


Presupunând că ai un corp foarte drept şi ferm, care 
indică o rană de nedreptate, dacă nu lucrezi asupra ta, 
corpul va suferi boli care au legătură cu rigiditatea ta, 
de pildă artrite, ori rigidizări ale articulaţiilor. Dacă faci 
anumite acţiuni care te ajută să porţi mai rar masca 
rigidului, vei observa ca problemele fizice de care 
vorbeam vor dispărea sau nu vor apărea. 


Vei continua probabil să ai o postură foarte dreaptă, 
pentru că este în natura rigidului, însă nu vei mai avea 
o rigiditate anormală care îţi aduce prejudicii. 


Acelaşi principiu se aplică tuturor rănilor. De exemplu, 
o persoană supraponderală -datorită rănii de umilinţă 
poate rămâne cu rotunjimi chiar dacă lucrează asupra 
rănii însă se va simţi bine în pielea ei fără să aibă 
probleme fizice sau psihice datorită greutăţii. 


Ceea ce noi considerăm „norma!” a fost stabilit de 
oameni. Şi nu este neapărat natural pentru toată 
lumea. 

Persoanele cu rotunjimi pot fi foarte mobile, cu multă 
energie şi să ducă o viaţă conform propriilor nevoi. Ele 
îşi permit să fie senzuale, să poarte haine care să le 
facă să se simtă în largul lor. Ele nu încearcă să pară 
slabe sau să se mintă. 


DIMINUAREA FRICILOR ASOCIATE RĂNILOR 


Este cert că fiecare act de iubire pe care îl facem 
pentru diminuarea rănilor noastre va produce 
schimbări importante în modul nostru de a gândi şi de 
a acţiona. Apropiaţii noştri vor remarca adesea 
schimbările înaintea noastră. În cazul meu, copiii mei şi 
clienţii mei mi-au spus că mi-am schimbat atitudinea în 
faţa lor, că am devenit mai blândă. Acest gen de dovezi 
aduc bucurie în viaţa noastră şi ne confirmă faptul că 
apar transformări treptate. 


Comportamentele şi atitudinea ta se vor ameliora 
odată cu diminuarea fricilor principale asociate fiecărei 
răni lată o reamintire a acestor frici şi o explicaţie 
suplimentară: 


Frica de panică a fugarului (respingere) 


Poţi resimţi această frică atunci când crezi că nu eşti 
bun de nimic. Ai impresia că eşti într-o gaură neagră, 
că nu există soluţie şi că vei dispărea pentru 
totdeauna. Prima reacţie a lui Canta este să te facă să 
fugi. Orice mijloc de fugă e bun, de pildă să dormi în 

exces, să te droghezi, să te scufunzi în muncă excesiv, 
să consumi alcool. 


Este firesc că ai dificultatea de a admite această frică 
pentru că ea a fost bine ascunsă. Este imposibil să o 
vezi sau să o simţi dacă fugi de fiecare dată când intri 
în panică. Practic nu ai timp să îţi simţi frica pentru că 
fugi înainte ca ea să fie simțită. 


Cu cât o frică este mai ascunsă, cu atât ea se va 
amplifica până în ziua când persoana îşi atinge limita. 


Datorită rănii tale de respingere, în loc să-ţi laşi frica să 
te invadeze şi să te controleze, vei ajunge din ce în ce 
mai rapid să parcurgi etapele următoare care te vor 
ducă către marea ta nevoie de a-ţi da dreptul de a 
exista. 


e Începe prina respira profund de câteva ori şi bea 
cât mai multă apă. 


e  Observă-ţi teama şi vei şti că ea nu are baze reale, 
este doar imaginară, provocată de Canta, care te 
incită să reacţionezi încercând să te facă să nu simţi 
durerea rănii tale.. 


e îi mulțumeşti ego-ului tău că vrea să te protejeze. 
Adaugi că tu ştii că frica asta te împiedică să îţi as- 
culţi o nevoie importantă în viaţa ta şi că te simţi 
pregătit(ă) să faci faţă consecinţelor care vor rezul- 
ta. 

e Vei trece la acţiune pentru a merge în direcţia ne- 
voii tale şi asta va fi o bună dovadă a iubirii de sine. 
Îți reamintesc că doar iubirea pe care ţi-o vei da re- 
petat va avea puterea să-ţi diminueze rănile. 


Teama de singurătate a dependentului (abandon) 


Trăieşti această teamă când ai convingerea că nu eşti 
iubit(ă) şi simţi o mare tristeţe interioară şi o puternică 
angoasă la ideea de a fi singur(ă). Prima reacţie a ego- 
ului tău este să te facă să nu-ţi asculţi nevoile, să înduri 
tot felul de lucruri de la persoanele dragi, să-ţi 
abandonezi proiectele dacă nu eşti susţinut de alţii etc. 


Este foarte posibil să nu intri în contact cu această 
frică, dacă găseşti mereu tot felul de soluţii de ieşire, 
adică petreci ore în şir vorbind la telefon sau stând în 
faţa televizorului care-ţi dă senzaţia că nu eşti singur. 
De asemenea, poţi întreţine relaţii care nu-ţi aduc 
plăcere însă ele te fac să eviţi singurătatea. Se 
întâmplă adesea ca faţeta controlantă din tine să 
adopte un comportament de independent pentru a 
lăsa impresia că se simte bine singur, că nu are nevoie 
de nimeni. 


Prin vindecarea rănii de abandon, în loc să îţi laşi 
teama să te controleze, vei ajunge să faci din ce în ce 
mai rapid etapele menţionate anterior. 


Asta te va conduce spre marea ta nevoie de a-ţi 
recunoaşte forța. 

Frica de libertate a masochistului (umilinţa) 


Resimţi această teamă când doreşti sau când 
îndrăzneşti să-ţi acorzi libertatea de a te bucura din 
plin de plăcerile senzuale. Îţi este ruşine de dorinţele 
tale şi ai impresia că toată lumea şi Dumnezeu te 
judecă. Prima reacţie a ego-ului este să se facă să 
ignori nevoile tale, să iei pe spatele tău 
responsabilitatea pentru alţii, să-ţi limitezi libertatea. 


Este posibil să nu simţi această teamă de libertate, 
pentru că eşti convins(ă) că eşti mereu liber(ă) când 
alegi să-i ajuţi pe alţii şi să te laşi pe tine în urmă. Te 
iluzionezi adesea că faci lucruri din plăcere, fără să 
verifici dacă este adevărat. 


Prin vindecarea rănii de umilinţă, în loc să îţi laşi teama 
să te controleze, vei ajunge să faci din ce în ce mai 
rapid etapele menţionate anterior. 


Asta te va conduce spre marea ta nevoie de a-ţi 
permite plăcerea de a fi senzual(ă). 


Frica de separare a controlantului (trădare) 


Trăieşti această frică când există riscul unei separări 
sau a unei rupturi de cineva, care poate fi punctuală 
sau pe termen lung. Crezi că o persoană puternică nu 
are dreptul de a lăsa ceva sau pe cineva. Crezi că tu 
cunoşti bine nevoile persoanelor de sex opus, iar dacă 
acestea nu-ţi dau dreptate, consideri că nu eşti iubit(ă) 
şi asta va conduce la separare. Ai teama că vei pierde 

controlul, că vei fi judecat ca fiind slab şi că ceilalţi îşi 
vor pierde încrederea în tine. 


În acest caz, prima reacţie a lui Canta este de a te 
incita să faci orice pentru a avea control asupra altuia. 
El te va convinge că tu ai dreptul de a fi nerăbdător, 
autoritar, sceptic, că durerea ta e provocată de 
persoana pe care cauţi să o controlezi. El îţi spune că 
tu trebuie în mod absolut să dai impresia că nu ţi-e 
teamă de nimic. 


Este foarte probabil ca tu să nu fii conştient că ai 
această teamă. Fiind autoritar şi controlant, eşti 
convins că ceilalţi sunt cauza certurilor şi a disputelor şi 
că ei te împing spre separare. 


În cazul unei separări pe termen lung, adesea nu simţi 
teama de separare căci tu o manipulezi pe cealaltă 
persoană să ia iniţiativa separării, deşi tu ai fost primul 
care şi-a dorit separarea. 


Prin vindecarea rănii tale de trădare, în loc să îţi laşi 
teama să te controleze, vei ajunge să faci din ce în ce 
mai rapid etapele menţionate anterior. 


Asta te va conduce către nevoia ta de a-ţi permite să 
fii vulnerabil. 


Teama rigidului de a fi perceput ca un om rece 
(nedreptate) 


Resimţi această teamă când te simţi criticat sau când 
eşti prins pe picior greşit de o persoană de acelaşi sex 
cu tine. Prima reacţie a ego-ului este de a-ţi spune că 

eşti imperfect(ă), că ai acţionat greşit, că trebuia să faci 
altceva sau altcumva etc. Apoi el te ajută să găseşti 
scuze care îţi justifică comportamentul şi te face să 
promiţi că nu vei mai acţiona în acest fel pe viitor. Faci 
aşadar, tot posibilul să pari perfect şi amabil în ochii 
celorlalţi. Trebuie să-ţi ascunzi bine sentimentele. 


Ca şi persoană rigidă, ai dificultatea de a recunoaşte că 
ţi-e teamă de a fi considerat o persoană rece, căci tu te 
consideri o persoană plină de căldură, amabilă. În plus, 
pentru că tu te controlezi foarte bine şi eşti capabil să- 
ţi ascunzi furia, tu nu crezi că ceilalţi te-ar putea 
considera o persoană rece. Tu nu realizezi că atunci 
când râzi sau când afirmi că totul este bine, ochii tăi şi 
corpul tău te trădează. 


Un alt mod de a verifica în ce măsură îţi este teamă de 
a nu părea o persoană rece este de a remarca de 
fiecare dată când tu nu vrei de fapt să fii amabil. 


Prin vindecarea rănii de nedreptate, în loc să îţi laşi 
teama să te controleze, vei ajunge să faci din ce în ce 
mai rapid etapele menţionate anterior. 


Asta te va conduce spre nevoia ta de a-ți arăta 
sensibilitatea şi de a-ți permite să ai limite. 


Termin descrierea principalelor frici ale fiecărei răni 
amintindu-ţi teoria triunghiului. Ea spune că frica ta de 
a fi într-un anume mod cu ceilalţi este egală cu frica 
altora de a fi cu tine în acelaşi mod şi este egală şi cu 
frica ta de a fi tu însuţi. În ziua în care vei putea 
recunoaşte acest fapt şi vei observa frica din cele trei 
perspective, vei şti că ea este în curs de diminuare. 

Reîntoarcerea la starea naturală 


Odată cu diminuarea rănilor, vei fi plăcut surprins să 
descoperi că, puţin câte puţin, revii la starea ta 
naturală şi nu mai adopţi caracteristici de personalitate 
ale diferitelor măşti. Talentele şi resursele tale care au 
fost reprimate prin fricile tale vor reveni la suprafaţă. 


În decursul vieţii adoptăm diferite personalităţi pentru 
a fi iubiţi, pentru a răspunde aşteptărilor altora, din 
cauza fricii noastre de a fi răniţi. În consecinţă, 
pierdem din vedere individualitatea noastră. De aceea, 
acceptând ceea ce eşti în fiecare secundă, vei avea 
bucuria de a redeveni treptat tu însuţi. 


Când ne lăsăm conduşi de inimă, nu ne mai criticăm. 
Profităm de fiecare experiență 


lată ce vei avea plăcerea să experimentezi pe măsură 
ce nu vei mai lăsa ego-ul să-ţi dirijeze viaţa. 


RESPINGERE: . În loc să adopţi personalitatea 
fugarului, vei experimenta capacitatea ta de a fi 
eficace. Vei înceta să vrei să fugi, să eziţi să-ţi iei locul, 
să te tratezi ca pe un nimic. Vei adopta 
comportamente şi atitudini care vor fi mai fireşti 
pentru tine. 

Având o rezistenţă mare, vei experimenta capu it 
tea de a munci mult fără să trăieşti stress. 


Capacitatea ta naturală de a crea, de a inventu, «le: 
a imagina se va dezvolta. 


Vei fi în continuare perfecţionist fără să fii idealist 
Vei fi capabil să te simţi bine chiar dacă se poate în 
tâmpla să te înşeli sau să uiţi vreun detaliu. 


Vei şti că nu eşti ceea ce faci. Când vei face o 
greşeală nu te vei considera în mod automat nul. 


Va fi la fel când o persoană te va critica sau te va 
ignora. Vei avea un sentiment de respingere pentru 
o secundă, iar apoi îţi vei reaminti imediat că orice 
critică are legătură cu ce faci şi nu cu ce eşti. 


Vei avea plăcerea de a descoperi lumea în realita- 
tea sa căci vei fi mai prezent. 


Când va trebui să explici ceva nu te vei simţi obligat 
să dai foarte multe detalii sau să repeţi pentru a te 
asigura că celălalt nu-ţi va-respinge ideea. 


Talentul tău natural de a face faţă unei urgenţe va 
fi mai bine utilizat datorită diminuării fricii tale de a 
fi în panică. 

Vei fi mult mai capabil să te apreciezi decât să te 
gândeşti la punctele tale mai slabe. 


ABANDON: Vei adopta noi comportamente si atitudini 
care vor fi mai naturale pentru tine. În loc să adopţi 
personalitatea dependentului, vei putea experimenta 
capacitatea ta de a fi autonom. Nu vei mai conta atât 

de mult pe iubirea celorlalţi pentru a-ţi dovedi că eşti 
demn de a fi iubit. 


Vei şti să ceri, fără să te plângi sau să ai aşteptări. 
Vei şti că dacă cineva nu îţi dă ce îi ceri nu în- 
seamnă că nu te iubeşte. 


Îţi vei aminti să faci diferenţa între a iubi şi a 
plăcea. 


Ca atare, nu te vei simţi obligat să placi pe toată 
lumea. Vei putea să spui nu, fără să-ţi fie teamă că 
vei pierde iubirea celorlalţi. Dacă spui da, înseamnă 
că vrei cu adevărat. 


Nu vei mai utiliza talentele tale de comediant pen- 
tru a capta cu orice preţ atenţia. 


Când vei povesti, vei putea treptat să simplifici şi să 
sintetizezi ce spui în loc să extinzi explicaţiile pen- 
tru a capta atenţia cât mai mult timp. 


Vei fi din ce în ce mai capabil să iei singur decizii, 
fără să mai ai nevoie de acordul sau susţinerea ce- 
lorlalţi. 


Dacă persoanele dragi ţie nu vor fi de acord cu 
proiectele tale, vei şti că ele au dreptul să aibă o 
opinie diferită ori să vrea altceva decât vrei tu. Vei 
şti că ele te iubesc chiar dacă nu sunt de acord cu 
tine. 


Vei etala talentele tale artistice pentru plăcerea ta 
şi nu pentru a capta atenţia. 


Vei prefera adesea să fii în prezenţa altor persoane 
însă vei fi capabil să te simţi bine şi când eşti singur. 


212 


Vindecarea celor 5 răni 


JUMILINŢA: în loc să  adopţi personalitatea 
masochistului, poţi experimenta capacitatea ta de a fi 
senzual. 


e Îţi vei da voie să-ți asculţi nevoile, având capacitate 
naturală de a le cunoaşte. 


e Vei rămâne o persoană serviabilă dar vei fi capabil 
să discerni când este bine pentru tine sau nu să 
ajuţi alte persoane. 


e Vei respecta mai mult libertatea celorlalți încetând 
să mai crezi că tu trebuie să le rezolvi problemele. 
Vei verifica dacă ceilalţi vor ajutorul tău înainte să 
acţionezi. 


e Când ţi se va cere ajutorul, vei avea în vedere în 
primul rând nevoile tale, abia apoi vezi dacă e cazul 
să spui da. 


e  Libertateata obţinută de curând îţi va da dreptul să 
te bucuri de fiecare din simţurile tale, în toate do- 
meniile vieţii. 

e Îţi vei da voie să-ţi arăţi firea jovială care caută să 
se exprime. Ea te ajută să dedramatizezi anumite 
situaţii şi să-i faci pe alţii să râdă. 

e Vei putea accepta rotunjimile corpului tău şi trep- 
tat vei găsi o greutate convenabilă pentru tine. 


e Îţi vei da dreptul să trăieşti o frumoasă relaţie amo- 
roasă şi sexuală fără să te culpabilizezi. 


e Țevei simţi din ce în ce mai mândru detine. 

TRĂDAREA: în loc să  adopţi personalitatea 


controlantului, vei putea experimenta capacitatea ta 
de a fi un bun leader. Nemaiavând nevoie să-ţi 
dovedeşti forța pentru a controla mediul, vei adopta 
comportamente mai fireşti. 


Vei fi un şef care nu va impune cu forţa punctele 
sale de vedere şi convingerile sale altora. 


Abilitatea ta de a vorbi în public va servi pentru a-i 
ajuta pe alţii şi nu pentru a-ţi arăta superioritatea. 


Talentele tale de şef şi forţa ta naturală va fi un 
exemplu pentru alţii spre a-şi dezvolta propriile ta- 
lente. Îţi va fi mai uşor să intri în contact cu nevoile 
celorlalţi în loc să vrei ca ei să le asculte pe ale tale. 


Păstrându-ţi capacitatea de a lua decizii rapid, vei 
şti totuşi, în anumite situaţii, că e mai bine să-ţi re- 
zervi timp pentru a reflecta. 


Vei trăi mai puţină nerăbdare şi frustrare în prezen- 
ţa oamenilor care nu fac mai multe lucruri deodată, 
ca tine. 


Te vei lăsa înconjurat de persoane cărora să le de- 
legi din activităţi. Vei fi capabil să ai încredere în ele 
şi să accepţi modul lor de a îndeplini o sarcină. 


Dacă vei fi în faţa cuiva care are mai mult talent 
decât tine, nu vei gândi că tu eşti mai puţin impor- 
tant, dimpotrivă te vei bucura că ai de la cine să în- 
veţi. 


Vei fi capabil să-ți recunoşti greşelile. 

Şarmul tău natural îţi va servi pentru a fi plăcut şi 
nu pentru a seduce cu scopul de a controla ulterior. 
Îţi vei permite să fii vulnerabil şi să ai frici, fără să 
crezi că eşti laş. 


ÎNEDREPTATEA: În loc să adopţi personalitatea 
rigidului, vei putea experimenta capacitatea ta de a fi 
sensibil. Nu vei mai simţi necesar să placi tuturor sau 
să te controlezi pentru a părea perfect în ce faci sau cu 
privire la imaginea ta. 


Îţi vei permite să faci pauze în timpul activităţilor 
tale, chiar dacă nu e totul terminat sau perfect. 


Tendinţa ta spre perfecţiune va fi utilă pentru a 
aduce frumuseţe în viaţa ta şi nu pentru a fi iubit 
sau apreciat. 


Detaliile vor fi în continuare importante pentru tine 
dar îţi vei aminti că perfecțiunea nu există în lumea 
materială. 


Capacitatea ta de a simplifica ce este complicat te 
va ajuta mult. Explicaţiile tale nu vor mai fi foarte 
simpliste căci ştii că nu toată lumea are talentul tău 
de a reduce la esenţă. 


Sensibilitatea ta naturală se va exprima tot mai 
mult, vei fi din ce în ce mai capabil să verifici regu- 
lat cum te simţi. 


Entuziasmul tău natural va fi mai echilibrat. 

e Aspectul tău fizic va fi mereu important însă te vei 
simţi bine şi dacă cineva te vede aşa cum eşti în 
mod natural. 


Fiind din ce în ce mai prezent pentru tine, dându-ţi 
voie cât mai des posibil să fii ceea ce eşti, vei fi în 
contact cu fiinţa ta autentică. Vei fi din ce în ce mai 
sensibil în a capta ceea ce intuiţia îşi comunică, vei şti 
mai repede ceea ce ai cu adevărat nevoie. 


Faptul de a-ţi recunoaşte rănile şi măştile te va ajuta să 
recunoşti mai uşor fricile şi nevoile altora. Atenţie însă 
să nu cazi în capcana ego-ului tău. El te poate influenţa 
cu uşurinţă să-ţi doreşti să arăţi celorlalţi cât eşti de 
intuitiv, vrând să-i impresionezi sau să-i controlezi. 
Folosirea intuiţiei noastre ajută cel mai mult altora în 
descoperirea nevoilor prin a le pune întrebări potrivite. 


Pe măsură ce-ţi vei accepta propriile răni, vei accepta 
şi rănile celor din jur. Vei avea compasiune pentru ei, 
vei evita să-i judeci ori să-i critici. 

Vindecarea celor 5 răni 


Concluzie 


Pentru a completa informaţiile din această carte, II 
recomand să reciteşti ultimul capitol al cărţii Col " 
răni care ne împiedică să fim noi înşine. 


Nu-ţi rămâne acum decât să pui în practică ceea ce ul 
decis la finele fiecărui capitol. Îţi reamintesc că doar « 
cunoaşte informaţii noi nu schimbă nimic în viaţa 
noastră. Doar dacă aplicăm ce învăţăm, dacă facem 
acţiuni noi şi adoptăm atitudini diferite ne putem 
transforma viaţa. Cât timp nu experimentezi, nu ai cum 
să descoperi ce este cel mai bine pentru tine. 


Pentru a încheia, iată o definiţie completă a vindecării 
rănilor. 


Tu ştii că eşti pe calea vindecării dacă ai devenit 
conştient că o rană s-a activat, când eşti capabil să 
observi durerea rănii şi când îţi permiţi să fii uman. 


Poţi verifica dacă ai trecut prin aceste etape dacă nu 
mai simţi nevoia de a purta masca asociată rănii şi 
când nu mai ai nicio reacţie asociată acesteia. 


Acceptarea aduce uşurare, face să dispară durerea 
treptat şi te readuce în momentul prezent. 


Poţi vedea ansamblul situaţiei ca pe o lecţie de viaţă. 

Lise Bourbeau 


După lectura acestui capitol am decis să aplic în 


viața mea următoarele: 

Atelier “ A FI BINE” 


Principiile dinamice și concrete ale atelierului « A FI BINE » îi vor interesa pe toţi cei care 
vor să își amelioreze calitatea propriei vieţi. 

Concept unic care oferă o bază solidă pentru a te ajuta să te îndrepţi către ceea ce îţi 
dorești cu adevărat. 

Vei descoperi o filozofie de viață care își dovedește eficacitatea de mai mult de 30 de ani. 


« Atelierul durează două zile, și poţi alege să participi doar la prima zi » 


AFI BINE 
cu tine însuți 


Vina să descoperi care iţi sunt nevoile 
actuale și cum le poți satisface pentru 
a-ţi îmbunătăți starea de bine. 
Vei experimenta, etapă cu etapă, mai 
multe instrumente concrete, pentru a 
descoperi cât de mult te iubești cu 
adevărat, 


Vei învăța cum să ... 


A FI BINE 
cu ceilalți 


Vino să descoperi de ce relațiile și 
situațiile pe care le trăieşti nu sunt 
întotdeauna așa cum le dorești. 
Experimentează apoi, etapă cu etapă, ce 
anume poți face concret pentru a stabili 
relații satisfăcătoare și a atinge starea 
de bine. 


Vei învăţa ... 


« identifici fricile și convingerile care Îţi. 
blochează realizarea dorințelor ; 
descoperi ce te impiedică să fii cum îi 


e adevărata noţiune de responsabilitate 
care te va elibera de vinovăție; 
. căt este de important să știi să te 


dorești, angajezi şi cum să te dezangajezi; 
e gestionezi nemulțumirile și să atingi identifici și să gestionezi sursa 
liniștea; emoțiilor care dăunează refaţiilor tale; 


e foloseşti instrumente simple și e sa exersezi două tehnlci verificate și 
necesare pentru o adevărată stare de eficiente pentru a-ţi îmbunătăți 
bine. relațiile. 


îndrăznește să faci primul pas și vino să înveţi să 
fii aţăt de bine pe căt a dorești ! 


Folosește-ți relațiile dificile ca pe o 
trambulină spre o stare interioară de bine ! 


Durată : 3,00- 17,30 
Detalii despre pret pe wwyw,luminitabaltaietu,ro 


Pentru înscrierea la cele dauă zile de atelier primeşti GRATUIT un CD cu o meditație 
ghidata de Lise Bourbeau. 


De peste 30 de ani, mii de persoane au decis să își transforme viaţa cu aceste 
instrumente. Și dacă de astăzi și tu ţi-ai permite să fii bine ? 


“ 


Informațu/inscrieri- 0726136664, ECUUTE TON ui f 3 


contact(Oluminitabaltaretu.ro 


CLINICA ELIADE 


cu! 


Mulţumiri Clinicii Eliade Bucureşti 
(www.clinicaeliade.ro) pentru sprijinul acordat în 
calitatea de sponsor principal al evenimentului de 


lansare a acestei cărţi. 


